သမိုင်းထဲက ရုပ်ရှင် (သို့မဟုတ်) ရုပ်ရှင်ထဲက တက္ကသိုလ် | ရိုဟင်ဂျာ လူမျိုးစု အသံ\nသမိုင်းထဲက ရုပ်ရှင် (သို့မဟုတ်) ရုပ်ရှင်ထဲက တက္ကသိုလ်\nတက္ကသိုလ်ဟုဆိုလိုက်ကတည်း က ဆွတ်ပျံ့ကြည်နူးဖွယ် သီးခြားနေ ရာလေး၊ လွမ်းမောဖွယ် သီးခြားကမ္ဘာ လေးတစ်ခုဟု စိတ်အာရုံထဲပေါ်လာ ကြတာများသည်။ မြန် မာနိုင်ငံတွင် ပထမဆုံးသော တက္ကသိုလ် ဖြစ်သော ရန်ကုန်တက္ကသိုလ်စတင်တည်ထောင်ခဲ့ရာ ၁၉၂ဝပြည့်နှစ်မှစတင်ပြီး ယနေ့ ခေတ်ကာလတစ်လျှောက်လုံး တွင် မြန် မာနိုင်ငံရှိ တက္ကသိုလ်အသီးသီး တွင်ကြုံတွေ့ခံစား၊သိမြင်ရသော ဘဝ သရုပ်အသီးသီးကို စာပေ၊ဂီတ၊ရုပ်ရှင် စသည်တို့ဖြင့် မှုန်းခြယ်ခဲ့ကြသည်။ ရန်ကုန်တက္ကသိုလ် နယ်မြေကို စာရေးဆရာ၊ ကဗျာဆရာ၊ တေးရေး ဆရာ အနုပညာရှင်တို့က ကံ့ကော် မြိုင်တန်း၊မြကျွန်းသာ၊ကံ့ကော်တော၊ ပန်းလှတော၊ နံ့သာကျွန်း၊ အင်းလျား မြေစ သဖြင့်အမည်နာမ အမျိုးမျိုးတင် စားသမုတ်ခဲ့ကြသည်။ တက္ကသိုလ် နောက်ခံဝတ္ထုဇာတ်လမ်းများကိုလည်း ရုပ်ရှင်ဗီဒီယိုဇာတ်ကားများအဖြစ် ဖန် တီးခဲ့ကြသည်။\n၁၉၂ဝပြည့်နှစ်၊ ဒီဇင်ဘာလ ၁ ရက်နေ့တွင် ရန်ကုန်တက္ကသိုလ် စတင် ပေါ်ပေါက်ခဲ့သည်။ရန်ကုန်တက္ကသိုလ် ကို တက္ကသိုလ်ကောလိပ်နှင့် ဂျပ် ဆင်ကောလိပ်ဟူ၍ စ တင်ခဲ့သည်။ သို့သော် တက္ကသိုလ်အက်ဥပဒေပြ ဋ္ဌာန်းချက်အချို့ကို မကျေနပ်သဖြင့် ပြင်ဆင်ပေးရန် တောင်းဆိုကြသည်။ တောင်းဆိုမှုကို မလိုက်လျော၍ ၁၉၂ဝ ပြည့်နှ စ်၊ ဒီဇင်ဘာလ ၅ရက်(၁၂၈၂ ခုနှစ်၊တန်ဆောင်မုန်းလပြည့်ကျော် ၁ဝရက်နေ့)တွင် ကျောင်းသားများ သပိတ်မှောက်ကြရာ မြန်မာနိုင်ငံ၏ ပထမဆုံးကျောင်းသား သပိတ် ပေါ် ပေါက်ခဲ့သည်။\n၁၉၂၅ခုနှစ်၊ဇွန်လတွင် မန္တလေး ဥပစာကောလိပ်ကို ဖွင့်နိုင်ခဲ့သည်။ ၁၉၃၁ခုနှစ် ဇန်နဝါရီလ ၉ ရက်နေ့ တွင် တက္ကသိုလ်ကျောင်းသားများ သမဂ္ဂကိုဖွဲ့စည်းတည်ထောင်ခဲ့ ကြ သည်။၁၉၃၆ခုနှစ်၊ ဖေဖော်ဝါရီလ ၂၅ရက်နေ့တွင်ကျောင်းသားများ ဒုတိယအကြိမ်သပိတ်မှောက်ခဲ့ကြ သည်။ ဒုတိယကမ္ဘာစစ်ဖြစ်ပွားရာ ၁၉၄၂ ခုနှစ်၊ ဇန်နဝါရီလ ၁၂ ရက် တွင်ရန်ကုန်တက္ကသိုလ်ပိတ်ခဲ့ရသည်။ ၁၉၆၂ခု ဇူလိုင်၇ရက်နေ့ တွင် ရန်ကုန်တက္ကသိုလ်နယ်မြေအတွင်း ကျောင်းသားများ ငြိမ်းချမ်းစွာ ဆန္ဒ ပြခဲ့သည်။၈ ရက်နေ့တွင် ဆန္ဒပြမှုများ ကိုနှိမ်နှင်းဖြိုခွဲခံခဲ့ရသည်။၁၉၇၄ ဒီဇင်ဘာလ ၁၁ ရက်နေ့တွင် ဦးသန့် ရုပ်ကလာပ်နှင့် ပတ်သက်ပြီးလည်း ကျောင်းသားများဖြိုခွဲခံခဲ့ရသည်။ ၁၉၈၈ခုနှစ်တွင် တက္ကသိုလ် ကျောင်း သားများမှအစပြု၍ မြန်မာ နိုင်ငံအနှံ့ လူထုဆန္ဒပြ ပွဲကြီးများ ဖြစ်ပွားခဲ့ သည်။ ရန်ကုန် တက္ကသိုလ် အပါအဝင် တက္ကသိုလ် ကောလိပ် အားလုံးကို ၁၉၉ဝပြည့်နှစ် နောက်ပိုင်းအထိပိတ်ထားခဲ့သည်။\nကိုလိုနီခေတ်တက္ကသိုလ်နောက်ခံ၊ သတင်းကားများနှင့်ရုပ်ရှင်ဇာတ်ကား များ\n၁၉၂ဝပြည့်နှစ်၊ စက်တင်ဘာလ အတွင်းတွင် အမေရိကန်ဇာတ်လမ်း ရုပ်ရှင်ကားနှင့်အတူ မျိုးချစ်စိတ်ဓာတ် နှင့် နယ်ချဲ့ဆန့်ကျင်ရေး စိတ်ဓာတ် ရှင်သန်စေသည့် ဦးထွန်း ရှိန်ဈာပန မှတ်တမ်းတင်သတင်းကားကို ရုံတင် ပြသခြင်းဖြင့် မြန်မာ့ရုပ်ရှင်စတင်ခဲ့သည်ဟုဆိုနိုင်သည်။ ထို့ပြင်ကျောင်း သားများနှင့် ပတ်သက်၍ ၁၉၃၆ခုနှစ် ရန်ကုန်တ က္ကသိုလ် ကျောင်းသားများ ၏ သပိတ်စခန်းလှုပ်ရှားမှု၊ ရန်ကုန် တက္ကသိုလ်ကျောင်းသားများက အတွင်း ဝန်ရုံးအား ဝိုင်းဝန်းစီတန်း လှည့်လည် ကြပုံ၊ ၁၉၃ဝပြည့်နှစ်၊ ၁ဝကြိမ်မြောက် အမျိုးသားနေ့ကျင်းပပုံတို့ကိုလည်း ကောင်း၊ လွတ်လပ်ရေးကြိုးပမ်းမှု တွင် အသက်ပေးခဲ့ရသည့် ကျောင်း သားခေါင်းဆောင်ကိုအောင်ကျော်၏ ဓျာပန အားလည်းကောင်း မှတ်တမ်း သတင်းကားများအဖြစ် ရိုက်ကူးထုတ် လုပ်ခဲ့ကြသည်။ ထို့ပြင် နံပါတ်တုတ်၊ဘီအေမောင်၊ ဘီအေဓားပြ၊ ဘွိုင်ကော့တာ စသည့် ဇာတ်ကား များ မှာအထူးအောင်မြင်ကျော်ကြားခဲ့သည်။\nဗိုလ်ချုပ်ကိုယ်တိုင်ပါဝင်ခဲ့သည့် ဘွိုင် ကော့တာ(Boycotter)ဇာတ်ကား\nဘွိုင်ကော့တာရုပ်ရှင်ဇာတ်ကားတွင် ရန်ကုန်တက္ကသိုလ်ကျောင်းသား သမဂ္ဂ မှကျောင်းသားကိုအောင်ဆန်းသာမ ကကိုနု(နောင်ဝန်ကြီးချုပ်ဦးနု)၊ ကိုရာ ရှစ်(နောင်ဝ န်ကြီး)၊ကိုထွန်းအုံ (နောင် မြူနီစီပါယ်မင်းကြီး)တို့လည်း ပါဝင် သရုပ်ဆောင်ထားကြသည်။ကိုနုသည်ကိုယ်တိုင်သရုပ်ဆောင်ရုံမျှမကဇာတ် လမ်းဇာတ်ညွှန်းရေးသားပြီး တွဲဖက် ဒါရိုက်တာအဖြစ်ပင် ဒါရိုက်တာဦးဘ ခင်ကို ကူညီခဲ့သေးသည်။\n၁၉၃၈ခုနှစ် ဒီဇင်ဘာလ ၂ဝ ရက်နေ့တွင် ရန်ကုန်တက္ကသိုလ် ကျောင်း သားများစုဝေးပြီး စီတန်း၍ အတွင်း ဝန်များရုံးကို ဝိုင်းဝန်းလှည့်လည်ကြ သည်။ ဗြိတိသျှအစိုးရ အာဏာပိုင် များကဝိုင်းဝန်းလှည့်လည်သော ကျောင်း သားအား နံပါတ်တုတ်ဖြင့် ရိုက်ခြင်း၊ မြင်းနှင့်တိုက်၍ လူစုခွဲခြင်းတို့ဖြင့် ရက်စက်စွာ ဖြိုခွင်းခဲ့သည်။ ထိုဖြိုခွင်း နှိ မ်နှင်းမှုကြောင့် ကျောင်းသား ကို အောင်ကျော်သေဆုံးခဲ့ရပြီး ကျောင်း သား၂ဝဝကျော်ဒဏ်ရာရခဲ့ကြသည်။ရုပ်ရှင်ကြည့် ပရိသတ်မှာဒေါသ ထွက်လာကြပြီး ‘ပုလိပ်တွေေ ခါင်းကို ရိုက်မယ့် နံပါတ်တုတ်ကွ’ဟု ဆူညံစွာ အော်ဟစ်ကြသည်။ ရုပ်ရှင်ရုံတွင်းက အော်ဟစ်သည့်သတင်းကို ပုလိပ် မင်းကြီးကြားသိရသည်နှင့် နံပါတ်တုတ် အမည်ကို ပြောင်းစေခဲ့သောကြောင့် ‘ဂုဏ်ရည်သွေး’ဟု ပြင်ဆင်ပေးခဲ့ရ သည်။\nမြန်မာနိုင်ငံ၏ပထမဆုံး တက္ကသိုလ် နောက်ခံဝတ္ထု\nမြန်မာနိုင်ငံ၏ ပထမဆုံးတက္က သိုလ်လောကကို ဝတ္ထုကြီးတစ်အုပ် အနေရေးဖွဲ့ခဲ့သည်မှာ ၁၉၃၅ခုနှစ် မှ အစပြုသည်ဟု ဆိုရပေမည်။ ထို ဝတ္ထုကား စာရေးဆရာကြီး ဇဝန ၏ ကောလိပ်ကျောင်းသား’ဝတ္ထုဖြစ်၏။ ဇဝန၏ ‘ကောလိပ်ကျောင်းသား’ ဝတ္ထု သည်ဟာသဝတ္ထုမျှသာဖြစ်သည်။ သို့သော် ဟာသသက်သက်ကို ဦးတည် ချက်ပြုရင်း ထိုေ ခတ်က ဗျူရိုကရက် နှင့်ကြေးရတတ် အနွယ်တို့၏ စိတ် နေသဘောထား အမူအကျင့်ကို ထင်ရှားပေါ်လွင်စေသည့် ဝတ္ထုဟုဆို နိုင်သည်။ဇဝနသည် ‘ကောလိပ် ကျောင်း သား’ကိုဆက်ရေးသော သိန်းဖေဇာတ်လမ်းဖြစ်သည့် ကော လိပ်ဂျပိုး(၁၉၃၈)ကိုရေးခဲ့သည်။’ကောလိပ်ကျောင်းသား’ဝတ္ထု သည် ၁၉၃၅-၃၆ခုနှစ်အတွင်းက ထင်ရှားခဲ့ေ သာ ဝတ္ထုဖြစ်သည်။ ၁၉၃၅-၃၆တွင် သူရိယသတင်းစာ၌ စတင်ရေးသားခဲ့ပြီး အတွဲလေးတွဲခွဲ ၍ နှစ်ကြိမ်တိုင် ထုတ်ဝေခဲ့သည်။ စစ်ပြီးခေတ်တွင်လည်း ၁၉၆၃-၆၅-၆၇ခုနှစ်တို့တွင်သုံးကြိမ်ရိုက်နှိပ်ဖြန့် ချိခဲ့သည်ဖြစ်၍ အရောင်းရတွင်ကျယ် လှသော ဝတ္ထုတစ်အုပ်ဖြစ်ခဲ့သည်။\nမြန်မာစာပေလောကတွင် တက္ကသိုလ်နောက်ခံဝတ္ထုနှင့်ပတ်သက် ၍ လူသိအများဆုံး၊အကျော်ကြားဆုံး ဝတ္ထုတစ်ပုဒ်ကို ဖော်ညွှန်း ပြရမည်ဆို လျှင် စာရေးဆရာသိန်း ဖေမြင့်ရေး သားခဲ့သော ‘သပိတ်မှောက်ကျောင်း သား’ဝတ္ထုကို ဆိုရမည်။ ယင်းဝတ္ထုကို ၁၉၃၈ခုနှစ်တွင် ရေးသားပြုစုခဲ့သည်။၁၉၃၅-၃၆တက္ကသိုလ်အရေး အခင်းကို နောက်ခံပြု၍ရေးထား သော ဝတ္ထုဖြစ်သည်။ ၁၉၃၅-၃၆ခု နှစ်ကား တက္ကသိုလ်ကျောင်းသား သမဂ္ဂ၏ လှုပ်ရှားမှုအရှိန်အဟုန်ပြန် လည်အားတက်လာသော နှစ်ဖြစ် သည်။ ထိုအချိန်တွင် တို့ဗမာအစည်း အရုံးနှင့်တက္ကသိုလ်သည်လည်း ပို မိုဆက်နွှယ်မိပြီဖြစ်သည်။ ကိုနု၊ ကို အောင်ဆန်း၊ကိုထွန်းအုံ၊ကိုလှဖေ၊ ကိုသီဟန်တို့ ခေါင်းေ ဆာင်းသော ကျောင်သားများ၏ လှုပ်ရှားမှုသည် လည်း ပိုမိုပြင်းထန်လာ၏။ နောက် ပိုင်းကျွန်ပညာတိုက်ဖျက်ရေးကျောင်း သားထု၏ အုံကြွမှုသည်အပြင်းထန် ဆုံး ပေါက် ကွဲကာ သပိတ်လက်နက် ပါ ကိုင်စွဲခဲ့လေသည်။\nစာရေးဆရာသိန်းဖေမြင့်သည် ထိုအခြေခံဖြစ်ရပ်မှန်ကို ကျောရိုး ပြုကာ “သပိတ်မှောက်ကျောင်းသား” ကိုရေးခဲ့ခြင်းဖြစ်သည်။ သပိတ် မှောက်အရေးအခင်းတွင်ပါသော သက်ရှိထင်ရှား လူပုဂ္ဂိုလ်များကို အခြေခံ၍ ဇာတ်ဆောင်ဖွဲ့ကာ ရေး ထားခြင်း ဖြစ်သည်။’သပိတ်မှောက် ကျောင်းသား’နှင့် ‘ဘွိုင်ကော့တာ’ ရုပ်ရှင်ဇာတ်ကား’ဘွိုင်ကော့ တာ’ဟု အသံထွက် သော အင်္ဂလိပ်စကားလုံး Boycotterဟူသည်မှာ မြန်မာလို “သပိတ်မှောက် သူ”ဟု အဓိပ္ပယ်ရ သည်။ ‘ဘွိုင်ကော့တာ’ မည်သော မြန်မာရုပ်ရှင်ဇာတ် ကားသည် မြန်မာ့ ရုပ်ရှင်သမိုင်းတွင် စိတ်ဝင်စားဖွယ် ကောင်းခဲ့သည်။သပိတ် မှောက် ကျောင်းသား’ ဝတ္ထု ထွက်ပြီး မကြာမီမှာ ပင်ကိုနုသည်ဗြိတိသျှ ဘားမားရုပ်ရှင်မှ အသံတိတ် “ဘွိုင်ကော့တာ” ရုပ်ရှင် ကားကို သူကိုယ်တိုင် ဒါရိုက်တာအဖြစ် ရိုက်ခဲ့သည်။ကျောင်းသားသပိတ်ဇာတ်ကား ဖြစ်လို့ ထိုဇာတ်ကားတွင် ကိုအောင် ဆန်း၊ကိုရာ ရှစ်(နောင်ဝန်ကြီး)၊ကို ထွန်းအုံ(နောင်မြူနီစီပါယ် မင်းကြီး) တို့ ပါဝင်သရုပ်ဆောင်ထားကြသည်။ရန်ကုန်မြို့အော်လံပီယာရုံ တွင် ၁၉၃၇ခုနှစ် စက်တင်ဘာလ ၁၈ရက် ကစ၍ ရက်သတ္တနှစ်ပတ်ပြခဲ့သည်။အင်္ဂလိပ်နယ်ချဲ့တို့ကို တိုက် ခိုက်ရာတွင်ရုပ်ရှင်သည် ထိရောက်သော လက်နက်ဖြစ်မှန်း တက္ကသိုလ်ကျောင်း သားများက ရိပ်မိသဖြင့် ဗြိတိသျှ ဘားမား၊အေဝမ်းစသော ရုပ်ရှင်ကုမ္ပဏီ ကြီးများသို့ တက္ကသိုလ် ကျောင်းသား များ ပညာသင်အဖြစ် ဝင်ရောက်ခဲ့ကြဖြစ်မည်ဟု ထင်မြင်မိပါတော့သည်။\nဆရာဇဝန၏ နာမည်ကျော်ဝတ္ထု ‘ကောလိပ်ဂျင်’ကို အမည်မပြောင်းဘဲ ရုပ်ရှင်ရိုက်ရန် ဒါရိုက်တာဦးချင်း စိန်က စီစဉ်ရာ ကောလိပ်ဂျင်အဖြစ် သရုပ်ဆောင်ရန် ကိုနေဝင်းဆို သူကို ရွေးချယ်ခဲ့သည်။ ဘောလုံးသမားကို နေဝင်းသည် ‘ကောလိပ်ဂျင်’ဇာတ် ကားကိုအစွဲပြုလျက် ကောလိပ်ဂျင်နေ ဝင်းဖြစ်လာသည်။\n၁၉၅၈ခုနှစ်နောက်ပိုင်း တက္ကသိုလ် အပန်းဖြေရိပ်သာကြီး ဆောက်လုပ်ပြီး သောအခါ ကျောင်းသူကျောင်းတော် သားတို့၏ အနုပညာ၊ဂီတပညာ၊ အား ကစားစသည့် လှုပ် ရှားမှုများ ဆတက် ထမ်းပိုးတိုးပွားလာခဲ့ပြီး ရုပ်ရှင်ဒါရိုက် တာ များက မြကျွန်းသာကို ရိုက်ကွင်းအဖြစ် ဖန်တီးကာ နာမည်ကြီး မြန်မာ ရုပ်ရှင်ဇာတ်ကားကြီးများကို ရိုက်ကူး ခဲ့ကြသည်။တက္ကသိုလ် ကျောင်းသား၊ ကျောင်း သူများ၏ အခန်းကဏ္ဍနှင့် ပတ်သက်၍ မြန်မာ့ ရုပ်ရှင် သမိုင်း တွင် အကောင်းဆုံး၊ စွဲမက်စေသော ဇာတ် ကားတစ်ကားမှာ ‘ဘယ်သူပြိုင်လို့ လှပ တော့နိုင်’ဇာတ်ကား ဖြစ်သည်။ မြန်မာနိုင်ငံ စာတတ် မြောက်ရေး လှုပ်ရှားမှုကို တိုက်ရိုက်အကျိုးပြုစေ သော ယင်း ဇာတ် ကားကို ဒါရိုက်တာ ဦးသုခ က စိတ်ကြိုက် ဇာတ်အိမ်ဖွဲ့စည်းဖန်တီးခဲ့ခြင်းဖြစ် သည်။ စာရေးဆရာမင်းကျော်၏ မဂ္ဂဇင်းဝတ္ထုရှည်ကို ကျောရိုးယူထား ပြီး ဇော်ဝမ်း၊ဝင်းလှိုင်၊တင်တင်ညို၊ တင်တင်လှ၊ အံ့ကျော်တို့ အဓိက ပါဝင် သရုပ်ဆောင်ခဲ့သည်။ ဒါရိုက်တာ ထူးချွန်ဆု၊ ဇာတ်ကားဆု၊ ဇာတ်ပို့ဆု (အံ့ကျော်)အကယ်ဒမီ၃ဆုရရှိသည် အထိ အောင်မြင်ကျော်ကြားခဲ့သည်။ ၁၇၉၄ခုနှစ် စက်တင်ဘာလ ၈ရက် နေ့တွင် ယင်းဇာတ်ကားပါ အနုပညာ ရှင်များအား ဆေးတက္ကသိုလ် (၁)လိပ်ခုံး ခန်းမ၌ စာတတ်မြောက်ရေး၊ဗဟို ကော်မတီမှ ဂုဏ်ပြု လွှာများပေးအပ် ချီး မြှင့်ဂုဏ်ပြုခဲ့သည်။တက္ကသိုလ်နောက်ခံရုပ်ရှင်ဗီဒီယိုဇာတ်ကားများအတွက် ဝတ္ထုကောင်း များရေးသားပေးခဲ့သော စာရေး ဆရာ များမှာ ဆရာကြီးဇ ဝန၊ငြိမ်းကျော်၊တက္ကသိုလ်ဘုန်းနိုင်၊အောင်ပြည့်၊မိုးမိုး (အင်းလျား)၊ဝင်းဦး၊နွမ်ဂျာသိုင်း၊မင်း လူ၊မောင်စိန်ဝင်း(ပုတီးကုန်း)၊ နီကိုရဲစသူတို့ဖြစ်သည်။\nမြန်မာနိုင်ငံတွင် တက္ကသိုလ်၊ ကောလိပ်၊ကျောင်းများသည် နိုင်ငံရေး လှုပ်ရှားမှုများ၏ အစပျိုးရာဖြစ်သလို ကန့်သတ်မှုများ၊ဟန့်တား ပိတ်ပင်မှု များ၊ ရှိလာခဲ့သည်။ ထို့ ကြောင့်လည်း တစ်ချိန်တခါက လွမ်းဆွတ်တမ်းတဖွယ်တက္ကသိုလ်နောက်ခံရုပ်ရှင် ဇာတ် လမ်းများသည်တဖြေးဖြေးမှေးမှိန် ပျောက်ကွယ်လုနီးပါးရှိခဲ့ရသည်။သို့သော် တက္ကသိုလ်ရနံ့၊တက္က သိုလ်ပတ်ဝန်းကျင်၊တက္ကသိုလ်ကျောင်း သားဘဝကိုမြတ်နိုးသော အနုပညာ သမားများက အခက်အခဲ၊ အဟန့် အတား၊ တားမြစ်မှုစသည် တို့ရှိ သည့် ကြားထဲမှ ပြောင်မြောက် ကောင်းမွန် သော တက္ကသိုလ်နောက်ခံရုပ်ရှင်ဗီဒီယိုဇာတ်ကားများစွာကို ရိုက်ကူးခဲ့ ကြသည်။ ယင်းဇာတ်ကားများထဲမှ နွမ်ဂျာသိုင်းဝ တ္ထုဖြစ်သော ‘တစ်ခါ တုန်းက တက္ကသိုလ်မှာ’ဇာတ်ကားမှာ အထူးအောင်မြင်ကျော်ကြားခဲ့ သည်။ ထုိ့ပြင်အခုခေတ်နောက်ပိုင်း ထင်ရှား အောင်မြင်ခဲ့သော တက္ကသိုလ် နောက်ခံရုပ်ရှင်ဇာတ်ကားများမှာ ‘မသိကိန်း များ’၊ ‘ဒဏ္ဍာရီ’၊ ‘ကျေပါတယ် မအေး စိန်’ ‘ကြည်ပြာရောင်နဂ္ဂတစ်များ’၊ ၊’လွမ်းစိမ့်’(၂ဝ၁၂)စသည်တို့ ဖြစ် သည်။ ၂ဝ၁၂ခုနှစ် ဒီဇင်ဘာလ ၃ဝ ရက်နေ့တွင်ကျင်းပခဲ့သော မြန်မာ့ ရုပ်ရှင်ထူးချွန်ဆုချီးမြှင့်သည့် အခမ်း အနားတွင်လည်းတက္ကသိုလ် နောက်ခံ ရုပ်ရှင်ဇာတ်ကားဖြစ်သော ‘ပန်းကြာ ဝတ် မှုန်’ဇာတ်ကားမှ အကောင်းဆုံး ရုပ်ရှင်ဓာတ်ပုံဆုနှင့် ရုပ်ရှင်အသံဆု များဆွတ်ခူးရရှိခဲ့သည်။\nMICT နှင့် တက္ကသိုလ်နောက်ခံဇာတ်ကားများ\nယနေ့အခါတွင် တက္ကသိုလ် နောက်ခံဇာတ်ကားများကို၂ဝဝ၂ ခုနှစ်ဦးအစတွင် စတင်ဖွင့် လှစ်ခဲ့ သောလှိုင် တက္ကသိုလ်ဝင်းအတွင်းရှိ MICT Parkတွင်အများဆုံးရိုက် ကူး ကျသည်။ ယခုအခါမြန်မာ နိုင်ငံတွင် တက္ကသိုလ်ကြီးပေါင်း ၄၆ခုရှိပြီဖြစ် သည်။ ထို့ကြောင့်အနုပညာရှင်များ အနေဖြင့် ကျောင်း အငွေ့အသက်များ လွှမ်းမိုးနေဆဲ တက္က သိုလ်များတွင်သာ ရိုက်ကူးရန်မျှော်လင့်တောင့်တနေကြဆဲ ဖြစ်ပါတော့သည်။\nThis entry was posted on February 4, 2013, in နိုင်ငံရေး. Bookmark the permalink.\tLeaveacomment


စီးပွားရေးဗီဒီယိုစျေးကွက်ရှာဖွေရေးလှုပ်ရှားမှုတစ်ခုစတင်ရန်အဆင့် ၃ Martech Zone\nစနေနေ့, ဖေဖော်ဝါရီလ 6, 2016 တနင်္ဂနွေ, ဖေဖော်ဝါရီလ 7, 2016 Owen Hemsath\nဗွီဒီယိုစျေးကွက်ရှာဖွေခြင်း အပြည့်အဝအင်အားစု၌ရှိပြီးပလက်ဖောင်းကိုအရှိန်မြှင့်သောစျေးကွက်များကအကျိုးကျေးဇူးများကိုရိတ်ရမည်။ Youtube နှင့် Google တွင်အဆင့်သတ်မှတ်ခြင်းမှသည် Facebook ဗီဒီယိုကြော်ငြာများမှတစ်ဆင့်သင်၏ရည်မှန်းချက်ပန်းတိုင်ကိုရှာဖွေခြင်းအထိ၊ ဗီဒီယိုအကြောင်းအရာများသည်ကိုကိုးစားသုံးမှုထက်စာလျှင်မြန်သောထိပ်ဖျားသို့တက်သွားသည်။\nAt ဗီဒီယိုကျွန်ုပ်တို့သည် ၂၀၁၁ ခုနှစ်မှစ၍ စီးပွားစွမ်းဆောင်ရှင်များ၊ စီးပွားရေးလုပ်ငန်းများနှင့်အမှတ်တံဆိပ်များအတွက်ဗီဒီယိုထုတ်လုပ်ခြင်းနှင့်ရောင်းချခြင်းပြုလုပ်ခဲ့သည်။ ထိပ်တန်းစီးပွားရေးနည်းပြများနှင့်လူမှုမီဒီယာစျေးကွက်ရှာဖွေရေးတွင်နာမည်ကြီးအနည်းငယ်အတွက်တိုက်ရိုက်စီးဆင်းမှုနှင့်ဗီဒီယိုလှုပ်ရှားမှုများတွင်ကျွန်ုပ်ကိုယ်တိုင်ကိုယ်ကျလုပ်ကိုင်ခဲ့သည်။\nမော်တော်ကားထုတ်လုပ်မှုအတွက်တပ်ဆင်သည့်လိုင်းကိုစတင်မိတ်ဆက်စဉ်က Henry Ford သည်စက်မှုလုပ်ငန်းကိုပြောင်းလဲခဲ့သည်။ ၎င်းသည်ကျွန်ုပ်တို့သည်ဗီဒီယိုနှင့်အတူတူပါပဲ။ အောင်မြင်သောလုပ်ဆောင်မှုအဆင့်တစ်ခုစီသည်သင့်အားအောင်မြင်သောဗီဒီယိုထုတ်ကုန်နှင့်ပိုမိုနီးကပ်စေလိမ့်မည်။ ထိုလုပ်ငန်းစဉ်၏ပထမအဆင့်မှာအကြောင်းအရာဖွံ့ဖြိုးတိုးတက်မှုဖြစ်သည်။\nselfie တုတ်ဖြင့်စျေးကြီးသောကင်မရာကိုမ ၀ ယ်မီပင်စျေးကွက်သမားများကသင်၏ပထမ ဦး ဆုံးဗီဒီယိုလှုံ့ဆော်မှုကိုတည်ဆောက်မည့်ပတ် ၀ န်းကျင် (ခေါင်းစဉ်များနှင့်ခေါင်းစဉ်များ) ကိုအရင်တည်ဆောက်ရမည်။ ဒါကိုမင်းရဲ့ပရိုဂရမ်းမင်းမဟာဗျူဟာလို့ခေါ်တယ်။\nသင်၏အမှတ် -of အမြင်ကိုတစ်ခုအဖြစ်တည်စေပါ အာဏာရှိသောအသံ.\nဗွီဒီယိုတစ်ခုချင်းစီသည်အဓိကရည်ရွယ်ချက်ရှိသင့်သော်လည်း P3 Content Strategy သည်သင်၏အဓိကကြည့်ရှုသူအားဆွဲဆောင်နိုင်မည့်ဗီဒီယိုခေါင်းစဉ်များဖန်တီးရန်သင့်အားကူညီလိမ့်မည်မဟုတ်သော်လည်းဤပုံစံသည်သင်၏ဗီဒီယိုများ၏ပါဝင်မှုကိုတည်ဆောက်ရန်သင့်အားကူညီလိမ့်မည် သင့်လျော်သောအရေးယူရန်ကြည့်ရှု။\nအဆိုပါ P3 အကြောင်းအရာမဟာဗျူဟာ\nပါဝင်သောအရာများ (သန့်ရှင်းရေး) ဤသည်သည်သင်၏ကြည့်ရှုသူကိုဆွဲဆောင်သောအကြောင်းအရာဖြစ်သည်။ ဤဗီဒီယိုများသည်သင်၏ပရိသတ်သည်နေ့စဉ်မေးမြန်းသည့်မေးခွန်းများကိုဖြေဆိုသင့်သည်။ ဤဗီဒီယိုများသည်အသုံးအနှုန်းများသို့မဟုတ်သီအိုရီများကိုလည်းသတ်မှတ်နိုင်သည်။ ယေဘူယျအားဖြင့်ပြောရမယ်ဆိုရင်၊ ဒါကမင်းရဲ့အမြဲစိမ်းအကြောင်းအရာပါ။\nPush အကြောင်းအရာ (Hub): ဤရွေ့ကားသင်၏အမှတ်တံဆိပ်နှင့်သင်၏ကိုယ်ရည်ကိုယ်သွေးကိုပိုမိုအာရုံစူးစိုက်သောဗီဒီယိုများဖြစ်ကြသည်။ ဤနည်းအားဖြင့်သင်၏ရုပ်သံလိုင်းသည်ကြည့်ရှုသူမြင်ရမည့်အရာများကိုသင်ဆုံးဖြတ်သည့် vlogging channel တစ်ခုကဲ့သို့အလုပ်လုပ်သည်။ တနည်းအားဖြင့်ပြောရရင်သင်အစီအစဉ်ကိုသင်ထိန်းချုပ်သည်၊ သင်၏လိုင်းသည်သင်၏လုပ်ငန်းနှင့်ဆက်စပ်သောအကြောင်းအရာအတွက်“ အချက်အချာ” ဖြစ်လာသည်။\nPow အကြောင်းအရာ (သူရဲကောင်း): ဒါတွေကသင့်ရဲ့ပိုကြီးတဲ့ဘတ်ဂျက်ဗီဒီယိုများ။ သင်၏စက်ရုံများကျင်းပသည့်အဓိကဖြစ်ရပ်များသို့မဟုတ်အားလပ်ရက်များနှင့် တွဲဖက်၍ ၎င်းတို့ကိုမကြာခဏထုတ်လုပ်ပြီးကောင်းမွန်စွာလည်ပတ်သင့်သည်။ ဥပမာအားဖြင့်၊ မင်းမှာမိန်းမများအတွက်ရုပ်သံလိုင်းရှိတယ်ဆိုရင်၊ မိခင်များနေ့အတွက်ပိုကြီးတဲ့ဗွီဒီယိုတစ်ခုကိုထုတ်လုပ်ခြင်းကသင့်ကိုကောင်းကောင်းအကျိုးပြုနိုင်တယ်။ အကယ်၍ သင်သည်အားကစားသမားများသို့မဟုတ်အားကစားလုပ်ငန်းရှင်များအတွက်ဗွီဒီယိုများဖန်တီးမည်ဆိုလျှင် Super Bowl သည်ပိုမိုမြင့်မားသောဗွီဒီယိုထုတ်လုပ်ရန်အခါသမယဖြစ်နိုင်သည်။\nOwen ၏ Youtube သင်တန်းကိုယနေ့ရယူရန်!\nTags: ဗီဒီယိုyoutube ကyoutube စျေးကွက်ရှာဖွေရေးyoutube စျေးကွက်ရှာဖွေရေးလှုပ်ရှားမှု\nOwen Hemsath သည် YouTube Specialist နှင့် Cancer Survivor ဖြစ်သည်။ သမ္မတ ဗီဒီယိုOwen သည်ကမ္ဘာလုံးဆိုင်ရာစီးပွားရေးကိုရိုးရှင်းစွာတည်ဆောက်ခဲ့သည် ယူကျု့ချန်နယ်။ သူသည် YouTube၊ Facebook ဗီဒီယိုကြော်ငြာများ၊ ဝက်ဘ်ဆိုက်ဒီဇိုင်းနှင့်ဗွီဒီယိုစျေးကွက်ရှာဖွေခြင်းများနှင့်ပတ်သက်သောလေးစားဖွယ်ကျွမ်းကျင်သူဖြစ်သည်။


အာနန္ဒာ | ဘတ်ဂျက်အခြေခံ\n< အခန်း(၁) ဖတ်ရှုရန်\n◉ မူဝါဒဆိုတာ ဘာလဲ။ ဘတ်ဂျတ်ဆိုတာ ဘာလဲ။ ဘတ်ဂျတ်ကို ဘယ်လို ကိုင်တွယ်သလဲ\n◉ ဘတ်ဂျတ်ဆိုတာ ခက်ခဲပွေလီတဲ့ အကြောင်းအရာလို့ မမှတ်ယူသင့်ကြောင်း\n◉  ဘတ်ဂျတ်တွေကို ပြည်သူတွေသိရှိဖို့ရာ  ဘယ်လိုလုပ်ရမလဲ၊\n◉ ပြည်သူတွေနဲ့ ဘတ်ဂျတ် အကျွမ်းတဝင် တရင်းတနှီးဖြစ်အောင် ဘာတွေ နားလည်ထားရမလဲ စတာတွေကို ဖော်ပြထားပါတယ်။\nဒီမိုကရေစီကို ကျင့်သုံးတဲ့နိုင်ငံတွေမှာ အစိုးရတွေကို ရွေးကောက်ပွဲတွေက တင်မြှာက်စမြဲပါပဲ။ အစိုးရတာဝန်၊ အစိုးရအာဏာကို ထမ်းဆောင်ရယူချင်တဲ့ နိုင်ငံရေးပါတီတွေဟာ ရွေးကောက်ပွဲတွေမှာ မဲဆန္ဒရှင်တွေအတွက် ဘာတွေ လုပ်ပေးပါ့မယ်ဆိုပြီး ကတိကဝတ်တွေ ပေးတတ်ကြပါတယ်။ ယေဘုယျအားဖြင့် ရွေးကောက်ပွဲနိုင်ပြီး အစိုးရဖွဲ့နိုင်တဲ့ ပါတီရဲ့ ကတိကဝတ်တွေဟာ အစိုးရရဲ့ မူဝါဒတွေ ဖြစ်လာပါတယ်။ အဲဒီ မူဝါဒတွေဟာ သူ့ချည်းသက်သက်ဆိုရင် စကားလုံးတွေပါပဲ။ ဒါပေမယ့် အဲဒီမူဝါဒတွေကို ဥပဒေတွေအဖြစ်၊ စီမံကိန်းတွေအဖြစ်၊ မဟာဗျူဟာတွေအဖြစ်၊ ဘတ်ဂျတ်တွေအဖြစ် ပြောင်းလဲ နိုင်မှသာ သူတို့ရဲ့ ကတိကဝတ်တွေဟာ လက်တွေ့ အကောင်အထည်ပေါ်လာမှာပါ။ ဒါ့ကြောင့် နိုင်ငံရေးပါတီတွေရဲ့ ကတိစကားတွေ၊ အစိုးရရဲ့ မူဝါဒတွေဟာ အသံသာရှိပြီး အဆံမရှိတဲ့ သင်္ကြန် အမြောက်တွေမဖြစ်စေဖို့ အရေးကြီးတာက ငွေပါပဲ။ ငွေမပါရင် ဘာမှမပြီးဘူး၊ ငွေကြောင့်သာ ကမ္ဘာကြီး လည်ပတ်နေ ပါသတဲ့။ ဒီလို ပြောကြဆိုကြတာတွေ ရှိပါတယ်။ နိုင်ငံတစ်ခုရဲ့ တိုးတက်မှုအတွက်ဆိုရင်လည်း ငွေဟာ အချက်အချာကျတဲ့ အခန်းကဏ္ဍကနေ ပါဝင်တာပါပဲ။ အထူးသဖြင့် ခုလို ခေတ်သစ်ကာလမှာ နိုင်ငံတစ်ခုအတွက် ပထမဆုံး အရေးကြီးတာက ဖွဲ့စည်းပုံအခြေခံဥပဒေဆိုရင် ဒုတိယ အရေးကြီးတာက ဘတ်ဂျတ်ပဲလို့ ဆိုနိုင်ပါတယ်။ ဘယ်အစိုးရမှ လုံလောက်တဲ့ ဘတ်ဂျတ်မရှိဘဲ မလည်ပတ်နိုင်ပါဘူး။ ကမ္ဘာပေါ်မှာ ရှိသမျှသော အစိုးရတွေဟာ သူတို့အတွက် အတည်ပြုပေးထားတဲ့ ဘတ်ဂျတ်ငွေတွေကို သုံးစွဲပြီး ပြည်သူ့ဘဝ တိုးတက်မြင့်မားလာစေရေးနဲ့ ပတ်သက်တဲ့ သူတို့ရဲ့ မူဝါဒတွေကို လက်တွေ့အသွင်ပြောင်းကြရပါတယ်။ အစိုးရဘက်ကကြည့်ရင် သူတို့ရဲ့ မူဝါဒတွေအရ ဘတ်ဂျတ်ကို သုံးစွဲနိုင်ဖို့ ကြိုးစားသလို မဲဆန္ဒရှင် ပြည်သူတွေဘက်က ကြည့်ရင်လည်း ဒီဘတ်ဂျတ်တွေဟာ နိုင်ငံသားအားလုံးရဲ့ တိုးတက်ဖွံ့ဖြိုးမှုကို ဆောင်ကျဉ်းနိုင်ဖို့ လိုလားကြပါတယ်။ လိုရင်းဖြစ်တဲ့ ဘတ်ဂျတ်ဆိုတာ ဘာလဲဆီမသွားခင် မူဝါဒဆိုတာ ဘာလဲဆိုတာကို တစ်ချက် လေ့လာကြည့်ကြရအောင်ပါ။\nလူတစ်ခု ပူမှုရယ်တဲ့ ဆယ်ကုဋေပါတဲ့။ နိုင်ငံနဲ့ချီလာရင်တော့ ကိုင်တွယ်ဖြေရှင်းစရာ အများပြည်သူရဲ့ ပြဿနာ တွေက မနည်းပါဘူး။ အဲဒီတာဝန်တွေကို ဖြေရှင်းဆောင်ရွက်ဖို့ အဓိက တာဝန်ရှိတာက အစိုးရတွေ ဖြစ်ပါတယ်။ အစိုးရတွေ ဟာ ပြည်သူ့အရေး ပြည်သူ့ကိစ္စတွေကို ဖြေရှင်းရာမှာ ဥပဒေတွေပြုတာ၊ စည်းမျဉ်းစည်းကမ်းတွေ သတ်မှတ်တာ၊ ဆုံးဖြတ် ချက်ချတာ စသဖြင့် ဆောင်ရွက်ရပါတယ်။ ရာဇဝတ်ပြစ်မှု၊ ပညာရေး၊ ကျန်းမာရေး၊ လူမှုဖူလုံရေး၊ နိုင်ငံခြားဆက်ဆံရေး အစရှိတဲ့ ကိစ္စရပ်ပေါင်းများစွာကို ဖြေရှင်းတဲ့အခါ အစိုးရတွေဟာ နယ်ပယ်ကဏ္ဍအလိုက် မူဝါဒတွေ သတ်မှတ်ထားရပါတယ်။ မြန်မာလို မူဝါဒလို့ခေါ်ရင် စာတစ်တန် ပေတစ်တန် အသုံးအနှုန်းဆန်ပေမယ့် အင်္ဂလိပ်စကားလုံးကို အသံဖလှယ်ထားတဲ့ “ပေါ်လစီ” ဆိုတဲ့ ဝေါဟာရကို တော့ လူအများစုက ရင်းနှီးပြီးသားပါ။ ဝက်ဘ်စတားအဘိဓာန်ကြီးကတော့ ပေါ်လစီဆိုတာကို “ရွေးချယ်စရာတွေ အများကြီးရှိတဲ့ထဲကမှ လက်ရှိအနေ အထား ပေးထားချက်တွေရဲ့ ဘောင်အတွင်းကနေ ယခုအတွက်ရော နောင်အတွက်ပါ သတ်သတ်မှတ်မှတ် လုပ်ဆောင်နိုင်ဖို့ အစိုးရတစ်ရပ်၊ အဖွဲ့အစည်းတစ်ရပ်၊ လူတစ်ယောက်က ရွေးချယ်ထားတဲ့ လမ်းစဉ်” လို့ ဖွင့်ဆိုပါတယ်။ အတော်ရှုပ်ထွေးတာ ပဲလို့ ထင်စရာပါပဲ။ တွက်နည်းလေးနဲ့ ပြောရရင်တော့ အောက်ပါအတိုင်းပါပဲ။\n“မူဝါဒ = စီစဉ်တကျ သတ်မှတ်ထားတဲ့ လုပ်ဆောင်ချက် + နေ့စဉ်ဘဝတွေပေါ် သက်ရောက်မှု”\nဘယ်ကိစ္စကို ဘယ်လိုကိုင်တွယ်ဆောင်ရွက်မယ် ဆိုတာနဲ့ မလုံလောက်ပါဘူး။ နေ့စဉ်ဘဝကို ဘယ်လိုသက်ရောက်မှု ရှိမလဲဆိုတာကိုပါ ထည့်စဉ်းစားရပါတယ်။ သက်ရောက်မှုမရှိတဲ့ လုပ်ဆောင်ချက်တွေဟာ မူဝါဒကောင်း မမည်ပါဘူး။ သက် ရောက်မှုရှိပေမယ့် တစိုက်မတ်မတ် လုပ်ဆောင်ချက်တွေ မဟုတ်ဘူးဆိုရင်လည်း မူဝါဒရယ်လို့ မခေါ်နိုင်ပါဘူး။ မူဝါဒတွေ ထဲမှာ လက်တလော ဖြစ်ပေါ်နေတဲ့ အခက်အခဲတွေကို ဖြေရှင်းဖို့အတွက် တုံ့ပြန်တဲ့အနေနဲ့ ချမှတ်ရတဲ့ မူဝါဒတွေ (Reactive Policy) ရှိတတ်ပါတယ်။ ဥပမာပေးရရင် အိုးပိုင်အိမ်ပိုင်မရှိတဲ့ အခြေမဲ့အနေမဲ့တွေအတွက် အတည်တကျဖြစ်အောင် အလုပ် အကိုင်စီစဉ်ဖန်တီးပေးတာ၊ နေစရာ အိမ်ခန်းတွေ ငှားရမ်းပေးတာ စသဖြင့် လုပ်ဆောင်တာမျိုးပါ။ နောက်တစ်မျိုးကတော့ နောင်မှာ ဖြစ်လာနိုင်တဲ့ ပြဿနာတွေကို ဖြေရှင်းနိုင်ဖို့ ကြိုတင်စီမံထားတဲ့ မူဝါဒမျိုး (Proactive Policy) တွေပါပဲ။ ဥပမာ ပြရရင်တော့ လက်ရှိအသုံးပြုနေတဲ့ကားတွေဟာ အင်ဂျင်ကျပြီး မီးခိုးငွေ့တွေနဲ့ လေထုညစ်ညမ်းမှု ဖြစ်လာမယ်ဆိုရင် ပိုပြီး မော်ဒယ်မြင့်တဲ့ ကားတွေကို အစားထိုး ဝယ်ယူခွင့်ပြုတာမျိုးပါ။ မူဝါဒတွေ ပေါ်လစီတွေ ချမှတ်ရတဲ့လုပ်ငန်းက သုံးဆင့်ရှိပါတယ်။ ပထမဆုံးက ဘယ်အပိုင်းကို မူဝါဒချမှတ် ကိုင်တွယ်ရမယ်ဆိုတာ ရွေးချယ်ရတာပါ။ အင်္ဂလိပ်လို Agenda Setting လို့ခေါ်ပါတယ်။ နောက်တစ်ဆင့်ကတော့ ဘယ်လို ရွေးချယ်စရာတွေ ရှိမလဲဆိုတာကို ဖော်ထုတ်ရတာ (Option Formulation) လုပ်ရတာပါ။ နောက်ဆုံးအပိုင်းကတော့ ချမှတ်ရေးဆွဲလိုက်တဲ့ ပေါ်လစီအတိုင်း အကောင်အထည်ဖော်ရတာ (Implementation) ပါပဲ။ ဒီတော့ မူဝါဒတစ်ခု ဖြစ်လာ ဖို့ဆိုရင် ရက်သတ္တပတ်တချို့ ကြာတာ ဖြစ်နိုင်သလို၊ တချို့ပေါ်လစီတွေ ဖြစ်လာဖို့တော့ နှစ်ချီကြာမြင့်ပါတယ်။ မူဝါဒတစ်ခု ခုမှတ်တဲ့နေရာမှာ အမြဲတမ်း မပါမဖြစ် အစိတ်အပိုင်းသုံးခု ရှိပါတယ်။ အဲဒါတွေကတော့ “ပြဿနာ၊ ပါဝင်ပတ်သက်သူနဲ့ ပေါ်လစီ” ဆိုတဲ့ ပ,သုံးလုံး ဖြစ်ပါတယ်။ အစိုးရတစ်ရပ်က ပေါ်လစီတွေ ချပြီဆိုရင် မဲဆန္ဒရှင် ပြည်သူတွေအတွက် ဖြစ်ဆဲ ဖြစ်လတ္တံ့သော ပြဿနာတွေကို ဖြေရှင်းနိုင်ဖို့ ဖြစ်ပါတယ်။ ပေါ်လစီအလိုက် ပြည်သူတစ်ရပ်လုံး ယေဘုယျအားဖြင့် သက်ဆိုင်နေတဲ့ ပေါ်လစီတွေရှိသလို၊ အုပ်စုတစ်ခု၊ လူတန်းစားအလွှာတစ်ခုကို ပိုပြီး သက်ရောက်စေတဲ့ ပေါ်လစီများလည်း ရှိပါတယ်။ ဘယ်လိုပဲဖြစ်ဖြစ် ပေါ်လစီတွေဟာ ပြည်သူတွေပေါ် အနည်းနဲ့အများ သက်ရောက်နေတာ ချည်းပါပဲ။ ဒါ့ကြောင့်မို့ နိုင်ငံသားပြည်သူတွေဟာ သူတို့ရင်ဆိုင်နေရတဲ့ ပြဿနာတွေကို မူဝါဒတွေ၊ ပေါ်လစီတွေအဖြစ် ရောက်ရှိဖို့အတွက် အစိုးရဆီမှာ တိုက်တွန်းအရေးဆိုကြပါတယ်။ တိုက်ရိုက်အရေးဆိုတာ၊ သက်ဆိုင်ရာ ဒေသအလိုက် အစိုးရတာဝန်ရှိသူတွေ၊ ပြည်သူ့ကိုယ်စားလှယ်တွေကတစ်ဆင့် တင်ပြတာရှိသလို၊ အရပ်ဘက် အဖွဲ့အစည်းတွေ၊ မီဒီယာတွေ ကနေ အစိုးရနားပေါက်အောင် လုပ်ရတာတွေလည်း ရှိပါတယ်။ ဒါတွေဟာ အစိုးရရဲ့ ပေါ်လစီ/မူဝါဒတွေကို ဖန်တီးရေးဆွဲ ရာမှာ အရေးကြီးတဲ့ လုပ်ငန်းစဉ်တစ်ခု ဖြစ်ပါတယ်။ ပြည်သူတွေဟာ ပေါ်လစီတွေရဲ့ မြစ်ဖျားခံရာတွေထဲမှာ ပါဝင်သလို၊ မီဒီယာတွေဟာလည်း ပြည်သူတွေရဲ့ လိုလားတင်ပြချက်တွေ၊ တောင်းဆိုသံတွေကို ပိုမိုပြတ်သားစုံလင်အောင် ကူညီပံ့ပိုးရသူ တွေ ဖြစ်ပါတယ်။ ဒီလောက်ဆိုရင် မူဝါဒ/ပေါ်လစီတွေ ဘယ်လောက်အရေးပါတယ်ဆိုတာ ရှင်းလင်းသိသာလောက်ပါပြီ။ ဒါပေမယ့် ပေါ်လစီတစ်ခု ကောင်းဖို့၊ အလုပ်ဖြစ်ဖို့ဆိုတာက ရေးဆွဲမှုဖြစ်စဉ်မှာ ပါဝင်သူတွေနဲ့လည်း သက်ဆိုင်ပါသေးတယ်။ ပေါ်လစီ ရေးဆွဲသူတွေရဲ့ အမြင်နဲ့ ရပ်တည်ချက်တွေကြောင့် တချို့ပေါ်လစီတွေဟာ ခုတ်ရာတခြား ရှရာတစ်လွဲ ဖြစ်နိုင်ကြပါတယ်။ (ဒါနဲ့ပတ်သက်လို့ ဖတ်ရှုလေ့လာ ဆွေးနွေးစရာအဖြစ် ဖြစ်ရပ်လေ့လာမှု (ဂ) ထဲမှာ နမူနာတစ်ခုကို ဖော်ပြထားပါတယ်)\nအမေရိကန်ရဲ့ ကျန်းမာရေးစောင့်ရှောက်မှု မူဝါဒ\nဥပမာတစ်ခုအဖြစ် အမေရိကန်ရဲ့ ကျန်းမာရေးစောင့်ရှောက်မှု မူဝါဒနဲ့ပတ်သက်လို့ အနည်းငယ် မိတ်ဆက်ပေး ပါရစေ။ ၁၉၉၃ ခုနှစ်က သမ္မတ ဘီလ်ကလင်တန်က အမေရိကန်ပြည်ထောင်စုတစ်ခုလုံးမှာ နေထိုင်ကြတဲ့ နိုင်ငံသားတွေအတွက် အမျိုးသားအဆင့် ကျန်းမာရေးစောင့်ရှောက်မှုစနစ်တစ်ခု ထူထောင်ဖို့ရာ မူဝါဒတစ်ခုကို အကောင်အထည်ဖော်ဖို့ ကြိုးစားခဲ့ပါတယ်။ အဲဒီအခါတုန်းက အမေရိကန်ဖက်ဒရယ်အစိုးရဟာ ကျန်းမာရေး အာမခံထားရှိသူတွေရဲ့ အခွင့်အရေးတွေကို ကာကွယ်နိုင်ဖို့၊  အရည်အသွေးကောင်းမွန်တဲ့ ကျန်းမာရေးအာမခံတွေ ရရှိနိုင်အောင် ပူးပေါင်းဆောင်ရွက်နိုင်ဖို့၊ ကျန်းမာရေးအာမခံပေးတဲ့ ကုမ္ပဏီတွဘက်ကလည်း မျှတတဲ့ဈေးနှုန်းနဲ့ ကျန်းမာရေးအာမခံ အမျိုးအစားတွေ ထားရှိပေးဖို့ဆိုတဲ့အချက်တွေကို ဌာပနာထားပြီး မူဝါဒ ရေးဆွဲခဲ့ပါတယ်။\nအဲဒီလို မူဝါဒရေးဆွဲရာမှာ လော်ဘီအဖွဲ့တွေနဲ့ နိုင်ငံရေးသမားတွေပါ ပါဝင်ခဲ့ပေမယ့် ဥပဒေပြုအမတ်တွေက ကျန်းမာရေးစောင့်ရှောက်မှုနဲ့ပတ်သက်တဲ့ ဥပဒေတွေမှာ ပြဋ္ဌာန်းချက်တချို့ကို အပြောင်းအလဲလုပ်ခဲ့တာကြောင့် နောက်ဆုံးမှာ ဒီမူဝါဒဟာ အသက်မဝင်ဘဲ ဖြစ်ခဲ့ရပါတယ်။ ၂၀၁၀ ပြည့်နှစ်မှာ သမ္မတ ဘားရက်အိုဘားမား ရွေးကောက်ခံရတဲ့နောက်မှသာ တန်ဖိုးသင့် ကျန်းမာရေး စောင့်ရှောက်မှုအက်ဥပဒေကို လက်မှတ်ရေးထိုး အတည်ပြုပေးခဲ့ပါတယ်။ အဲဒီ ဥပဒေအရ အမေရိကန် နိုင်ငံသား တိုင်း ကျန်းမာရေးအာမခံ ထားရှိဖို့အတွက် သူတို့လက်လှမ်းမီတဲ့ ငွေကြေးပမာဏ ဖြစ်လာပါတယ်။ အဲဒီအခါမှာ ကျန်းမာရေးအာမခံကုမ္ပဏီတွေဟာ အရင်တုန်းက ဘူးဆို ဖရုံမသီးဘဲ ငြင်းဆိုခဲ့တဲ့ နာမကျန်းဖြစ်နေတဲ့ ကလေး ငယ်တွေ၊ ပင်ကိုယ်ထဲက နာမကျန်းဖြစ်နေတဲ့သူတွေအတွက် ကျန်းမာရေးအာမခံတွေ ပေးလာရပါတော့တယ်။ ကလင်တန်လက်ထက်က စကြိုးစားခဲ့တဲ့ မူဝါဒတစ်ရပ်ဟာ နောက်ဆုံး ၂၀၁၄ ခုနှစ်ရောက်မှသာ လက်တွေ့ အကောင်အထည်ဖော်နိုင်တဲ့ မူဝါဒတစ်ခုအဖြစ် အသက်ဝင်လာပါတယ်။\nမူဝါဒတွေနဲ့ပတ်သက်လို့ ပညာရပ်ဆိုင်ရာအဆောက်အအုံအရ စနစ်တကျလေ့လာတာက ၁၉၂၂ ခုနှစ်မှ စတင်ခဲ့ တာပါ။ ချားလ်စ်မယ်ရီယမ်ဆိုတဲ့ နိုင်ငံရေးသိပ္ပံပညာရှင်တစ်ယောက်က နိုင်ငံရေးသီဝရီတွေနဲ့ လက်တွေ့ဘဝကို ချိတ်ဆက် ထားတဲ့ သော့ချက်ကို ရှာဖွေဖော်ထုတ်ဖို့ ကြိုးစားရင်းနဲ့ ပြည်သူ့ရေးရာမူဝါဒ/ပေါ်လစီ တွေနဲ့ပတ်သက်လို့ ပညာရပ်ဆိုင်ရာ လေ့လာတာတွေ ပေါ်ပေါက်လာခဲ့ပါတယ်။ နောက်ပိုင်းမှာတော့ ပြည်သူ့ရေးရာ မူဝါဒတွေကို လေ့လာသူတွေဟာ အစိုးရတွေရဲ့ စီမံခန့်ခွဲပုံ၊ ကွပ်ကဲအုပ်ချုပ်ပုံ၊ လုပ်ငန်းဆောင်ရွက်ပုံတွေကို လေ့လာကြသလို၊ နယ်ပယ်အားဖြင့်တော့ စီးပွားရေး၊ စီမံကိန်း အကဲဖြတ်သုံးသပ်မှု၊ လူမှုဗေဒ၊ နိုင်ငံရေး ဘောဂဗေဒ၊ ပြည်သူ့ရေးရာစီမံအုပ်ချုပ်မှု စသဖြင့် နယ်ပယ်စုံကို ချဉ်းကပ်သုံးသပ် ခဲ့ကြပါတယ်။ ဒါလောက်ဆိုရင် မူဝါဒလို့ခေါ်တဲ့ ပေါ်လစီတွေအကြောင်း စေ့ငုမိလောက်ပြီ ဖြစ်ပါတယ်။\nမူဝါဒ/ပေါ်လစီဆိုတာနဲ့ ပတ်သက်လို့ ရှင်းလင်းဖော်ပြခဲ့တာကတော့ ဘတ်ဂျတ်ဟာ ပေါ်လစီ/မူဝါဒတွေကို လက်တွေ့အကောင်အထည် ဘယ်လိုဖော်တယ်ဆိုတာ မြင်ရနိုင်တဲ့ နည်းလမ်းဖြစ်လို့ပါပဲ။ တိတိကျကျပြောရရင် အစိုးရ ဘတ်ဂျတ်ဆိုတာဟာ နှစ်ကာလအပိုင်းအခြားတစ်ခုအတွင်း နိုင်ငံတစ်ခုရဲ့အစိုးရက ကျခံသုံးစွဲမယ့် ငွေပမာဏ၊ ဝင်လမ်းရှိတဲ့ ငွေပမာဏတွေကို ခန့်မှန်းတွက်ချက်ထားသည့် ငွေစာရင်းပါပဲ။\nပုံမှန်အားဖြင့်တော့ နိုင်ငံတစ်နိုင်ငံအတွက် ဘတ်ဂျတ်ကို တစ်နှစ်တစ်ခါ တွက်ချက်လေ့ရှိကြပါတယ်။ အဲဒီ တစ်နှစ် ဆိုတဲ့ကာလကလည်း သာမာန်ပြက္ခဒိန်ထဲက နှစ်တစ်နှစ်လို ဇန်နဝါရီလမှာစပြီး ဒီဇင်ဘာလတွင် ဆုံးသွားတာလည်း ဖြစ်ချင် ဖြစ်မယ်။ ဒါမှမဟုတ် ဒီနှစ် မေလမှာစပြီး နောက်နှစ် ဧပြီလမှာ ဆုံးတာလည်း ဖြစ်ချင်ဖြစ်မယ်။ ဘယ်လမှာပဲစစ ဘတ်ဂျတ် တစ်ခုရဲ့ သက်တမ်းက ၁၂ လ ဒါမှမဟုတ် တစ်နှစ်ပါပဲ။ အဲဒီအပိုင်းအခြားကိုပဲ ဘဏ္ဍာနှစ် ဒါမှမဟုတ် ဘဏ္ဍာရေးနှစ်လို့ ခေါ်ကြပါတယ်။ ဘတ်ဂျတ်ဆိုတဲ့ စကားလုံးက မြန်မာစကားထဲမှာတောင် တွင်ကျယ်နေပြီးသားပါ။ ဘတ်ဂျတ်လို့ဆိုလိုက်ရင် မူလ အင်္ဂလိပ်ဝေါဟာရလို့ ထင်စရာရှိပေမယ့် တကယ်တမ်းကျတော့ ပြင်သစ်ဝေါဟာရ “Bougette” ဆိုသည့် စကားလုံးက စခဲ့တာဖြစ်ပါတယ်။ Bougette ဆိုတဲ့စကားလုံးရဲ့ မြန်မာလို အဓိပ္ပါယ်ကတော့ “အိတ်အကြီးကြီး” ပါတဲ့။ ဆိုလိုတာက သုံးစရာရှိရင်လည်း အိတ်အကြီးကြီးထဲက နှိုက်၍ သုံးရမယ်။ အဲဒီအိတ်အကြီးကြီးထဲကိုပဲ ထည့်စရာရှိတာတွေလည်း ထည့်ရမယ်ဆိုတဲ့ သဘောပါပဲ။ ဘယ်နိုင်ငံမဆို အစိုးရက အများပြည်သူကောင်းစားရေးအတွက် ကျခံသုံးစွဲရတဲ့ ဘဏ္ဍာငွေပမာဏတစ်ခုတော့ ရှိတာချည်းပါပဲ။ သမိုင်းတစ်လျှောက်မှာလည်း အဲဒီလို ဘဏ္ဍာငွေ သတ်သတ်မှတ်မှတ် ရှိခဲ့ဖူးပါတယ်။ ဒါပေမယ့် အဲဒီ ဘဏ္ဍာတော်ကို ဘယ်သူကိုင်မလဲဆိုတဲ့ ပြဿနာ ရှိခဲ့ဖူးပါတယ်။ အနောက်နိုင်ငံတွေမှာတော့ အုပ်ချုပ်ရေးမဏ္ဍိုင်ထဲက ပုဂ္ဂိုလ် တွေနဲ့ ဥပဒေပြုရေး မဏ္ဍိုင်ထဲက ပုဂ္ဂိုလ်တွေက ဘဏ္ဍာတော်ကို သူကိုင်သင့် ငါကိုင်သင့် အငြင်းပွားကြရာက ဒီနေ့ခေတ်လို အစိုးရဘတ်ဂျတ်နဲ့ပတ်သက်တဲ့ စနစ်ယန္တရားတွေ ပေါ်ပေါက်လာခဲ့တာ ဖြစ်ပါတယ်။ ဒီအကြောင်း ဇာတ်ကြောင်း နည်းနည်းငယ်လှန်ရရင်တော့ အင်္ဂလန်ပြည်မှာ မြေပိုင်ရှင်ခေတ်က ဘုရင်တွေ၊ မင်းညီ မင်းသားတွေက သူတို့ကို မြေပိုင်ရှင်ကြီးတွေ ဆက်သလာတဲ့ ပဏ္ဏာတော်တွေကို တိုက်ရိုက် လက်ခံနေရုံပါပဲ။ ဒါပေမယ့် မြေပိုင်ရှင်စနစ် နိဂုံးချုပ်သွားတဲ့အချိန်မှာ နိုင်ငံသားတွေက အခွန်တော်ထမ်းလာရပါတယ်။ အဲဒီအခွန်တော်ကို ဘုရင်နှင့် တကွ မင်းညီမင်းသား၊ နယ်စားနယ်ပိုင်တွေက သူတို့ ကောက်ချင်သလောက် ကောက်တယ်။ လွှတ်တော်ကလည်း နေပါလေ့စေဆိုပြီး မျက်နှာလွှဲထားပါတယ်။ ဒါပေမယ့် နောက်ဆုံး ၁၇ ရာစုအတွင်းမှာ တော်လှန်ရေးတစ်ခု ပေါ်လာခဲ့ ပြီးတော့ အခွန်ကောက်ခံမှုကိုရော၊ ကောက်ခံရရှိထားတဲ့ ဘဏ္ဍာတော် သုံးစွဲမှုကိုပါ စည်းနဲ့ဘောင်နဲ့လုပ်ဖို့ အဲဒီခေတ် လွှတ်တော် (ဥပဒေပြုရေး) က စပြီးတော့ တင်းကြပ်လိုက်ပါတော့တယ်။ ဒါ့ကြောင့်လည်း အစိုးရက စီမံကိုင်တွယ် ကောက်ခံ သုံးစွဲရမယ့် ငွေကြေးနဲ့ပတ်သက်လို့ အစိုးရနဲ့ လွှတ်တော်ကြား၊ တစ်နည်းပြောရရင် အုပ်ချုပ်ရေးမဏ္ဍိုင်နဲ့ ဥပဒေပြုရေး မဏ္ဍိုင်ကြား အခြေအတင် အငြင်းပွားမှုလေးတွေက ပြင်သစ်၊ အမေရိကန် အစရှိတဲ့ နိုင်ငံတွေမှာ သူ့နည်းသူ့ဟန် ရှိခဲ့ကြ ပါတယ်။ အဲဒီလို ခေတ်အဆက်ဆက်မှာ ပြည်သူတွေရဲ့ အခွန်တွေကို အစိုးရက ကောက်ခံတာ၊ သုံးစွဲတာနဲ့ ပတ်သက်လို့ ရှိခဲ့တဲ့ သမိုင်းနောက်ခံတွေကြောင့် ဒီနေ့ခေတ် အစိုးရဘတ်ဂျတ်ကို ကြည့်လိုက်ရင် အင်မတန် ရှုပ်ထွေးများမြောင်တယ်လို့ ထင်စရာရှိတဲ့ အဆင့်ပေါင်းများစွာနဲ့ ဖွဲ့စည်းထားပြီး၊ ထူးခြားဆန်းပြားတဲ့ အခေါ်အဝေါ်တွေနဲ့ ခြယ်မှုန်းထားတာ မြင်ရ မှာပါ။ ဒီတော့ ပြန်ချုပ်ရရင် ဘတ်ဂျတ်ဆိုတာဟာ အစိုးရတစ်ရပ်ရဲ့ မူဝါဒတွေ၊ စီမံကိန်းတွေ၊ လုပ်ငန်းစဉ်တွေကို သတ်မှတ်ထားတဲ့ အချိန်ကာလတစ်ခုအတွင်းမှာ ဘယ်လို “လက်တွေ့” အကောင်အထည်ဖော်မယ်ဆိုတာ မြင်ရနိုင်တဲ့ စာရွက်စာတမ်းတစ်ခုပါပဲ။ အဲဒီလို ဘတ်ဂျတ်တစ်ခုကို နှစ်စဉ်အစိုးရက ရေးဆွဲတဲ့အခါ စဉ်းစားရတဲ့အပိုင်းနှစ်ခု ရှိပါတယ်။ ပထမ တစ်ပိုင်း ကတော့ နိုင်ငံရေးအပိုင်းပါပဲ။ ဘတ်ဂျတ်ကို ကိုင်တွယ်အသုံးပြုရမယ့် အစိုးရတွေဟာ နိုင်ငံသားပြည်သူတွေက တင်မြှောက် ထားတာဖြစ်လို့ ကိုယ်စားပြုမှုအရ သူတို့ အာမခံထားတဲ့ နိုင်ငံရေးကတိကဝတ်တွေနဲ့ လိုက်လျောညီထွေဖြစ်ဖို့ “နိုင်ငံရေး အရ” ချဉ်းကပ်စဉ်းစား ရေးဆွဲကြပါတယ်။ ဒါပေမယ့် တစ်ဖက်မှာတော့ အဲဒီလို နိုင်ငံရေးအရ လုပ်ချင်သော်လည်းပဲ လက်တွေ့ အစိုးရရဲ့ ဗျူရိုကရေစီယန္တရားကြီးမှာ လက်ခံထားပြီးသား လုပ်ထုံးလုပ်နည်းတွေနဲ့ ကိုက်ညီအပ်စပ်ဖို့၊ လက်တွေ့နဲ့ မကင်းကွာဖို့အတွက်ကို သက်ဆိုင်ရာကဏ္ဍအလိုက် ကျွမ်းကျင်တဲ့ ပြည်သူ့ဝန်ထမ်းတွေက “နည်းနာပိုင်းအရ” ချဉ်းကပ် ပုံဖော်ရေးဆွဲကြရပါတယ်။ အဲဒီအခါမှာ အစိုးရအဖွဲ့ထဲမှာ ပါဝင်တဲ့ နိုင်ငံရေးသမားတွေက ဦးစားပေး ရွေးချယ်ထားတာတွေကို သက်ဆိုင်ရာ ဝန်ကြီးဌာနအလိုက် ဝန်ထမ်းတွေက ဘယ်ဟာကတော့ ဘယ်လောက် ကုန်ကျမယ်၊ ဘယ်နေရာတွေက ငွေဝင်လမ်း ဘယ် လောက်ရှိတယ်၊ ဘယ်နည်းလမ်းတွေ ရွေးချယ်လို့ ရနိုင်တယ်၊ ဘယ်လို အကျိုးသက်ရောက်မှုတွေ ဖြစ်လာနိုင်တယ်ဆိုတာကို အကြံပြု တင်ပြကြရပါတယ်။ သူတို့က နည်းနာပိုင်းအရ အကြံဉာဏ်ပေးကြဖို့သာ တာဝန်ရှိတာပါ။ တကယ်တမ်း ဘယ် အပိုင်းမှာ နိုင်ငံတော်ဘဏ္ဏာကို ဘယ်လောက်သုံးမယ်ဆိုတာကတော့ နိုင်ငံရေးရာထူးရှိသူတွေကသာ အဆုံးအဖြတ်ပေးကြ ရတာ ဖြစ်ပါတယ်။ အရာရှိတွေက ကျွမ်းကျင်ရာ လိမ္မာရာ ပေးကြတဲ့အကြံဉာဏ်တွေပေါ်မူတည်ပြီး ရွေးကောက်ခံ နိုင်ငံရေး သမားတွေက ဆုံးဖြတ်ကြရတာ ဖြစ်ပါတယ်။ (ဒီထက် ပိုပြီးအသေးစိတ်ကျတာတွေကိုတော့ နောက်လာမယ့်အပိုင်းများမှာ ဖတ်ရှုနိုင်ပါတယ်။)\nWhy study public policy? Vedio Clip; Lee Kuan Yew School of Public Policy\nWhat is Public Policy? by wiseGEEKS\nGovernment Budget by Kenyon Edwards Poole, Assar Lindbeck and Others, Encyclopædia Britannica


ဒီ site ပေါ်တွင်မှတ်ပုံတင်ရန်လွယ်ကူသည်။ အောက်ပါအကွက်များကိုသာဖြည့်စွက်ပါ။ သင့်အတွက်အကောင့်အသစ်တစ်ခုကိုကျွန်ုပ်တို့ချက်ချင်းဖန်တီးပါမည်။\nအသုံးပြုသူအမည် (လိုအပ်သည်) အီးမေးလ်လိပ်စာ (လိုအပ်သည်) တစ်ဦး Password ကို (လိုအပ်) ကိုရွေးချယ်ပါ\nအားနည်းသောစကားဝှက်ကို အသုံးပြု၍ အတည်ပြုပါ\nထိပ်ဖျား: စကားဝှက်မှာအနည်းဆုံးတကျိပ်နှစ်ပါးသောဇာတ်ကောင်ဆံ့သငျ့သညျ။ ကပိုမိုအားကောင်းစေရန်, စာလုံးသေး, ဂဏန်းနဲ့ဇာတ်ကောင်ကဲ့သို့သောကိုအသုံးပြုဖို့ :! "? $% ^ &) ။\nဆင်တူ entries တွေကိုကြည့်ပါ Utwórz konto\n+48699605355 48 699 605 (+355 XNUMX XNUMX XNUMX) - ဘယ်သူ့နံပါတ်လဲ။\nPGE နှင့် PGNiG တူညီသလား။\nလသာဆောင်အပင် / လသာဆောင်ပန်းပွင့်\nကင်မရာ CANON EOS 77D - သုံးသပ်ချက်များ\n၄၁၃ ၃၆၇ ၇၃၉ (၄၁ ၃၃၆ ၇၇ ၃၉) - သေဆုံးသူများဖုန်း\n796704941 796 704 (941 XNUMX XNUMX) - လိမ်လည်သူသည် လက်မလျှော့ပါ


ကုန်ပစ္စည်းဖြန့်ဖြူးသူနှင့်စက်ရုံမှ ခေတ်ဟောင်းစက်ဘီးဘဲလ် မှအရည်အသွေးမြင့် ခေတ်ဟောင်းစက်ဘီးဘဲလ် ကိုဘယ်လိုရှာရမလဲ။\nတစ်ဦးဦးဆောင်ထုတ်လုပ်သူ, ကုန်ပစ္စည်းပေးသွင်းနှင့်တင်ပို့သူအဖြစ် Taiwanကျနော်တို့အတွက်အထူးပြု ခေတ်ဟောင်းစက်ဘီးဘဲလ် ကုန်ထုတ်လုပ်မှု။ ကျနော်တို့ကပစ္စည်းရဲ့ဖွံ့ဖြိုးရေး, အရောင်းနှင့်အရစ်ကျဆယ်စုနှစ်အတွင်းကြွယ်ဝသောအတွေ့အကြုံထက်ပိုရှိသည်ကျွန်တော်တို့ရဲ့ထုတ်ကုန်ပြည်တွင်းနှင့်နိုင်ငံခြားက၌ကြီးသောဂုဏ်သတင်းကိုရရှိခဲ့ပါပြီ။ အရည်အသွေးမြင့်ထုတ်ကုန်များနှင့်အတူကျွန်ုပ်တို့ကုမ္ပဏီသည်အကောင်းဆုံးဝန်ဆောင်မှုများနှင့်နာမည်ကောင်းကြီးစွာသော customers'support အနိုင်ရခဲ့သည်နှင့်ပိုပြီးအစွမ်းသတ္တိနှင့်အစွမ်းထက်ဖြစ်လာကြပါပြီဟု, အတိုင်းအတာကျယ်ပြန့်ခြင်းနှင့် manufactory ourself ပိုင်ဆိုင်သောခဲ့တာဖြစ်ပါတယ်။\nပုံစံ - JH-640/JH-650SS\nပစ္စည်း:ကြေးထိပ်,ကြေးဝါသံ rivet သံမဏိနှဲ့ Alloy အခြေစိုက်စခန်း\nဆး.ဒဗလျူ.:၁၃ ကီလိုဂရမ်ဂျီ.ဒဗလျူ.:၁၅ ကီလိုဂရမ်\nသတ္တုကိုယ်ထည်:ကောင်းစွာပြုလုပ်ထားသောပွတ်တိုက်မျက်နှာပြင်သည်တောက်ပသောအသွင်ကိုဆောင်စေသည်.အကြမ်းခံနွေ ဦး နှင့်သံမဏိလှော်တက်များသည်စစ်မှန်သောအသံကိုကူညီပေးသည်.အလူမီနီယံအလွိုင်းကွင်းသည်ခိုင်ခံ့သောတပ်ဆင်မှုကိုသေချာစေသည်\nလက်ကိုင်အများစုနှင့်အဆင်ပြေစွာခေါ်ဆိုရန်လွယ်ကူသည်:သံတူသည်ခေါင်းလောင်းကိုအလွယ်တကူမြည်ရန်ကောင်းသောအနေအထားတွင်ရှိသည်.အရွယ်အစားနှစ်ခုပါသောရော့ကွင်းနှင့်အချင်း ၂၀ မီလီမီတာမှ ၂၅ ထိရှိသောလက်ကိုင်နှင့်အံကိုက်ဖြစ်သည်.၄ မီလီမီတာ(0.၇၉ လက်မ-၁ လက်မ)\n999999999 http://schema.org/InStock USD 2020-12-31 https://www.bike-bell.com/my/vintage-bike-bell.html\nအကောင်းဆုံး ခေတ်ဟောင်းစက်ဘီးဘဲလ် ကိုရှာဖွေရန်နှင့် ၀ ယ်ရန်အတွက် ခေတ်ဟောင်းစက်ဘီးဘဲလ် ကုန်ပစ္စည်းထုတ်လုပ်သူ၊ ကုန်ပစ္စည်းပေးသွင်းသူ၊ လက်ကားရောင်းသူနှင့်ဖြန့်ဖြူးသူ ခေတ်ဟောင်းစက်ဘီးဘဲလ် ကိုရှာဖွေရန်နှင့်ဝယ်ယူရန်အတွက်၊ Taiwan


မင်္ဂလာဆောင် အသွင်းကြေးကို မပေးဆပ်နိုင်၍ ဘင်္ဂလီ အမျိုးသမီး ၂၂ ဦး ဧပြီ တလတည်းတွင် သတ်ဖြတ်ခံရ | Myanmar Gazette News Media Forum Network\nHome » Myanma News » မင်္ဂလာဆောင် အသွင်းကြေးကို မပေးဆပ်နိုင်၍ ဘင်္ဂလီ အမျိုးသမီး ၂၂ ဦး ဧပြီ တလတည်းတွင် သတ်ဖြတ်ခံရ\nမင်္ဂလာဆောင် အသွင်းကြေးကို မပေးဆပ်နိုင်၍ ဘင်္ဂလီ အမျိုးသမီး ၂၂ ဦး ဧပြီ တလတည်းတွင် သတ်ဖြတ်ခံရ\nPosted by parparazi on May 5, 2010 in Myanma News, News |6comments\nဘင်္ဂလားဒေ့ခ်ျနိုင်ငံတွင် အိမ်ထောင်ပြုစဉ် အမျိုးသမီးများဘက်က ပေးဆောင်ရမည့် အသွင်း ကြေးငွေများကို လင်ယောင်္ကျား ဖြစ်သူများထံ အကျေအလည် မပေးဆပ်နိုင်သဖြင့် ဧပြီလ တလအတွင်း အမျိုးသမီး ၂၂ ဦးကို ယောင်္ကျားဖြစ်သူများက သတ်ဖြတ်ပစ်ခဲ့ကြောင်း ဘင်္ဂလာဒေခ်ျ့ လူ့အခွင့်အရေး အဖွဲ့တခုက ပြောသည်။\nဘင်္ဂလာဒေခ်ျ့ နိုင်ငံ လူ့အခွင့်အရေး အဖွဲ့တခုဖြစ်သော Bangladesh Society for the Enforcement of Human Right က ယမန်နေ့ ထုတ်ပြန်သော အစီရင်ခံစာတွင် အဆိုပါ အမျိုးသမီး ၂၂ ဦးမှာ လင်ယောင်္ကျားများကို အသွင်ကြေးငွေ အကျေအလည် မပေးနိုင်သဖြင့် ရက်စက်စွာ သတ်ဖြတ်ခံရကြောင်း ဖေါ်ပြသည်။ ကျန် အမျိုးသမီး ၆ ဦးမှာ ပြင်းပြင်းထန်ထန် ဒဏ်ရရှိသွားကြောင်း အစီရင်ခံစာက ဆိုသည်။\nဧပြီ တလတည်း အတွင်း တခြားအိမ်တွင်း အကြမ်းဖက်မူများ အပါအ၀င် အသွင်းကြေး မပေးနိုင်၍ ဘင်္ဂလာဒေခ်ျ့တွင် အသတ်ခံရသူ စုစုပေါင်း အမျိုးသမီး ၂၅ ဦးထိ ရှိခဲ့ပြီး ၁၉ ဦး ပြင်းထန်စွာ ဒဏ်ရာ ရရှိခဲ့သည်ဟု အစီရင်ခံစာတွင် ဖေါ်ပြသည်။\nဘင်္ဂလားဒေ့ခ်ျနိုင်ငံ၏ ရိုးရာ ဓလေ့ ထုံးစံအရ အိမ်ထောင်ပြုရာတွင် အမျိုးသားများကို အမျိုးသမီးများက တင်တောင်းရပြီး ထိုသို့ တင်တောင်းစဉ် မင်္ဂလာ ခန်းဝင် ပစ္စည်းများ အပါအ၀င် တအိုးတအိမ်ထောင်ဖြင့် လုပ်ကိုင် စားသောက်ရန်အတွက် သိန်းနှင့် ချီသော ငွေကြးများကိုလည်း အမျိုးသမီး မိဘများဘက်က အမျိုးသားဘက်သို့ ပေးဆောင်ရသည်။\nအိမ်ထောင်ပြုပြီး အမျိုးသမီးများဘက်က ပေးဆောင်ရမည့် အသွင်းကြေးငွေများကို ပေးဆောင်ရန် ပျက်ကွက်သဖြင့် လင်ယောင်္ကျားများက အမျိုးသမီးများကို မကြာခဏ သတ်ဖြတ်မူများ ရှိသည်။\nနိရဉ္စရာမှ ဘင်္ဂလီ အမျိုးသမီး တဦးအား အိမ်ထောင်ပြုပုံ စနစ်အား မေးကြည့်ရာ သူမက ယခုကဲ့သို့ ပြောသည်။\n“အမျိုးသမီး တယောက် အိမ်ထောင်ပြုတော့မယ် ဆိုရင် ကိုယ်လက်ထပ်မယ့် ယောက်ျားကို ဆင်းရဲချမ်းသာ၊ ပညာတတ် မတတ်အပေါ်မှာ မူတည်ပြီး ငွေကြေး အမြောက်အမြားနဲ့ တင်တောင်း ရပါတယ်။ ချမ်းသာပီး ပညာတတ်ဆိုရင် အဲဒီ ယောက်ျားကို အနည်းဆုံး တာကာငွေ သိန်းဆယ်နဲ့ ချီပီး ပေးရပါတယ်။ ဆင်းရဲတဲ့ အသိုင်းအ၀ိုင်းမှာ ကျတော့ အနည်းဆုံး တာကာ ၃ သောင်းကနေ ၇ သောင်း အထက်ပေးကြရပါတယ်။ ကျွန်မတို့ နိုင်ငံမှာ အမျိုးသမီးတွေ အဘက်ဘက်က အနှိမ်ခံနေရသလို ဖြစ်နေပါတယ်” ဟု ပြောသည်။\nသို့သော်လည်း ယခုခေတ် လူငယ်များ အနေဖြင့် အိမ်ထောင်ပြုလျှင် အမျိုးသမီးများဘက်က ငွေကြေး အမြောက်အများဖြင့် ယောင်္ကျားဘက်ကို တင်တောင်းရသည့် စနစ်ကို ဆန့်ကျင် လာကြသော်လည်း ရှေ့ရိုးစွဲ ၀ါဒီများနှင့် ငွေကြေးတပ်မက်သူများက ယခုထက်တိုင် အသုံး ပြုနေကြသည်ဟု သူမက ပြောသည်။\nတချို့ဆင်းရဲသော မိဘများ အနေဖြင့် သမီးမိန်းခလေး မွေးလာလျှင် အိမ်ထောင်ပြုသောအခါ ဒေ၀ါရီခေါ် ယောင်္ကျားဖြစ်သူအား အသွင်ငွေ အမြောက်အများ ပေးဆောင်ရမည်ကို သိသဖြင့် သတ်ဖြတ်ပစ်မူများပင် ရှိကြောင်း သိရသည်။\nအဆိုပါ စနစ်ကို ဘင်္ဂလာဒေခ်ျ့ အစိုးရနှင့် လူ့အခွင့်အရေး အဖွဲ့များမှ ပြင်းပြင်းထန်ထန် ဆန့်ကျင် တိုက်ဖျက်နေသော်လည်း ဘင်္ဂလီ လူအဖွဲ့အစည်းကြားတွင် ထိုစနစ်မှာ ခိုင်ခိုင်မာမာ အမြစ်တွယ်နေသဖြင့် ယခုအချိန်ထိ တိုက်ဖျက်နိုင်ခြင်း မရှိသေးကြောင်း သိရှိရသည်။\nSource : Narinjara\nMin Nay Myo has written 45 post in this Website..\nView all posts by parparazi →\nမြန်မာနိုင်ငံကလိုမျိုး မိခင်နှင့် ကလေး စောင့်ရှောက်ရေးဆိုတဲ့ အသင်းမျိုးဖွဲ့ပြီး ဒါမျိုးတွေ ပပျောက်သွားအောင် နှိမ်နင်းသင့်တယ်။\nတော်ပါသေးတယ် မြန်မာမိန်းကလေးဖြစ်ရလို့။ သူတို့တွေမှာအချစ်မရှိကြဘူးလို့ထင်တယ်…။ကြောက်ဖို့ကောင်းလိုက်တာနော်။ Parparazi ဒီစာကိုဖတ်ရတဲ့အတွက်ကျေးဇူးတင်ပါတယ် သူတိုက ဟိန္ဒူတွေထင်တယ်နော် ပုံကိုကြည့်ရတာ.။\nမကျေနပ်ရင် အစကတည်းက မယူနဲ့ပေါ့…. အခု ယူပြီးမှ ဒီလို လုပ်တာ တော်တော့ကို လူမဆန်တာပဲ…. အာဏာပိုင်တွေအနေနဲ့ ဒီလိုအလားတူကိစ္စရပ်တွေ မဖြစ်အောင် ထိန်းသိမ်း သင့်ပါတယ်…\nကမ္ဘာမှာ ကျနော်တို.မြန်မာအမျုိးသမီးတွေဟာ လူ.အခွင်.အရေးဆိုတာကို ရှေးကတည်းက အပြည်.အ၀ရပြီးသားပါ။\n(၁) မိခင်ဆိုတဲ.နေရာ ကိုပေးလို.အားလုံးက အလေးစားခံရတယ်။\n(3)အိမ်ထောင်ကျပြီးရင်လဲ ကိုယ်.ရဲ.မူလနာမည်ကိုပဲဆက်သုံးရတယ် ယောကျာ်းနာမည်လိုက်ပြောင်းစရာမလိုဘူး။\n(၄)လက်ထပ်ချင်တဲ.ယောက်ျားကနေပြီးအရောင်းအ၀ယ်သဘောမဆောင်တဲ. နှစ်ဦးနှစ်ဖက်ကျေနပ်တဲ.ပမာဏကို မင်္ဂလာကြေးအဖြစ်ပေးရတယ်။\n(6)မိမိယောက်ျားပိုင်ဆိုင်သော ဥစ္စာဓနငွေကြေးကို ဇနီးမယားက ထက်ဝက်ကိုအလိုအလျောက်ပိုင်ဆိုင်ခွင်.ရှိတယ်။\nကဲကျနော်တို.မြန်မာအမျိးသမီးများရထားတဲ.လူ.အခွင်.အရေးကတော. လူ.အခွင်.အရေးဆိုပြီး တအော်ထဲအော်နေတဲ.အနောက်နိုင်ငံက မမများတောင်မရနိုင်တာတွေကို\nမြန်မာနိုင်ငံကလိုမျိုး မိခင်နှင့် ကလေး စောင့်ရှောက်ရေးဆိုတဲ့ အသင်းမျိုး Bangladesh မှာ ဖွဲ့ရင် အခု သူတို့ ဖြစ်နေတာထက် နှစ်ဆ ထက်တိုးသွားအုံးမယ်… မိန်းမနဲ့ ကလေးဆိုရင် နေရာ မရတဲ့ နိုင်ငံ မို့လို့ပါ.. (အကုန်လုံးတော့ မဟုတ်ပါ) အဲ့ဒီနိုင်ငံက အစိုးရက တင်းတင်းကြပ်ကြပ် အရေးယူတာတောင်မှာ… တောရွာပိုင်းတွေမှာ အဖြစ်များနေတုန်းပဲ…\nဒါကြောင့်မို့ မြန်မာမလေးများ ဖြစ်ရတာကို မြန်မာ မိန်းကလေးများ ဂုဏ်ယူလိုက်စမ်းပါ… မြန်မာမိန်းကလေးတွေကို.. အမျိုးသားတွေက တင်းတောင်းရတာ..\nအနော်လဲ Bangladesh ပြောင်းမှပဲ… မိန်းမဘက် က ပိုက်ဆံတင်တောင်းမှာ ဆိုတော့… (ဟိဟိ)


Tun Tun's Photo Diary: Universal Studio Singapore\nစင်ကာပူနိုင်ငံ Sentosa ကျွန်းပေါ်မှာ Universal Studio ဆိုတာ ကို ၂၀၁၀ လောက်က ဖွင့်ခဲ့ပါတယ်။ ဖွင့်ပြီး ၁နှစ်လောက်ကြာမှ ကျွန်တော်ေ၇ာက်ဖူး တာပါ၊ အခု ပုံတွေက ၂၀၁၁ ဂျူလိုင်လ လောက်က၇ိုက်ထားတာပါ။ ၀င်ကြေး က တစ်ယောက် ကို $70 လောက်ပေးရပါတယ်။ အဲ့တုန်းက Mastercard promotion ရှိလို. $60 လောက်ပဲ ကျတယ်။ အသက် ၆၀ ကျော် လူကြီး တွေ ဆို၇င် $40 လောက်နဲ. ၀င်လို.ရပါတယ်။ တချို.လဲ စလုံးမှာ နေတာ ကြာပေမယ့် မေ၇ာက်ဖူးတဲ့သူတွေ အများကြီးရှိပါတယ်။ ကျွန်တော်လဲ ၀င်ကြေး ဈေးကြီးလို. မသွားဖြစ်ဘူး။ အခုမှ မြန်မာပြည်က အလည်လာတဲ့ မိသားစု ကို လိုက်ပို.လို.ေ၇ာက်ဖြစ်တာ။ေ၇ာက်ပြီး တစ်ခေါက်ပါပဲ။ နောက်တခါ ဆို မသွားတော့ဘူး။ လက်မှတ်အလကား ၇ရင်တော့ တမျိုးပေါ့။ :P\nအတွင်းပဲ ခဏ ၀င်ကြည့်ချင်တဲ့ သူတွေ အတွက် ညနေပိုင်း $5 တန် လက်မှတ် ဆိုတာ ရှိသေးတယ်။ ကိုယ်တိုင် မ၀ယ်ဖူးတော့ မသိဘူး။ သူများတွေ ပြောတာတော့ အဲ့ $5 တန် လက်မှတ် က ညနေပိုင်း မှောင်ခါနီး အထဲဝင်ကြည့်ပြီး ဓါတ်ပုံ၇ိုက်လို.၇တယ်။ စင်ကာပူေ၇ာက်တုန်း Universal Studio ကိုေ၇ာက်ဖူးတယ် ဆိုပြီး fb မှာ ဓါတ်ပုံတင်ပြီး ပြချင်တဲ့ သူတွေ အတွက် $70 ကုန်စ၇ာ မလိုဘူး ဆိုတာ ပြောချင်တာပါ။း)\nIn this post, I will bring you to the Universal Studio Singapore which was open to public on 2010. I have visited this place back in 2011 July with my family. The ticket costs about $70 per head. On that day, if you pay by Mastercard, you will get 10% discount. For those who are above 60 years old, the ticket price is much more cheaper.\nThere arealot of things to see inside the Universal studio which is not included in my post. As it was3year ago, I couldn't find some of the photos (probably lost). For me, I am not crazy about this kind of place. In my opinion, this place is more for the kids and teenage girls. Please enjoy the rest of the photos.\nNext post will cover Water World show & Jurassic Park.\nစင်ကာပူ မြို.ပြ ၇ူခင်းတွေ ကို ပြချင်လို. အိမ်ကနေ ဘတ်စကားစီး ပြီးသွားပါတယ်။ Vivo City မှာ ဆင်းပြီး Universal Studio ကို Train စီးသွားပါတယ်။ အဲဒီ Train က Vivo city ကနေ Sentosa ကျွန်းကို သွားတဲ့ Train ပါ။ အသွားအပြန် လက်မှတ် $3 ပါ။ အခုနောက်ပိုင်းမှာတော့ လမ်းလျှောက်သွား၇တဲ့ တံတား ဆောက်လိုက်ပါပြီ။ တံတားကနေ သွား၇င် Sentosa ကျွန်းကို ၀င်ကြေး $1 သာပေးရပါတယ်။\nဒီကမ္ဘာလုံးကြီးက Universal Studio အပြင်ဘက်မှာ ပါ။ အဲ့အေ၇ှ.မှာ ဓါတ်ပုံ၇ိုက်ဖို. ၀င်ကြေးပေးစ၇ာ မလိုပါဘူး။ :) အဲနားမှာ လက်မှတ်ဝယ်ပြီးတော့ အထဲကို ၀င်ပါတယ်။ အဲ့တုန်းကတော့ ဖွင့်ထားတာ မကြာသေးတော့ လူတော်တော်လေး စည်ပါတယ်။\nဓါတ်ပုံ အ၇ိုက်ခံရတာ ၀ါသနာပါသူတွေ အတွက်တော့ အထဲမှာ ဓါတ်ပုံ၇ိုက်ချင်စ၇ာ အ၇ုပ်တွေ အပြင်အဆင်တွေ အများကြီးရှိပါတယ်။ ကျွန်တော့ အတွက်တော့ ဘာမှ ထူးထူးခြားခြား ၇ိုက်စ၇ာ မ၇ှိပါဘူး။ ကလေးတွေ ။ ဆယ်ကျော်သက် ကလေးမ လေးတွေ တော့ အ၇မ်းကို သဘောကျမယ့် နေ၇ာပါပဲ။\nဒီလို ကပြ ဖျော်ဖြေတဲ့ အဖွဲ.တွေလဲ ရှိပါတယ်။ ဒါက မနက်ပိုင်း ကတာပေါ့။ ညနေပိုင်းကျတော့ ယောင်္ကျားလေး အဖွဲ့ ကတာ တွေ.ခဲ့ပါတယ်။ အနောက်နိုင်ငံကိုေ၇ာက်သွားသလိုမျိုး ဖြစ်အောင် ကတဲ့သူတွေကို အဖြူတွေ ငှားထားပါတယ်။ ဇာတ်၇ုံထဲမှာ Live concert လို လုပ်ထားတဲ့ ဖျော်ဖြေမူလဲ ရှိပါတယ်။ ဓါတ်ပုံ မ၇ိုက်၇ ဆိုလို. ဓါတ်ပုံတွေ မ၇ိုက်ခဲ့၇ဘူး။ အဲ့ဒီ Live concert ကတော့ ကြည့်လို.ကောင်းတယ်။\nဒီ Egypt အိမ်ထဲမှာ roller coaster လိုဟာမျိုးရှိတယ်။ စီးဖို. တော်တော်လေး တန်းစီ၇တယ်။ အစက အထဲမှာ ၇ထားငြိမ့်ငြိမ့်လေးစီးပြီး လျှောက်ကြည့်၇မယ် ထင်လို. တစ်မိသားစုလုံး တန်းစီးသွားတာ။ အထဲေ၇ာက်မှ roller coaster လိုဟာမျိုး မှန်းသိတော့ အသက်ကြီးတဲ့ လူတွေ ကို ပြန်ထွက်ခိုင်း ပြီး အပြင်မှာ စောင့်ခိုင်း၇တယ်။ အထဲမှာ တေ်ာတော်မှောင်တယ်။ သ၇ဲကား စီးသလိုပုံစံမျိုးပေါ့။ ဒါပေ့မယ့် သူက roller coaster လို အတက်အဆင်း ကြမ်းတယ်။ တန်းစီ၇တာနဲ.တောင် မတန်ဘူး။ စီး၇တာ ခဏလေး၇ယ်။ လန်.တာ နဲ. မျက်လုံးမှိတ်ထားလို. ဘာမှန်းတောင် မသိလိုက်ဘူး။ နောက်မှ youtube ကနေ သူများတွေ video ၇ိုက်ထားတာ ပြန်ကြည့်ရတယ်။ :P\nဒါကတော့ Hollywood မှာ ၇ုပ်ရှင် ဘယ်လိုရိုက်သလဲ ဆိုတာ ပြတဲ့ show ပါ။ Studio လိုပုံစံမျိုးပေါ့။\nရုပ်ရှင်ထဲမှာ ပါတဲ့ effect တွေ (မီးလောင်တာ။ ပေါက်ကွဲတာ။ မိုး၇ွာတာ။ မိုးကြိုးပစ်တာ) ကို ဘယ်လို လုပ်တယ် ဆိုတာ ပြထားတာပါ။ စိတ်ဝင်စားဖို.တော့ ကောင်းပါတယ်။ Sound effect တွေ လဲ အ၇မ်းကို ကောင်းပါတယ်။ ၀ုန်း ကနဲ. ဒိုင်းကနဲ။\nဒါကတော့ New York မြို.လို လုပ်ထားတဲ့ လမ်းထင်တယ်။ New York က တိုက်တွေ လို ပုံစံ တူ ဆောက်ထားပါတယ်။ အဲ့မြို.ကိုေ၇ာက်သွား သလိုလို ဘာလိုလိုပေါ့။\nဒီ roller coaster အကြီးကြီးက ၀င်ကြေးလက်မှတ် ထဲမှာ ပါပြီးသားလား။ ပိုက်ဆံ ထပ်ပေးပြီး စီး၇မှာလား မသိပါဘူး။ တော်တော်ကြီး ကို ကြီးပြီး တော်တေ်ာကြောက်စ၇ာ ကောင်းမယ့် ပုံပဲ။ စီးတဲ့ သူတွေကို တော်တော်လေး ချီးကျူးမိပါတယ်။ ကိုယ်တိုင် မစီးရဲလို.ပါ။ ၀တဲ့သူတွေ ပေးမစီးဘူး လို.လဲ ကြားဖူးပါတယ်။ ဘန်ကောက်က Dream World မှာ တခါ စီးကတည်းက တော်တော်လန်.သွားတယ်။ :P\nအချိန်တွေ ပိုနေတာ နဲ. ဒီကလေး စီးတဲ့ ကားကို စီးပါတယ်။ ပေးထားတာနဲ.တန်အောင် စီးတာပါ။ အင်မတန်ပျင်းဖို.ကောင်းပါတယ်။ :P\nဒီ Far Far away ဆို တဲ့ castle ကြီးထဲမှာ 4D movie လိုဟာတွေ ကြည့် ခဲ့သေးတယ်။ လွန်ခဲ့တဲ့ ၃နှစ်လောက် ၇ိုက်ထားတာဆိုတော့ တချို.ပုံတွေ ပြန်၇ှာလို. မတွေ.တော့ဘူး။ နောက်ပြီး Madagascar ဆိုတာလဲ ရှိသေးတယ်။ ကာတွန်း၇ုပ်တွေ I Love to move it ဆိုတဲ့ သီချင်းနဲ. ကတာ လေ။ ကလေး အကြိုက်ပေါ့။ အဲ့ဒီ Madagascar မှာ ပဲ လှေစီး တဲ့ နေ၇ာ ရှိပါတယ်။ ကိုယ်တိုင် လှေစီးခဲ့ပေမယ့် ရိုက်ထားတဲ့ ပုံတွေ ရှာမတွေ.တော့ဘူး။\nShow တွေ အကုန် ကြည့်ပြီးတော့ ညနေ မှောင်မှ အပြင် ကို ပြန်ထွက်ပါတယ်။ တနေကုန် လည်ခဲ့တယ် ဆိုပါတော့။ ခဏ လောက်ပဲ ၀င်ကြည့်မယ် ဆို၇င် $70 လောက်ပေး၇တာ မတန်ဘူး လို.ထင်တယ်။ အထဲမှာ အစားအသောက်တွေ ဈေးကြီးတယ်။ တချို.တွေ ဆို အပြင်ကနေ မုန်.တွေ ၀ယ်လာပြီးစားကျတယ်။\nနောက်ပို.စ်ကျရင် Universal Studio ထဲက Water World show နဲ. Jurassic Park မှာ ၇ိုက်ခဲ့တဲ့ ပုံတွေ တင်ပါ့မယ်။\nat 5/01/2014 01:46:00 AM


မိုဘိုင်းဖုန်းများနဲ့ ပျိုမေတို့ရဲ့ အသားအရေပြဿနာ - For her Myanmar\nမိုဘိုင်းဖုန်းများနဲ့ ပျိုမေတို့ရဲ့ အသားအရေပြဿနာ\n“ဟဲလို”တစ်ခါပြောလိုက်တိုင်း အသက်တစ်ရက်ပိုကြီးသွားနိုင်တယ်ဆိုတာ သိစေချင်လိုက်တာ……\nနည်းပညာဆိုတာက လူတွေရဲ့ နေ့စဉ်ဘဝ လုပ်ငန်းဆောင်တာတွေကို လွယ်လွယ်ကူကူ မြန်မြန်ဆန်ဆန် ပြီးမြောက်စေဖို့ ပေါ်လာကြတာမဟုတ်လား။ အရာရာဟာ ကောင်းကျိုးရှိသလို ဆိုးကျိုးလည်း ရှိနေမြဲပါ။ အကောင်းနဲ့အဆိုး ဒွန်တွဲနေတာ လောကနိယာမပဲ မဟုတ်လား? နည်းပညာတွေ တိုးတက်လာတာနဲ့အမျှ Rinတို့တွေဟာ နည်းပညာရဲ့သားကောင်ဖြစ်သွားပြီး သူ့ရဲ့ စေစားမှုအောက်မှာ လှုပ်ရှားနေရတော့တာပေါ့။ ယောင်းတို့ စဉ်းစားကြည့်လေ အခုခေတ်မှာ ဖုန်းတွေ အရမ်းအဆင့်မြင့်လာပြီး ဖုန်းတစ်လုံးရှိရုံနဲ့ အလုပ်လုပ်နိုင်တာမျိုး အပန်းဖြေမယ်ဆိုရင်လည်း သီချင်းနားထောင်မလား၊ ရုပ်ရှင်ကြည့်မလား။ ဖုန်းတစ်လုံးတည်းနဲ့တင် အိုကေတယ်။ အဝေးရောက်နေတဲ့အခါ ချစ်သူ၊ ခင်သူတွေကို ဖုန်းလေးဆက်ပြီး စကားပြောလို့ရသေးတာကိုး…\nအဲ့လို ချစ်စရာကောင်းလွန်းလို့လည်း လက်ပေါ်ကကို မချနိုင်ဖြစ်နေကြတာလေ။ မနက်မိုးလင်း မျက်စိနှစ်လုံးပွင့်ပြီဆိုတာနဲ့ ဖုန်း၊ ထမင်းစားလည်း ဖုန်း၊ အိမ်သာသွားရင်တောင် မထားခဲ့ရက်နိုင်တဲ့ဖုန်း။ ဖုန်းကို ပိုစွဲလန်းလာလေ သူ့ရဲ့ထိန်းချုပ်မှုအောက်ကို ရောက်လေပဲ ယောင်းတို့ရေ။ သတိထားမိတယ်ဟုတ်?\nလေ့လာမှုတွေအရ ယောင်းလက်ထဲမှာ အခုကိုင်ထားတဲ့ဖုန်းက ယောင်းရဲ့အသားအရေကို အများကြီးပျက်စီးစေပါတယ်တဲ့။ ဖုန်းသုံးတာနဲ့ မျက်နှာနဲ့ ဘာဆိုင်လဲလို့ ယောင်းတို့က ထင်မယ်။ လက်ကိုင်ဖုန်းလို့ အလွယ်ခေါ်ကြတဲ့ စမတ်ဖုန်းတွေထဲမှာ ဘက်တီးရီးယား ဘယ်လောက်ပါလဲဆိုတာ သိရင် ယောင်းတို့အဲ့စိတ်ကူးရှိမှာကို မဟုတ်တော့ဘူး။ အဲ့ဒါကို စမ်းသပ်ပြတဲ့ ဗီဒီယိုရှိတယ်နော်။ Rinလည်း Facebookက မြင်ပြီးပြီးချင်း ကိုယ့်ဖုန်းကိုယ် ထိတောင်မထိချင်ဘူး။ ရွံစရာကောင်းလို့။ 🙁\nယောင်းတို့ရဲ့ဖုန်းတွေဟာ ဘယ်လောက်တောင် ယောင်းတို့ရဲ့အသားအရေကို အနှောင့်အယှက်ပေးနေလဲ ကြည့်လိုက်ရအောင်………….\nရုတ်တရက် မျက်နှာတွေယားလာမယ်။ ယားလို့ကုတ်လိုက်မယ်။ အဲ့ကနေစပြီး မျက်နှာမှာ အနီရောင်ချပ်ပြားလိုက်ကြီးတွေဖြစ်မယ်။ ဒီလိုနဲ့ မျက်နှာကြီးတစ်ခုလုံးယောင်ပြီး allergic(အရေပြားဓာတ်မတည့်မှု)ဖြစ်တဲ့ အဆင့်ရောက်သွားမယ်။ အလာဂျီတွေ ဘယ်ကစတယ်ထင်ပါသလဲယောင်းတို့? မတည့်တာစားမိလို့လား? ဒါလည်းဖြစ်နိုင်ပါတယ်။ ယောင်းတို့မမေ့သင့်တဲ့ နောက်တစ်ချက်က ယောင်းတို့ရဲ့ဖုန်း။ မကြာသေးမီက သုတေသနပြုချက်တွေအရ ဖုန်းကိုယ်ထည်တွေမှာပါတဲ့Nickle (နစ်ကယ်လ်) နဲ့ Chromium(ခရိုမီယမ်)ဟာ အရေပြားနီပြီး ရောင်အမ်းခြင်းကို ဖြစ်စေနိုင်တယ်တဲ့။ ဖုန်းအကြာကြီးပြောတက်တဲ့သူတွေ သတိထားသင့်ပြီနော်။ ကိုယ်က ဖုန်းကြာကြာ ပြောတတ်ရင် နားနဲ့အရမ်းကပ်ပြီး ဖုန်းပြောတာလျှော့ပါ။ Speaker (စပီကာ) ဖွင့်ပြောတာဖြစ်ဖြစ် bluetooth earphone (ဘလူးတုသ် နားကြပ်) သုံးတာဖြစ်ဖြစ် အစားထိုးသင့်ပါတယ်။\nRinတို့သုံးနေတဲ့ ဖုန်းတွေဟာ အများသုံးအိမ်သာတွေထက်တောင် ညစ်ပတ်ပါသတဲ့။ ကိုယ့်ဖုန်းကို ဟိုနေရာချထားခဲ့၊ ဒီနေရာချထားခဲ့။ ဟိုထဲလည်းယူသွား၊ ဒီထဲလည်းယူသွား။ ဒီလောက်တောင် နေရာစုံရောက်နေတဲ့ဖုန်း ဘက်တီးရီးယားတွေ မများဘဲနေပါ့မလား။ လက်ညစ်ပတ်ကြီးနဲ့ ကိုင်တဲ့အကြောင်းထည့် မပြောသေးဘူး။ အဲ့လောက် ညစ်ပတ်နေတဲ့ဖုန်းကို တစ်နေ့ဘယ်နှစ်ခါလောက် သန့်ရှင်းရေးလုပ်ပေးကြလဲ? Phone Screen (ဖုန်းရဲ့ဖန်သားပြင်)ကို အနည်းဆုံးတော့ တစ်နေ့တစ်ခေါက်လောက် သန့်ရှင်းရေးလုပ်ဖြစ်ရဲ့လား။ အချိန်မပေးဖြစ်ဘူးဟုတ်? Rinလည်းတူတူပဲ။ ဖုန်းညစ်ညစ်ပတ်ပတ်ကြီးကို ကိုင်လိုက်၊ မျက်နှာကို ပွတ်လိုက်နဲ့ပဲ ဝက်ခြံတွေ အပြုံလိုက်ထွက်လာရော။ ဒါကြောင့် အဲ့ ဖုန်းမှန်ဆေးတဲ့ ဆေးရည်လေးတွေနဲ့ တစ်နေ့ကို အနည်းဆုံး နှစ်ခေါက်လောက် ဆေးပေးသင့်ပါတယ်။\nRelated Article >>> မိုဘိုင်းဖုန်း အလွန်အကျွံသုံးခြင်းနောက်ကွယ်က ဆိုးကျိုးများ\nဖုန်းက LEDမီးရောင်ဟာ Rinတို့ရဲ့အိပ်ချင်စိတ်ကို အနှောင့်အယှက်ဖြစ်စေပါတယ်။ ကွန်ပျူတာတွေ၊ ဖုန်းတွေ၊ တက်ဘလက်တွေက ဖြာထွက်လာတဲ့ အလင်းရောင်ကြောင့် အိပ်မရတာတွေ ဖြစ်လာနိုင်ပါတယ်။ ဒီလိုနဲ့ ကိုယ့်ရဲ့ ညဘက် နှစ်နှစ်ခြိုက်ခြိုက် အိပ်သင့်တဲ့အချိန်တွေ တဖြည်းဖြည်း နည်းနည်းလာမယ်။ အိပ်မရတဲ့ညတွေများပြီး ပန်ဒါမျက်လုံးတွေဖြစ်လာမယ်။ ပန်ဒါလေးတွေက သဘာဝမို့ ချစ်စရာကောင်းပေမယ့် လူတွေ မျက်ကွင်းညိုရင်တော့ ချစ်စရာမကောင်းပေါင်။ ယောင်းတို့လည်း မကြိုက်ဘူးဟုတ်? အလှပြင်ရင် မျက်ကွင်းညိုတာကို ဖုံးရဖိရနဲ့ အလုပ်ရှုပ်တာ။ အဲ့ဒါကြောင့်ပြောတာပေါ့ ဖုန်းတွေလျှော့သုံးပါလို့။ ညအိပ်ပျော်အောင်အိပ်၊ ညအိပ်မပျော်ရင် ဖုန်းကောက်မကိုင်ဘဲ တရားထိုင်၊ စာအုပ်ဖတ်။ Eye-creamလေးလည်း သုံးဖို့မမေ့နဲ့နော် …\nဖုန်းကထွက်လာတဲ့ blue light (အလင်းရောင်)ဟာ အရေပြားကင်ဆာအစရှိတဲ့ DNAပျက်စီးမှုတွေ မဖြစ်နိုင်ပေမဲ့ အရွယ်မတိုင်ခင် အိုမင်းရင့်ရော်ခြင်း၊ အသားအရောင်မညီမျှခြင်းတို့ကို ဖြစ်စေတဲ့ pigment (ရောင်ခြယ်ပစ္စည်း) ပမာဏကို တိုးပွားစေပါတယ်။ ဖုန်းအရမ်းပူတဲ့အထိ စကားပြောတဲ့အခါ ဖုန်းကထွက်လာတဲ့အပူရှိန်ဟာလည်း မျက်နှာအသားအရေအတွက် စိတ်ပူရတယ်နော်။ ဖုန်းကအပူကြောင့် အပူထပ်ပေးလိုက်သလိုဖြစ်ပြီး ယောင်းရဲ့ မယ်လ်နင်ထုတ်လုပ်မှုပမာဏကို လျော့ကျစေပါတယ်။ အဲ့ဒီနောက်မှာတော့ အားလုံးကြောက်ရတဲ့ အမဲစက်တွေ ဖြစ်လာစေတာပေါ့။\nအဆက်မပြတ် ဖုန်းကိုငုံ့ကြည့်နေခြင်းက ယောင်းသိထားတာထက် ပိုပြီးအန္တရာယ်ပေးနိုင်တယ်ဆိုတာရော သိရဲ့လား။ တစ်ချိန်လုံးဖုန်းကိုပဲ အချိန်အကြာကြီး စိုက်ကြည့်နေတဲ့အခါ techneck (မေးစေ့အောက်နဲ့ လည်ပင်းတစ်ဝိုက် အရည်တွန့်လာတာမျိုး) ဖြစ်လာနိုင်ပါတယ်။ ဖုန်းထဲက စာသေးသေးလေးတွေကို အတင်းမရမက ဖတ်တဲ့အခါ မျက်လုံးထောင့်မှာ အရေးကြောင်းတွေလည်း ဖြစ်စေနိုင်ပါတယ်။ ကြောက်စရာပါလား။ ကိုယ်တွေအရင်က သတိမထားမိခဲ့တာတွေ။ ဖုန်းသုံးရင်း အသားအရေကို ဖျက်ဆီးသလိုကို ဖြစ်နေရော။\nကဲ… ဒါဆို စမတ်ဖုန်းကြောင့် ဖြစ်လာနိုင်တဲ့ အသားအရေအတွက် ဆိုးကျိုးတွေကို သိပြီမို့ လျှော့သုံးကြဖို့ မျှော်လင့်ပါတယ် ယောင်းတို့ရေ…\nSource:Fox News , Allure\nTags: Attract, Bad, Beauty, habits, Knowledge, Phone, skin\nယောင်းက Infinity War ထဲက ဘယ်အမျိုးသမီး ဟီးရိုးဖြစ်မလဲ?\nပန်းချီကားတစ်ချပ်ရောင်းဈေး ဒေါ်လာထောင်ချီရနေတဲ့ ပန်းချီဆရာဝက်မလေး\nRin May 2, 2018


ဂေဇက်ရွာမှ….. ဘုန်းကြီးနဲ့နိုင်ငံရေးဆွေးနွေးဝိုင်း | Myanmar Gazette News Media Forum Network\nHome » Copy/Paste » ဂေဇက်ရွာမှ….. ဘုန်းကြီးနဲ့နိုင်ငံရေးဆွေးနွေးဝိုင်း\nPosted by ဇောက် ထိုး on May 16, 2012 in Copy/Paste | 16 comments\n…ဒကာကြီး ဦးမိုးလာဗျာထိုင် နံက်စာလေးသုံးဦး….\n…ညက တပည့်တော် ရောက်တာ နောက်ကြသွားလို့ ဆရာတော်ဆီ မလာပဲ အိပ်လိုက်တော့တာဘုရား။ ညက ရွာလည်မန်ကျည်းပင်အောက်မှာ လူကလဲစုံတော့ညဉ့်နက်သွားတယ်။ ဆရာတော်ကိုလျှောက်ချင်တာလေးရှိ လို့ စောစောပြန်ဖို့စိတ်ကူးထားတာကို မရလိုက်ဘူး။ ညဉ့်နက်သွားတယ် ဘုရား။\n…ဘာများလျှောက်ချင်လို့လဲ ဒကာကြီး ဦးမိုး…\n..ဒီနေ့ ဘုန်းကြီးတွေ နိုင်ငံရေးလုပ်သင့် ..မလုပ်သင့်ဆိုတာ တပည့်တော် မစဉ်းစားတတ်ဖြစ်နေတယ်ဘုရား။ နိုင်ငံတကာက သတင်းဋ္ဌာနတွေမှာလဲ ဒီ အကြောင်းတွေကိုပဲ မေးဖြေတွေလုပ်နေကြတယ်။ အမေးခံရတဲ့ ဆရာတော် တွေကလဲ နိုင်ငံရေး မကင်းတဲ့ဆရာတော်တွေကများတော့ ဘုန်းကြီးတွေ နိုင်ငံရေးလုပ်သင့်ကြောင်း။ ဘုရားတောင် ဆွေမျိုးတွေ ရေလုပွဲမှာ ၀င်ပါ ကြောင်း။ ၀ိဋဋူပကိစ္စမှာလဲ ဘုရားက ဆွေမျိုးတွေ မသေအောင် ပါဝင် ခဲ့ကြောင်း ဒါတွေပဲကြားနေရတယ်။ တချိုကတော့လဲ ဘုန်းကြီးတွေ နိုင်ငံ ရေးမှာ မပါဖို့အကြောင်း..ဘုန်းကြီးဟာဘာသာရေး ပုဂ္ဂိုလ်များသာ ဖြစ် ကြောင်း ပြောဆိုသံတွေ ကြားနေရတယ်ဘုရား။ ဘာသာရေးနဲ့ နိုင်ငံရေး မရောသင့်ကြောင်း…အဲဒီလိုကြားနေရတယ်။ အဲဒါ ..ဆရာတော် အမြင်လေး ကြားချင်နေတာဘုရား….\n…အော်…ဒါက ဒီလိုရှိတယ်ဒကာကြီးမိုးရဲ့။ နိုင်ငံရေးဆိုတာ ဘယ်လိုအရေး လဲ။ ဘာသာရေးဆိုတာကကော ဘယ်လိုအရေးလဲဆိုတာတွေ အရင်သိမှ ဖြစ်မှာ။ ဒီတော့ နိုင်ငံရေးဆိုတာ ဘယ်လိုအရေးလဲသိအောင် အရင်လုပ်ရ အောင်။ နိုင်ငံရေးဆိုတာ နိုင်ငံရဲ့ စီးပွားရေးအရေး။ ပညာရေးအရေး… ကျန်းမာရေးအရေး..လူမှုရေးအရေး..တွေကိုပေါင်းပြီး နိုင်ငံရေးလို့ ပြောကြ တာ မဟုတ်လား။ ကိုယ့်နိုင်ငံမှာ စီးပွားရေး..ပညာရေ..လူမှုရေး..ကျန်းမာရေ တွေကောင်းအောင် အုပ်ချုပ်ခံနဲ့ အုပ်ချုပ်သူလူတန်းစားတွေလုပ်နေကြတဲ့ အရေးတွေကို နိုင်ငံရေးလို့ပြောတာမဟုတ်လား။\nဘာသာရေးဆိုတာကတော့….ဘာသာ..ဆိုတာ အလင်းရောင်လို့ အဓိပ္ပါယ် ရတယ်။ လူတွေကို အသိဉာဏ်အလင်းရောင်ရအောင် လုပ်တဲ့အရေး.. လူတွေမှာ အသိဉာဏ်တွေမရှိဘဲ အမှောင်ထဲစမ်းတ၀ါးတ၀ါး မနေရအောင် လုပ်တဲ့အရေးကို ဘာသာရေးလို့ပြောရမယ်။\nကဲဆက်စပ်ကြည့်ရအောင်..နိုင်ငံသူ နိုင်ငံသားတွေရဲ့ ကျန်းမာရေး.. ပညာ ရေး စားဝတ်နေရေးတွေ အဆင်ပြေအောင်လုပ်တဲ့နေရာမှာ အုပ်ချုပ်သူနဲ့ အုပ်ချုပ်ခံသူလူတန်းစား နှစ်ရပ်လုပ်တဲ့အရေးကို နိုင်ငံရေးပဲ။ အဲဒီ နိုင်ငံရေး ဆိုတဲ့ အုပ်ချုပ်သူနဲ့အုပ်ချုပ်ခံသူတွေ ကို အလင်းရောင်ရအောင်လုပ်ပေးရ မှာက ဘာသာရေးပဲ။အဲဒီလူတွေ အသိဉာဏ်မှန်အောင် အသိဉာဏ်ရအောင် လုပ်ပေးရမှာက ဘာသာရေးပဲ။ အသိဉာဏ်ရအောင်နော်…အာဏာရဖို့ မပါ ရဘူး။ ဘယ်သူဘယ်ဝါ အာဏာရဖို့လဲမပါရဘူး။ အာဏာရှိသူတွေပြုတ်ဖို့ ထဲလဲ မပါရဘူး။ လူနဲ့လူ့လုပ်ငန်းတွေမှာမပါရဘူး။ဒီလိုဆို…..\nနိုင်ငံတခုမှာ နိုင်ငံသူ နိုင်ငံသားတွေရဲ့ လူမှုရေး..ပညာရေး..စီးပွားရေး.. ကျန်းမာရေး..ငြိမ်းချမ်းရေး..ဆိုတဲ့အရေးတွေကောင်းဖို့ပဲ လုပ်နေကြရတာ ကို အဲဒီအရေးတွေမှာ ဘာသာရေးမပါရဘူးဆိုရင် ဘာသာရေးက ဘယ်နေ ရာမှာ ပါရမှာလဲ။ ဘယ်နေရာမှာသုံးရမှာလဲ။\nဒါပေမယ့် ကိုယ့်နေရာကိုယ်တော့ သိဖို့သိပ်အရေးကြီးတယ်။ကိုယ့်နေရာ မဟုတ်တဲ့နေရာ ၀င်ပါရင်တော့ မဟုတ်တာတွေဖြစ်ကုန်မှာပဲ။ ရှင်းအောင် ပြောပြမယ်။\nနိုင်ငံတော်ကို အုပ်ချုပ်သူလူတန်းစားတွေက နိုင်ငံသူ/သားတွေရဲ့ စားဝတ် နေရေး လုံခြုံရေး စတာတွေကိုကောင်းအောင် စည်းမျဉ်းစည်းကမ်းတွေ ဥပ ဒေတွေဆွဲပြီးအုပ်ချုပ်ဖို့က သူတို့အလုပ်။ အာဏာရှိဖို့..အာဏာရဖို့.သူတို့ အလုပ်။ဒါက အုပ်ချုပ်သူလူတန်းစားတွေရဲ့နိုင်ငံရေးအလုပ်ပဲ။\nအုပ်ချုပ်ခံလူတန်းစားတွေကလဲ အုပ်ချုပ်သူလူတန်းစားတွေ မကောင်းရင် ကန့်ကွက်ရမယ်။တောင်းဆိုရမယ်။တင်ပြရမယ်။ လဲလှယ်နိုင်အောင်လုပ်ကြ ရမယ်။ ဒါတွေဟာ အုပ်ချုပ်ခံလူ တန်းစားတွေလုပ်ရမယ့် နိုင်ငံရေးအလုပ်ပဲ။\nအဲဒီ အုပ်ချုပ်သူလူတန်းစားတွေရဲ့အလုပ်တွေထဲမှာလဲ သာသနာ့ဝန်ထမ်း ရဟန်းတွေမပါဝင်သင့်ဘူး။ အုပ်ချုပ်ခံလူတန်းစားတွေရဲ့ အလုပ်တွေထဲမှာလဲ သာသနာ့ဝန်ထမ်းရဟန်းတွေ မပါဝင်သင့်ဘူး။ သာသနာ့ဝန်ထမ်းရဟန်းတွေ ဟာ အုပ်ချုပ်သူ…အုပ်ချုပ်ခံသူ..နှစ်မျိုးလုံးကလွတ်နေရမယ်။\nအဲဒီအုပ်ချုပ်သူနဲ့ အုပ်ချုပ်ခံသူတွေရဲ့ အထက်ကနေ အလင်းရောင်ပေးရမှာ အသိအလင်းတွေပေးရမှာ..အဲဒါဘာသာရေး။ပြောချင်တာကအုပ်ချုပ်သူတွေ ကလဲ အုပ်ချုပ်ခံသူတွေကို လောဘတွေ.. ဒေါသတွေ..မာနတွေ…စတဲ့ ကိ လေသာတွေနဲ့ မအုပ်ချုပ်ကြဖို့ ပြောရမယ်။ ဆိုရမယ်။တိုက်တွန်းရမယ်။\nထိုအတူပဲ…အုပ်ချုပ်ခံလူတန်းစားတွေကိုလဲ.. မတရားတာတွေကိုတွန်းလှန် ကြ။ မကောင်းတာတွေကို ပြုပြင်ကြ။ကန့်ကွက်ကြ။ ဒါပေမယ့် အဲဒီလို တွန်း လှန်ကန့်ကွက်ကြတဲ့အပေါ်မှာ လောဘတွေ..ဒေါသတွေ.. အာဃာတွေ.. အညိုး အတေးတွေနဲ့ မတုန့်ပြန်ကြဖို့ ပြောရမယ်။ ဆိုရမယ်။ တိုက်တွန်း ရမယ်။ အဲဒီလို ဘာသာရေးဆိုတာ နိုင်ငံရေးမှာပါဝင်ရမှာ။ သာသနာ့ဝန်ထမ်း တွေလုပ်ဆောင်ကြရမှာ။\nကျန်းမာရေးဝန်ကြီးက နိုင်ငံကလူတွေကျန်းမာရေးကောင်းအောင် ကြံစည် တာတွေ.. စိတ်ကူးတာတွေ..တီထွင်တာတွေ..ကုသတာတွေ..လုပ်ရမှာ။ အဲဒီကျန်းမာရေးဝန်ကြီးကို သူ့ထက်ကြီးတဲ့ နိုင်ငံတော်လူကြီးက အုပ်ချုပ်ရ မှာ။ဘုန်းကြီးက ကျန်းမာရေးဝန်ကြီးဘယ်သူဖြစ်ဖို့ဆိုတဲ့လုပ်ရပ်မလုပ်ရဘူး။ ကျန်းမာရေးနဲ့ပတ်သက်ပြီး စည်မျဉ်းစည်းကမ်းတွေထုတ်ဖို့လဲမလုပ်ရဘူး။ ဘယ်လိုဖြစ်သင့်တယ်။ ဘယ်လိုမဖြစ်သင့်ဘူးလို့လဲ ပြောဖို့မဟုတ်ဘူး။ ပြည်သူတွေအပေါ် မေတ္တာထားဖို့…လောဘတွေနဲ့မကုဖို့။ ဒေါသတွေနဲ့ လူနာတွေကို မဆက်ဆံဖို့။ ဒါတွေကို ဘုန်းကြီးတွေက ပြောရ..လုပ်ရမှာ။ အဲဒီကျန်းမာရေးဝန်ကြီးကို ပြည်သူတွေက မကြိုက်လို့ ဆန္ဒပြတဲ့အခါ တားမြစ်မှုလဲမလုပ်ရဘူး။ တိုက်တွန်းတာလဲ မလုပ်ရဘူး။ ဘုန်းကြီးတွေလုပ် ရမယ့်အလုပ်က ကန့်ကွက်တဲ့အပေါ်…ဆန္ဒပြတဲ့အပေါ်..လောဘတွေ.. ဒေါသတွေ…အညိုးအတေးတွေ အမုန်းတွေနဲ့ မကန့်ကွက်ကြဖို့..လုပ်ရမှာ။\nအားလုံးအတိုချုပ်ပြောရရင်….သာသနာ့ဝန်ထမ်းတွေဟာ..ဘုရားအဆုံးအမတွေလူတွေသိပြီး လူထဲ ဘုရားအဆုံးအမတွေပျံ့နှံ့နေဖို့တာဝန်ထမ်းဆောင် ရမှာ။\nလူတွေကို ဘယ်လိုစီးပွားရေးတွေလုပ်ပါလို့ညွန်ပြရမှာမဟုတ်ဘူး။ လောဘ ဒေါသတွေနဲ့ စီးပွားရေးတွေမလုပ်ဖို့ ညွှန်ပြ ရမှာ။\nကျန်းမာရေးနဲ့ပတ်သက်တဲ့ ဆေးတွေ။စည်းမျဉ်းစည်ကမ်းတွေ..ဆရာဝန် တွေကိုညွှန်ကြားရမှာမဟုတ်ဘူး။ အဲဒီကျန်းမာရေးအတွက်လုပ်တဲ့လုပ်ရပ်နဲ့ လုပ်သူတွေထဲမှာ ကိလေသာဆိုတဲ့ လောဘတွေ ဒေါသတွေမပါအောင်လုပ် ကြဖို့ဟောရမှာ။\nနိုင်ငံကိုအုပ်ချုပ်သူတွေကို ဘယ်သူဖြစ်သင့်တယ်။ဘယ်လိုဖြစ်သင့်တယ်။ ဘာတွေလုပ်သင့်တယ်။ဘယ်လိုဥပဒေတွေရေးဆွဲသင့်တယ်ဆိုတာတွေမှာ ပါဝင်ဖို့မဟုတ်ဘူး။ အဲဒီသူတွေနဲ့အဲဒီလုပ်ရပ်တွေပေါ်မှာ လောဘတွေ..ဒေါ သတွေ…မာနတွေစတဲ့ စိတ်ယုတ်စိတ်ပုတ်တွေနဲ့မဆောင်ရွက်ကြ..မလုပ် ကိုင်ကြဖို့ပြောရမှာက ဘုန်းကြီးတွေပါရမယ့်နိုင်ငံရေးထဲက ဘာသာရေးပဲ။\nအုပ်ချုပ်ခံလူတန်းစားတွေကိုလဲ အုပ်ချုပ်သူတွေကိုပြန်ပြောဖို့တို့…ကန့် ကွက်ဖို့တို့….ထောက်ခံဖို့တို့…ဆန္ဒပြဖို့တို့….မပြဖို့တို့…ဒါမျိုးတွေမှာ ပါရမှာမဟုတ်ဘူး။ သူတို့လုပ်သင့်တယ်ထင်တဲ့အလုပ်လုပ်ကြလိမ့်မယ်။ အဲဒီလုပ်တဲ့အပေါ်မှာ လောဘ ဒေါသ စတဲ့စိတ်ရဲ့အညစ်အကြေးကိလေသာ တွေနဲ့ မလုပ်ကြဖို့ကိုပဲညွန်ပြရမှာ…အဲဒါဘုန်းကြီးတွေလုပ်ရမယ့်နိုင်ငံ အရေး ပဲ။\nဘာသာရေးဟာ နိုင်ငံရေးရဲ့အထက်မှာရှိရမယ်။ အရေးအားလုံးရဲ့ အထက် မှာ ရှိရမယ်။ စီးပွားရေးထဲမှာလဲဘာသာရေးပါရမယ်။ ပညာရေးထဲမှာလဲ ဘာသာရေး ပါရမယ်။ ကျန်းမာရေးထဲမှာလဲ ဘာသာရေးပါရမယ်။ ဒါပေမယ့် ပါပုံပါနည်းတော့တတ်ရမယ်။ဒါပဲ။\nအုပ်ချုပ်သူ အာဏာရှင်ထဲပါပါ…အုပ်ချုပ်ခံသူ ပြည်သူထဲပါပါ…သူတို့လုပ်ရ မယ့်အလုပ် တွေထဲပါပြီ ဆိုရင်တော့ သူတို့နဲ့အတူတူဖြစ်သွားလို့ ညွှန်ပြ လို့ရမှာမဟုတ်တော့ဘူး။\nဘာသာရေးဟာ လူ့အရေးတွေနဲ့ကင်းကင်းလာကြတယ်။ ဘာသာရေးဆို လူတွေက စိတ်မ၀င်စားကြတော့ဘူး။ စိတ်ဝင်စားသူ အတော်ကိုနည်းလာ တယ်။ ဘာသာရေးဟာ ဝေဘန်ကောင်းတာမဟုတ်ဘူး။ ဝေဘန်လို့ရတာ မဟုတ်ဘူး။ ဆိုပြီး ဘာသာရေးဟာ လူတွေသုံးမဖြစ်တဲ့ သီးသန့်အရေးကြီး လိုဖြစ်လာနေပြီ။ နောက်ဘာသာရေးဟာ လက်ရှိဘ၀နဲ့ သိပ်မဆိုင်ပဲ..နောင် ဘ၀တွေနဲ့သာဆိုင်တဲ့ အရေးတစ်ခုလိုဖြစ်လာတော့ လူတွေက ခုလက်တွေ့ ဘ၀တွေက အရေးကြီးနေတာဖြစ်တော့ ဘာသာရေးကိုပိုပြီး အရေးမထား နိုင်ကြတော့ဘူး။\nအခု..ဘာသာရေးလုပ်နေကြပါတယ်ဆိုတဲ့ လူတွေကလဲ သူတို့စီးပွားရေး ကျော်ကြားရေး..တွေအတွက်သာ စိတ်ဝင်စာပြီးလုပ်ဆောင်နေကြတာ။ တရားရရေးတို့…နိဗ္ဗာန်ရရေးတို့ဆိုတဲ့ ရည်ရွယ်ချက်တွေနဲ့အမှန်တကယ် လုပ်ဆောင်နေကြတာမဟုတ်ဘူး။\nဒီမိုကရေစီအုပ်ချုပ်ရေးစီချီတက်နေတဲ့ ဗုဒ္ဓဘာသာမြန်မာနိုင်ငံကို ဗုဒ္ဓရဲ့ ဒီမို ကရေစီကျတဲ့ ပြောဆိုချက်လုပ်ဆောင်ချက်တွေကိုထုတ်ပြပြီး ဘာသာရေး ရှေ့ကလမ်းညွှန်ပြရမှာ။ ခုတော့ လမ်းညွှန်ပြတဲ့ရှေ့ကနေရမယ့်သူတွေက …….နိုင်ငံမှာ လူတွေသာ ဒီမိုကရေစီရသွားမယ် ကျန်တာတွေရဖို့ မလွယ်ဘူး။ သာဓကပြပါဆိုရင် ….စာပေလွတ်လပ်ခွင့်မှာ ဘာတွေကျန် နေသလဲ။ သက်သေပဲ။\n….ဘုန်းဘုန်းဘုရား..ကိုဗိုက်ကလေးက အရက်ကို ဘုရားလှူချင်လို့ဆိုပြီး လာပါတယ်ဘုရား……\n…..ဟေ…ဘုရားကို အရက်လှူမလို့ဟုတ်လား…ကြားသားမိုးကြိုး…ကဲ ဒါကာကြီးဦးမိုး ဘာသာရေးကြောင်းပြီးမှ ဆက်ပြောကြဦးဗျာ…ပြောစရာတွေ ကကျန်သေးတယ်။ခုတော့ ဒကာဗိုက် ဘုရားအရက်လှူမှာဆိုတာ သွား မေးလိုက်ဦးမယ်။\nပိုစ့်တွေက တစ်ခုနဲ့တစ်ခုမတူအောင်ကို စိတ်ဝင်စားစရာပဲ။ ဇောက်ထိုးတင်ပြီဆို ဘာရယ်မှုတ်ဘူး ကလစ်နှိပ်ပြီး ဖတ်လိုက်မိတာပဲ\nတများမှာအရက်ဆိုလို့ဒီတစ်လုံပဲရှိတာ ဘုရားလှူလိုက်ရင် ပြောင်သွားမပေါ့..\nပြီးတော့ ဘုရားကို ဒါတွေသွားလှူလို့ ဖစ်မလားဂျ\nနာတောင် မလိုချင်လို့စည်းစိမ်တွေစွန့် လာတာ နာ့ကိုလာလှူတော့ နာကဘာလုပ်ရမှာလဲ ချိုပြီးတောင် အပစ်တင်ဦးမယ်\nအုပ်ချုပ်သူကိုကော အုပ်ချုပ်ခံပြည်သူကိုကော ဘ၀အလင်းရောင်ရအောင် လမ်းညွှန်ပေးရမဲ့သဘောပေါ့..\nသဘောကျပါတယ်…ခက်တာက ဘုန်းကြီးထက်ကြီးတဲ့လူတွေ သာသနာရေး ၀ံကြီးဆိုကလားပဲဗျ\nသူရို့ က ဟိုဟာလုပ်ပါ ဒီလိုလုပ်ပါနဲ့ ဘာညာတွေရှိတယ်.သဘောမကျရင် ကိုယ့်ကျောင်းတောင် ကိုယ်မနေရတာတွေ ရှိတယ်\nပြည်သူတွေ လက်ရှိဘ၀ကောင်းစားရေးအတွက် ဓာတ်ဆီဈေးချဖို့စီတန်း မေတ္တာပို့ တယ်..\nငမိုက်သားတွေက သနတ်ဒင်နဲ့ ထုတယ်…မျက်ရည်ဗုံးခွဲတယ်..ဖမ်းတယ်..ကျောင်းကို ၀င်စီးတယ်..မိတဲ့ဘုန်းကြီးကို\nခေါင်းပြောင်ပြောင် သွေးထွက်အောင် ရိုက်တယ်..ထောင်ချခဲ့တယ်.\nအဲတာတွေကြောင့် ဘုန်းကြီးနဲ့ ပြည်သူ .နှစ်ခုစလုံး အစိုးရအောက်မှာပဲ ရှိနေခဲ့တယ်ပေါ့ဗျာ..\nဘယ်နေ့ ကျရင်တော့ ဘုန်းကြီးဟောတဲ့ ကိလေသာမပါတဲ့ အုပ်ချုပ်ရေးတရားကို နာယူကြမလဲ သေချာမသိပါဘူးဗျား.\nစာပေလွတ်လပ်ခွင့်ဆိုလို့ဂျာနယ်တိုက်ပိုင်ရှင် အူးအူး ဒေါ်ဒေါ်တို့ အတွက်\nဆင်ဆာဘုတ်စနစ် ဇွန်လမှာ ဖျက်သိမ်းဖို့ သတင်းလေး တွေ့ မိလို့ သတင်းကောင်း ပါးလိုက်ပါတယ်ဗျား..\nနောက်ဘာသာရေးဟာ လက်ရှိဘ၀နဲ့ သိပ်မဆိုင်ပဲ..နောင် ဘ၀တွေနဲ့သာဆိုင်တဲ့ အရေးတစ်ခုလိုဖြစ်လာတော့\nဘာသာရေးကို ထဲထဲဝင်ဝင်မလေ့လာလို့ ထေရ၀ါဒ ရဲ့တန်ဖိုးရှိတဲ့ တရားတွေကို မမြင်နှိုင် မသိနှိုင်ကြလို့ လက်တွေ့ဘ၀မှာ အသုံးမချနှိုင်တာပါ…\nအနိမ့်ဆုံးအဆင့် သုံးဆယ်ရှစ်ဖြာ မင်္ဂလာ တရားတော်နဲ့ ညီအောင် နေနှိုင်သူဟာ အောက်တန်း နောက်တန်းကျတဲ့ ဘ၀ကို မရောက်ပါဘူး..။\nဆင်းရဲတာ နုံချာတာ ထေရ၀ါဒကြောင့်မဟုတ်ဘူး..\nမှန်မှန်ကန်ကန် မလိုက်နာလို့ .\nမောင်ဗိုက်က “ဘုရားကို အရက်လှူမလို့” ???????\n“ဘုရား ကို ဆွမ်းလှူမယ်၊ ပန်းလှူမယ်၊ သစ်သီးလှူမယ်၊ ရေချမ်းလှူမယ်” လို့ဘဲ ကြားဘူးတာဘဲ။\nဒီတစ်ခါ အကြောင်းလေး ကို သဘောကျတယ်ပြောရင် ဘုန်းဘုန်း တွေကို “မိချောင်းမင်း ရေခင်းပြ၊ ဘုန်းကြီးစာချ” စကားပုံလိုမျိုးများ ဖြစ်နေမလား။\nဒါထက် တုံကလေး နဲ့ ပုခ်ျကလေး ရေ\nPost လေးတွေကို ဖတ်သွားပြီ။\nအတွေး တွေနဲ့ ပြန်လာမယ်။ :-)\nကျွန်တော်စာကို ခုလိုအားပေးတာ ကျေးဇူးတင်သလို ၀မ်းသာ ပျော်ရွင်မိပါတယ်။ကိုငှက်ကလေးတို့ မခင်လတ်တို့ရေ ကျွန်တော်မှာ စာရေးရတာ မပန်းပေမယ့် မီးရယ်..လိုင်းရယ်..နဲ့ ဆိုတော့ ပြန်ပြီးရှင်းချိန်က သိပ်မရဘူး။ခွတ်လွတ်ကြပါဗျာ…. ကျွန်တော်ရေးတဲ့စာတွေကို အတတ်နိုင်ဆုံးမူလေးတော့ချထား ပါတယ်။ ဖတ်သူတွေ ကောင်းကျိုးရရမယ်။ ရေးသူရော ဖတ်သူ ရောသိနိုင်တာတွေကိုပဲရေးမယ်။(လူတိုင်းဘာသာတိုင်းက လက်ခံစေချင်လို့ပါ) ခေတ်ကာလတိုင်းမှာမှန်နေပြီး လက်တွေ့ အကျိုးပြနိုင်လောက်တာတွေကိုပဲ ရေးမယ်။ သူများတွေကိုလဲ ထုတ်ပြနိုင်ရယ်။ လူတွေအလုပ်လုပ်ရင်း ကျင့်နိုင်လိုက်နာနိုင်တဲ့ အရာတွေကိုပဲ ရေးမယ်။ စာတတ်သည် ဖြစ်စေ…စာမတတ်သည်ဖြစ်စေ…(ကျမ်းကြီး ပေကြီးကိုရည်ရွယ်ပါသည်) ကျွန်တော်စာကိုဖတ်နိုင် ရင် နားလည်နိုင်ရမယ် ဆိုတဲ့ မူ ၆ချက်နဲ့အညီရေးမယ်လို့ စိတ်ကူးပြီးရေးပါတယ်ဗျာ….\nကိုမှောဆရာကိုလဲ ရှင်းပြလိုပါတယ်ခင်ဗျာ…ဒီနေ့တချို့လူတွေက ဘာသာရေးကို လက်တွေ့ဘ၀နဲ့မဆိုင်ဘူးလို့မြင်လာကြတာကိုပြောတာပါ။ တကယ်က ကျွန်တော်တို့ဘာသာဟာ လက်တွေ့အဆန်းဆုံး ဘာသာပါ။ ကျွန်တော်တို့ဘာသာကြောင့် မွဲတာမဟုတ်ပေမယ့် ဒီနေ့လမ်းညွှန်မှုတွေကတော့ မပြည့်စုံသေးဘူးလို့ မြင်ပါတယ်။ ဥပမာ….မသတ်ရဘူး…မခိုးရဘူး…မလိမ်ရဘူး…ကာမမကြူးရဘူးလို့ သီလတွေကိုဟောနေကြပါတယ်။ အဲဒီလို မသတ်တာ မခိုးတာ..မလိမ်တာလောက်ကိုပဲ သီလပြည့်စုံနေပြီလိုထင်နေ ကြတာဟာ ဟောသူတွေမှာ တာဝန်မကင်းပါဘူး။ တကယ်တော့ မသတ်ရုံ…မခိုးရုံ…မလိမ်ရုံနဲ့ဘာမှသိပ်ဖြစ်လာဖို့မဟုတ်ပါဘူး။ သူများအသက်ကယ်ရမယ်။ သူများဥစ္စာစောက်ရှောက်ရမယ်။ မှန်တာကိုပြောရမယ်ဆိုတာတွေလဲ သီလလို့ လူတွေ အသိနဲပါ တယ်။ ကျွန်တော်တို့ ဗုဒ္ဓဘာသာက သေရည်သေရက်မသောက် ဖို့ ဘုန်းကြီးရှေ့သီ လစောင့်နေတာကို သီလလို့သိကြပါတယ်။ အနောက်နိုင်ငံ တွေက မူးရစ်ဆေးဝါးတိုက်ဖျက်ရေးတွေကို ကြိုးစားနေကြပါတယ်။ မကောင်းတာကို မလုပ်တာထက် ကောင်းတာတွေလုပ်ရမယ်လို့မသိကြတာ…ပြောသူတွေမှာတာဝန်မကင်းပါဘူး။ စာဖတ်သူတွေကိုအားနာပါတယ်။ နောင်မှပဲ အကျယ်ကို အဆင် သင့်ရင် ရှင်းပြပါတယ်။ ကိုကြီးမှော်…..အားလုံးကိုကျေးဇူးတင်ပါတယ်။\nဒီပိုစ့်မှာ ဘုန်းကြီးတွေ လုပ်သင့်တဲ့ နိုင်ငံရေးထဲက ဘာသာရေး ဆိုတာကို သဘောကျပါတယ်။\nဆိုတာကတော့ သိပ်မမှန်ဘူးထင်တယ်။ လက်ရှိဗုဒ္ဓဘာသာရဟန်းတွေထဲမှာ ခေါင်းဆောင်ပိုင်းက အများစုဟာ ပြည်သူပြည်သားဒကာဒကာမတွေရဲ့ လူမှု့ရေး ပညာရေး ကျန်းမာရေးမှစလို့ တတပ်တအား ကြောင့်ကျစိုက်ကြတာ တွေ့ရပါတယ်။ သိပ်စံနစ်မကျဘူးပဲထား မရှိတာထက်တော့ တော်သေးတာပေါ့။ စံနစ်ကျတာတွေ နောင်မှာ အလုံအလောက်များလာရင်လဲ ရဟန်းတွေဟာ လူမှု့ရေးကိစ္စတွေမှာ အလိုလို နောက်တန်းရောက်သွားမှာပါ။ လက်ရှိမှာတော့ သူတို့ကျေးဇူးတော်တော်ကြီးပါတယ်။\n( ဘာသာရေးဟာ ဝေဘန်ကောင်းတာမဟုတ်ဘူး။)\nဆိုတာလဲ မဟုတ်ပါဘူး။ ဖြစ်လဲမဖြစ်သင့်ဘူး။ တကယ်တော့ ဗုဒ္ဓ၀ါဒဆိုတာ ဘာလဲဆိုတာကို စကားတလုံးထဲနဲ့ပြောရရင် ၀ိဘဇ္ဇ၀ါဒ သို့မဟုတ် ခွဲခြမ်းစိတ်ဖြာစိစစ်နိုင်တဲ့ဝါဒ လို့တောင် အဌကထာများမှာ ဖွင့်ဆိုပါတယ်။ သို့သော် အကျိုးသင့်အကြောင်းသင့် ဝေဘန်တာကသပ်သပ် စွပ်စွဲတိုက်ခိုက်ဖျက်ဆီးတာက သပ်သပ်ဖြစ်ပါတယ်။\n(ဘာသာရေးဟာ လက်ရှိဘ၀နဲ့ သိပ်မဆိုင်ပဲ..နောင် ဘ၀တွေနဲ့သာဆိုင်တဲ့ အရေးတစ်ခုလိုဖြစ်လာ)\nတာကတော့ ဘုန်းကြီးတချို့ရဲ့ တာဝန်မကျေမှု့ကြောင့်ပါ။ ဗုဒ္ဓဘာသာမှာတော့ ဘာသာရေးဟာ လက်ရှိဘ၀နဲ့ လုံးဝသက်ဆိုင်ပါတယ်။ လက်ရှိဘ၀နဲ့ တသားထဲသက်ဆိုင်ပါတယ်။ နောက်ဘ၀ဆိုတာက နောက်ဘ၀မှာဘာဖြစ်မယ်/ဖို့ ဆိုတာက ယခုပြုတဲံ့အကြောင်းရဲ့ အကျိုးဝိပါက်အဖြစ်သာ ပြဆိုတာဖြစ်ပြီး နောက်ဘ၀ကျမှ တခုခုဖြစ်ဖို့အတွက် ဘာသာရေးလုပ်ရတာမဟုတ်ပါဘူး။ ယခုဘ၀တင် လက်ငင်းအကျိုးရှိဘို့ ဘာသာရေးလုပ်ရတာ(ရတနာသုံးပါးဆည်းကပ်ရတာ)ပါ။\nတရားဂုဏ်တော် ခြောက်ပါးကို ကြည့်ပါ ။ နောက်ဘ၀အတွက် ဘာတလုံးမှမပါပါဘူး။\n(အခု..ဘာသာရေးလုပ်နေကြပါတယ်ဆိုတဲ့ လူတွေကလဲ သူတို့စီးပွားရေး ကျော်ကြားရေး..တွေအတွက်သာ စိတ်ဝင်စာပြီးလုပ်ဆောင်နေကြတာ။)\nအဲဒါကတော့ အနည်းအကျဉ်းဟုတ်ပါတယ်။ (အရမ်းတော့လဲ မနည်းဘူးထင်တယ် )။ အများစုကတော့ အဲလိုမဟုတ်ပါဘူး။\nကိုဇောက်ထိုးကိုပြောချင်တာ ၂ ချက်ရှိပါတယ်။\n၁-ယခုကွန်မင့်ဟာ အပြုသဘောနဲ့ လေးလေးစားစား ပြန်ဆွေးနွေးတာပါ။ ကိုဇောက်ထိုးကို အတိုက်အခံလုပ်ဘို့ မရည်ရွယ်ပါ။\n၂- ကျုပ်ဟာလဲ ယခုလက်ရှိမြန်မာနိုင်ငံမှာဖြစ်နေတဲ့ ဗုဒ္ဓသာသနာအခြေအနေကို ပြုပြင်ပြောင်းလဲစေလိုစိတ် ကြီးမားစွာရှိသူတဦးဖြစ်ပါတယ်။ ဘယ်လိုပြုပြင်ကြရင်ကောင်းမယ်ဟေ့ ဆိုတာမျိုးကိုတော့ ဘယ်သူနဲ့မှ ငြိမ်းငြိမ်းချမ်းချမ်းပြောလို့ မရဖူးသေးပါဘူး..။\n(မဟာဂန္ဓာရုံဆရာတော်ဘုရားကြီး- အရှင်ဇနကာဘိဝံသလို လူမျိုးတောင်မှလဲ မလုပ်နိုင်ခဲံ့ပါဘူး..)\nကောင်းပါတယ်ခင်ဗျ၊သဘောတူပါတယ် (အမှန်က ကိုယ်လည်းဘာမှ သိတာမဟုတ်ဘူး :D)\nဒါနဲ့ မဟာဂန္ဓာရုံဆရာတော်ဘုရားကြီး ရေးတဲ့ အနာဂါတ် သာသနာရေးစာအုပ် ထဲမှာ ဒီလို ပြင်ဆင်စရာလေးတွေ ကို ထောက်ပြထားတယ်ထင်တယ်ဗျ။\nစစ်တပ်တောင် တိုင်းပြည်ကာကွယ်ဖို့ဆိုပြီး လွှတ်တော်ထဲ ၂၅% ဘလိုင်းဂျီး နေရာယူထားသေးဒါဘဲ.. ဘုန်းကြီးတွေလည်း သာသနာကာကွယ်ဖို့ဆိုပြီး ၂၅%လွှတ်တော်တွင်း တောင်းဆိုဂျပါလား..။\nဟား ဟား..တယ်တော်ဒဲ့ ငါကွ… :cool:\nအဲဒိကိတ်စကဒေါ့ အူးဘဇင်း အူးကြောင်ဂျီး ဂဒုံးတုံးသင်္ကန်းဝတ်ပြီး လွှတ်တော်ထဲ တိုးဝင်မှ နေရာ ရမည်ဖြစ်ပါကြောင်း ဖလာ့\nဦးဦးပါခင်ဗျာ..ကျွန်တော့်စာလေးကို ဆွေးနွေးပေးတာ ကျေးဇူး ပါခင်ဗျာ….(ဘာသာရေးဟာ လူ့အရေးတွေနဲ့ကင်းကင်းလာကြ တယ်ဆိုတာ မကင်းစေချင်လို့ တင်ပြခြင်းဖြစ်ပါတယ်ခင်ဗျာ။) ဘာသာရေးနဲ့လူ့အရေးမကင်းစေချင်တဲ့ပုံကလဲ…ဆိုကြပါစို့. .လူတွေကျန်းမာရေးကိစ္စတွေမှာ…ဆေးဝါးတွေဝယ်ပေးဖို့ထက် ၀ိုင်းဝန်းချင်စိတ်…ကူညီချင်စိတ်…မေတ္တာစိတ်..တွေလူတွေမှာ များပြားဖို့ ပြောဆိုကြရမှာလို့မြင်ပါတယ်ခင်ဗျာ။(ကျွန်တော်ပြော ချင်တာလေးကို ဒုတိယပိုင်းမှာ ဥပမာနဲ့တင်ပြပါမည်။)\n(ဘာသာရေးဟာ ဝေဘန်ကောင်းတာမဟုတ်လို့ဝေဘန်လို့ရတာ မဟုတ်ဘူးဆိုပြီး ဘာသာရေးဟာ လူတွေသုံးမဖြစ်တဲ့ သီးသန့်အရေးကြီး လိုဖြစ်လာနေပြီ။)လို့ပြောတာပါ။ ဖြစ်စေချင် တာက ဘာသာရေးဟာ ဝေဘန်ရမယ့် အရေးဆိုတာကို သိစေ ချင်ပါတယ်။ ဒီနေ့ အများအားဖြင့် ဘာသာရေးကို လူတွေ ကြောက်ကြပါတယ်။ လက်တွေ့ ဒီမှာတောင် အမှတ် မပေးရဲဘူးမဟုတ်လား။ အခြားသော ဆိုက်တွေမှာလဲ တချို့ဆိုက် တွေမှာ ဘာသာရေးလုံးဝမပါသလောက်ပါ။ ဘာသာ ရေးကြောင်းပြောကြရမှာကိုလူတွေတော်တော်ကြောက် ကြပါတယ်။ ကျွန်တော်က မကြောက် စေချင်တာပါ။ ကျွန်တော်တို့ ဗုဒ္ဓဘာသာမှာ ဒီနေ့ရဟန်းပညာတတ်တွေ သိပ်များလာပါတယ်။ အဲဒီ ပညာတတ်ရဟန်းတွေ..မဟန အဖွဲ့အစည်းလို အပါး ၅၀…လောက်ဖွဲ့စည်းထားပြီး ထင်သာ မြင်သာတဲ့ ဘာသာရေးအယူအဆ ဖြေရှင်းပေးနေတဲ့ ဋ္ဌာန တစ်ခုရှိရင်သိပ်ကောင်းမယ်။ မေးတဲ့သူရဲ့ စာတွေကိုလဲ ဖတ်ပြ.။ တင်ပြ။ အဖြေကိုလဲ လူတွေသိအောင်…နိုင်ငံသိအောင် ကမ္ဘာသိအောင်..ဖြေရှင်း…ရုပ်သံလိုက်ရော…အင်တာနက်လိုင်း ရော အမြဲထုတ်ပြနေရင်သိပ်ကောင်းမှာပဲလို့။။ ဒီနေ့ မဟနက မိန်းမမှု…ကျောင်းမှု..တွေကိုပဲ ဖြေရှင်းနေပါတယ်။ ဘာသာရေး မေးခွန်းတွေကို မဖြေကြပါဘူး။ တပါးချင်းဘုန်းကြီး တွေကိုမေးရင်လဲ အငေါက်ခံကြရတာ များ ပါတယ်။…ကျွန်တော် ဆန္ဒပါ။\n(ဘာသာရေးဟာ လက်ရှိဘ၀နဲ့ သိပ်မဆိုင်ပဲ..နောင် ဘ၀တွေနဲ့သာဆိုင်တဲ့ အရေးတစ်ခုလိုဖြစ်လာ) ဆိုတာလဲ မဟုတ်တဲ့အကြောင်းကို ပဲတင်ပြတာပါ။ အခုလူတွေက အဲလိုမြင်လာပါကြပါတယ်။ ဘုန်းကြီးတွေကိုယ်တိုင်ကပဲ နောင်ဘ၀ရဲ့ အကျိုးတရားတွေကိုပဲ ဦးစားပေးပြောဆိုနေကြတယ်မဟုတ်လား။ နောင်ဘ၀အကြောင်း မပါရင်……မိုးပြာလို့တောင် တန်းစွပ်စွဲပြီး အဓမ္မလို့လုပ်ကြ တော့တာကိုး…. တကယ်က ကျွန်တော်တို့ ဘာသာဟာ လက်တွေ့ဘ၀မှာလဲ အသုံးချရတဲ့ ဘာသာဆိုတာ ကိုပြောချင်ပါတယ်။ လူတွေသိစေချင်ပါတယ်။ (အခု..ဘာသာရေးလုပ်နေကြပါတယ်ဆိုတဲ့ လူတွေကလဲ သူတို့စီးပွားရေး ကျော်ကြားရေး..တွေအတွက်သာ စိတ်ဝင်စာပြီးလုပ်ဆောင်နေကြတာ။) ဆိုတာကိုတော့ လွတ်လပ်စွာ သဘောထားအမြင်ကွဲလွဲနိုင်ပါတယ်။ ဒီနေ့ နာမည် ကျော်ဆရာတော်ကြီးတွေနောက်လိုက်နေသူ အတော် များများကို ကျွန်တော်လေ့လာဖူးပါတယ်။ ကိုယ့်ဘုန်းကြီးနာမည် ကျော်ရေးအတွက်…ကိုယ့်အသင်းအဖွဲ့ အောင်မြင်ရေးအတွက် လူတွေရဲ့စီးပွားရေးဆိုက်တွေလိုပဲ ကျွန်တော် တွေ့မြင်နေကြရပါတယ်။ တရားကိုနှစ်သက်ပြီး တရားရဖို့အတွက်ပဲဆိုတာလောက်ကတော့ တွေ့ကိုမတွေ့မိသေးလို့ပါခင်ဗျာ။ ဘယ်လိုပဲဖြစ်ဖြစ်…ဦးဦးပါကို ကျွန်တော် လေးစားပါတယ်။ ခုလိုဆွေးနွေးတာကိုလဲ ကျေးဇူး အထူးတင်ပါတယ်။ ကျွန်တော်တို့ဟာ ကျွန်တော်တို့ နိုင်ငံနဲ့ ကျွန်တော်တို့ဘာသာကို ကောင်းစေချင်တာ တစ်ခုအတွက်နဲ့ ပြောနေကြတယ်လို့သိရင်…အားလုံးဝမ်းသာ စရာပါ။ မင်္ဂလာပါ ဦးလေးပါ…..\nဂေါတမဗုဒ္ဓက.. သူ့ဒကာဗိမ္မိသာရမင်းကြီးကို..ရက်ရက်စက်စက် နှိပ်စက်သတ်ဖြတ်နေတဲ့.. အဇာတသတ်မင်းကို .. အဲလိုအချိန်မှာ.. သွားပြီးတားမြစ်ခြင်းမပြုခဲ့ဘူးလေ..\nသူကြီးခိုင်ကိုလေးစားတယ်ဗျာ…တကယ်ပြောတာပါ။ ကျွန်တော်တမင်ချန်ထားသေးတဲ့ ဒီဗိမ္ဗိသာရ ကိစ္စကို သူကြီး မြင်လိုက်တာတော့ ကျွန်တော်သဘောကိုကြသွား တာပဲ။ ကျွန်တော်က ဘုန်းကြီးတွေတင်ပြကြတဲ့ ၀ိဋဋူပတို့ ရေလု ပွဲတို့ကိုပဲ လုပ်သင့်တဲ့ဘက်က ကိစ္စတွေကိုပဲ တင်ပြနေတာ…ဒီဗိမ္ဗိသာရကို တမင်ကိုချန်ထားတာ…သူကြီးရဲ့ ဒီအမြင်ကို ကျွန်တော်ရင်ထဲက အရာလေးဆွဲထုတ်ပြလိုက်သလိုပဲ။ ကျေးဇူးတင်ပါတယ်သူကြီး။ ကျွန်တော်လိုရ..မယ်ရ သိမ်းထားတာလေးဗျို့….. ဒါပေမယ့် သူကြီးပြောတဲ့ ပါးနပ်တာဆိုတာကိုတော့ ရွာသားအများ လက္ခံပါ့ မလားဘဲ။ ဘာကြောင့်လဲဆိုရင်…ဘုရားပေါ်ဖိနပ်စီးခဲ့ပြီး ခံရမယ့် ၀ဋ်လို့ယူဆကြလိမ့်မယ်။ဒါကြောင့်ကျွန်တော် ဒါကိုတော့ ရွာသား အများလက်ခံကြပါမလား..ပူပန်မိတယ်။ ပညာရှိဆိုတာ အကြောင်းမှန်ကိုသိတာတဲ့…..စာတတ်လို့ပညာရှိလို့ခေါ်တာ မဟုတ်တဲ့အကြောင်း ဆရာအောင်သင်းဟောပြောပွဲတွေမှာတော့ အပ်ကြောင်းကိုထပ်နေတာပဲဗျို့……\nသူဂျီး တော့ ပီတိ အိုးကွဲ လောက်ရောပေါ့။ ;-)\nနန်းမတော် မယ်နုကို အဆုံးစီရင် ခါနီး အင်းဝဆရာတော် ဦးဗုဓ်က ‘‘ဟဲ့ မယ်နု . . .၊ သူ့ကြွေးရှိရင် ဆပ်ရပေလိမ့်မယ်။’’ လို့ပြောခဲ့ သလိုမျိုး လို့ ပြောတော့မလို့။\nဥပဒေ အထက်မှာ ဘာမှ မရှိ ရ ဘူး ဆိုတာကို တကယ် ဥပဒေ ကောင်းကောင်းမွန်မွန် နဲ့ အမှန်ကျင့်သုံးခဲ့ရင် ဥပဒေအထက်မှာ ဘာသာရေးလဲ မရှိသင့်ဘူး။\nဥပမာ – ဘာသာရေး အကြောင်းပြပြီး လူသတ်တာ၊ လိမ်တာ၊ လူလူချင်း အနိုင်ကျင့် ညှင်းဆဲတာတာ။ (မည်သည့်ဘာသာရေးကို မဆို ညွန်းပါသည်)\nဗဟုသုတ အလို့ငှာ ၀င်ဖတ်သွားပါကြောင်း။\nကိုယ်တိုင် လေ့လာမှုအားနည်းသဖြင့် ၀င်ရောက် မဆွေးနွှေးနိူင်သည်ကို ၀မ်းနည်းပါကြောင်း။\nတရားစာ အနည်းငယ်သာရ၍ အနက်အဓိပ္ပါယ် သိအောင်ကြိုးစားပီး နေ့စဉ် ရွတ်ဖတ်ပါကြောင်း(မူးလာလဲ ရွတ်ပါတယ် အယူအဆ မှန်မမှန်တော့ မသိ)…………….\nရှားပါး ပို့ စ်မို့ သဘောကျ အားပေးသွားပါတယ် ကိုဇောက်ထိုးရေ။


“စာသင်ကျောင်းဗဟုသုတကို ကျွန်ုပ်တို့မဝေငှပါ။” - Goethe-Institut\nမြူးနစ်မြို့ Mittelschule am Winthirplatz အလယ်တန်းကျောင်းမှ ကျောင်းသားများက “Politik im Freien Theater” ပွဲတော်၌ တင်ဆက်ခဲ့သော “Cinderella inaBox/သေတ္တာထဲရှိစင်ဒရဲလား” ပြဇာတ် | Foto (Zuschnitt): ©Seitz/Bahro\n“Politik im Freien Theater” ဟု သိရှိကြသော ဂျာမနီနိုင်ငံရှိ ပြဇာတ်ပွဲတော်သည် လူငယ်လူရွယ်များ နိုင်ငံရေးကိစ္စရပ်များကို ကိုင်တွယ်ပြသော အခမဲ့ဇာတ်သဘင်ပွဲတော်တစ်ခုဖြစ်သည်။ ကျောင်းကမလုပ်နိုင်ပဲ ဇာတ်သဘင်ကလုပ်ဆောင်နိုင်သောအရာက အဘယ်နည်း။ “ပြဇာတ်ရဲ့သဘောက ဆွေးနွေးဖို့ တွန်းအားပေးသလို၊ ဝင်ရောက်ဆွေးနွေးဖို့ကိုလည်းလမ်းဖောက်ပေးတယ်။” ဟု ပြဇာတ်ဆရာမ Anne Paffenholz က ပြောကြားသည်။\nဂျာမနီနိုင်ငံ၏ Federal Agency for Civic Education (နိုင်ငံသားနှင့်ဆိုင်သောပညာရေးဖက်ဒရယ်ဌာန(bpb))က စီစဉ်ကျင်းပသော “Politik im Freien Theater” ဇာတ်သဘင်ပွဲတော်ကို ကျင်းပလာသည်မှာ နှစ်ပေါင်း ၃၀ ရှိပါပြီ။ ၂၀၁၈ ခုနှစ်တွင် Munich မြို့၌ ၁၀ ကြိမ် မြောက်ပွဲတော်ကိုကျင်းပခဲ့ရာ ကလေးသူငယ်နှင့်လူငယ်လူရွယ် ၈၀၀ ကျော် တက်ရောက်ကာ နိုင်ငံရေးအကြောင်းအရာများကို အဓိကထားတင်ပြရန် အတူတကွလာရောက်ခဲ့ကြသည်။ အောက်ပါတွေ့ဆုံဆွေးနွေးမှုမှာ bpb အတိုင်ပင်ခံနှင့် ဇာတ်သဘင်ဆရာမ Anne Paffenholz နှင့် တွေ့ဆုံဆွေး နွေးမှုဖြစ်သည်။\nMs Paffenholz ရှင်က “Politik im Freien Theater” ဇာတ်သဘင်ပွဲတော်ရဲ့ လူငယ်နဲ့ကျောင်းအစီအစဉ်ကို ညွှန်ကြားခဲ့တယ်။ ကလေးတွေနဲ့ ဆယ်ကျော်သက်လူငယ်တွေအတွက် အဲလိုကျယ်ပြန့်တဲ့အစီအစဉ်တစ်ခုကို ထည့်သွင်းကျင်းပတာပထမဆုံးပဲ။ ဘာဖြစ်လို့ ရှင့်က ကဏ္ဍတွေထပ်တိုးချဲ့ခဲ့တာလဲ။\n၂၀၁၄ ခုနှစ်က Freiburg မြို့မှာ အရင်ကျင်းပတဲ့ပွဲတော်က ဆရာတွေနဲ့ ကျောင်းသူကျောင်းသားတွေအတွက် ပွဲတော်တွေကျင်းပဖို့ တောင်းဆိုမှုမြင့်မားနေမှန်း တွေ့ လိုက်ရတယ်။ ဒီတစ်ကြိမ်မှာတော့ တွဲဖက်အဖွဲ့အစည်းတွေ၊ အနုပညာသည်အမြောက်အမြားနဲ့ တွဲဖက်လုပ်ကိုင်ပြီး နိုင်ငံရေးနဲ့ယဉ်ကျေးမှုပညာရေးကို ကျွန်မတို့ချိတ်ဆက်ခဲ့ကြတယ်။ ပွဲတော်ရဲ့အကြောင်းအရာက “ကြွယ်ဝမှု” ပါ။ အကြောင်းအရာကို သူ့ရဲ့ ပါဝင်အစိတ်အပိုင်းတွေအဖြစ် ကျွန်မတို့ကခွဲထုတ်လိုက်ပြီး၊ အားလပ်ရက်အလုပ်ရုံတွေနဲ့ စာသင်ကျောင်းပရောဂျက်တွေမှာ အဲဒီအကြောင်းအရာကို ပြန်လည်ပြီးတည်ဆောက်ခဲ့ကြပါတယ်။\nအဲဒါက ဘယ်လို ပုံသဏ္ဌာန်မျိုးတွေရှိသလဲ။\nရုပ်ရှင်တွေရိုက်တယ်။ လူသားဇာတ်ဆောင်တွေ၊ ရုပ်သေးရုပ်တွေနဲ့ စင်တင်ပြဇာတ်တစ်ခုကို ဖန်တီးတယ်။ နဂိုကထက်အရည်အသွေးမြင့်ထားတဲ့ဇာတ်လမ်းတွေကို စင်မြင့်တွေမှာပြောပြတယ်။ သီချင်းစာသားတွေကို ရေးတယ်။ ပရိသတ်ရှေ့ တင်ဆက်တယ်။ အသံသွင်းတယ်။ အဲဒါတွေအားလုံးကို အနုပညာသည်တွေရဲ့ လမ်းညွှန်ချက်အတိုင်းလုပ်တယ်။ လူငယ်တွေက ကိုယ်ထူကိုယ်ထဌာနတွေ၊ အစားအသောက်ဘဏ်တွေ ဒါမှမဟုတ် စွပ်ပြုတ်မီးဖိုချောင်တွေကို သွားကြည့်ကြဖို့ ဧည့်လမ်းညွှန်ထည့်ပေးထားတဲ့ခရီးစဉ်အစီအစဉ်လည်းရှိတယ်။\nစာသင်ကျောင်းမှာ မလုပ်ပေးနိုင်တဲ့ နိုင်ငံရေးဆိုင်ရာပညာရေးအတွက် ဇာတ်သဘင်က ဘာကိုလုပ်ပေးနိုင်သလဲ။\nဇာတ်သဘင်မှာ အကြောင်းအရာတွေကို လုံးဝဥဿုံယုတ္တိတန်တဲ့ ပုံစံမျိုးနဲ့ မကိုင်တွယ်ဘူး။ ဇာတ်သဘင်ဆိုတာ ရုပ်ပိုင်းပိုဆန်တယ်၊ စိတ်လှုပ်ရှားမှုပိုပြင်းထန်တဲ့ ကြားခံနယ်တစ်ခုပါ။ အထူးသဖြင့်တော့ လူငယ်တွေအတွက် ဆွေးနွေးချက်ကို ချက်ချင်းဖြစ်စေတယ်။ ပါဝင်ဆွေးနွေးဖို့ရအောင်လည်း ဖန်တီးပေးတယ်။ ကျွန်မတို့က စာသင်ကျောင်းဗဟုသုတကို မဖြန့်ဝေဘူး၊ နောက်ပိုင်းမှာ သူတို့ကို အဲဒါနဲ့ပတ်သက်ပြီး စာမေးပွဲစစ်ဆေးမှာမဟုတ်ဘူး။ ပုံမှန်ဖြေနေကျကျောင်းအဖြေတွေကို ကျွန်မတို့ကမျှော်လင့်မထားဘူးလို့ ကလေး တွေကို ကျွန်မတို့က ရှင်းလင်းအောင်ပြောပြထားတယ်။ သူတို့ကို ကျွန်မတို့ ဖြစ်စေချင်တာက သူတို့ကိုယ်ပိုင်အယူအဆကို ထူထောင်ဖို့၊ အခြားသူတွေရဲ့အယူအဆတွေကို အသိမှတ်ပြုစေဖို့ပါ။ အဲဒါက အဆင်ပြေတယ်။ ကျွန်မတို့ တုန့်ပြန်မှုကောင်းတွေ အများကြီးပဲ ရတယ်။\nbpb အကြံပေး Anne Paffenholz နှင့် ပူးပေါင်းကျင်းပခဲ့သည့် “မနက်ဖြန်၏သန်းကြွယ်သူဌေးများ” ဆွေးနွေးပွဲ။ | Foto: © Gianmarco Bresadola ရှင့်ရဲ့ကိုယ်ပိုင်ပွဲတော်လက်ရာ နမူနာတစ်ခုလောက် ပြောပြနိုင်မလား။\nလုပ်ဖော်ကိုင်ဖက်တစ်ယောက်နဲ့အတူ “မနက်ဖြန်၏ သန်းကြွယ်သူဌေးများ”ဆိုတဲ့ အကြောင်းပေါ်မှာ ကျွန်မအလုပ်ရုံဆွေးနွေးပွဲတစ်ခုလုပ်တယ်။ အဲဒီမှာကျောင်းသူ ကျောင်းသားတွေက ချမ်းသာခြင်းရဲ့အဓိပ္ပါယ်ကို အနီးကပ်ကြည့်ရှုနိုင်မယ်။ စာသားဖြတ်ညှပ်ကပ်ပုံဖော်မှုတွေ၊ ဂီတ၊ ရုပ်သေးနဲ့ အရာဝတ္ထုပြဇာတ်တွေနဲ့ တိုက်ရိုက်အနီးကပ်သင်ပြပေးမှုတစ်မျိုးကို ထုတ်လုပ်ခဲ့တယ်။ ကျောင်းသူတစ်ယောက်က “ကျွန်မ မချမ်းသာချင်ဘူး။ လူချမ်းသာတွေက မကောင်းကြဘူး” လို့ ပြောတယ်။ အဲဒီလိုဝေဖန်ချက်တွေက ကနဦး စတင်မှတ်ပဲ။ ဒီလိုမှတ်ချက်မျိုးတွေဟာ (တနည်းပြောရရင်) အကြောင်းအရာနဲ့ပတ်သက်ပြီး ရှင်းလင်းလာအောင် ပိုမိုကြာမြင့်တဲ့ဆွေးနွေးပြောဆိုမှုတွေရဲ့ နိဒါန်းပဲ။\nအစောပိုင်းတုန်းက တုံ့ပြန်မှုအကြောင်း ရှင်ပြောပြထားတယ်။ ဘယ်လိုမှတ်ချက်စကားမျိုးတွေကို ရှင်ရခဲ့သလဲ။\nကျွန်မတို့ တကယ့်ကိုပဲ ကျွန်မတို့ရဲ့ချဉ်းကပ်ပုံကို အသုံးပြုပြီး သူရဲကျောင်းသူကျောင်းသား တွေဆီကိုရောက်အောင် လုပ်ဆောင်နိုင်ခဲ့တယ်လို့ ဆရာတစ်ယောက်ကပြောတယ်။ ကျွန်မတို့က ပုံမှန်ဆိုဖြစ်လာမှာမဟုတ်တဲ့ ဆွေးနွေးမှုတွေဖြစ်လာအောင်လုပ်နိုင်ခဲ့တယ်လို့ သူကပြောတယ်။ ကလေးတွေဆီကနေလည်း ကျွန်မတို့ ဒီလိုစကားမျိုး ကြားတယ်။ “ဒီလိုနေရာမျိုးမှာသင်ရတာ ပျော်စရာကောင်းတယ်။”\nပွဲတော်ရဲ့အစီအစဉ်ထဲမှာ “ယဉ်ကျေးမှုကမ္ဘာဆန်လာခြင်းအချိန်အခါ၌ ယဉ်ကျေးမှုတစ်ခုမကပါဝင်သောပညာရေး” အကြောင်း လူငယ်အလုပ်ရုံတစ်ခုပါပြီး၊ အဲဒါကို ရှင်က Goethe-Institut နဲ့ ပူးပေါင်းပြီး စင်တင်တယ်။ စိတ်ကူးက “အနာဂတ်ရဲ့ ယဉ်ကျေးမှုအဖွဲ့အစည်းများ” ဆိုတဲ့အကြောင်းအရာကို ဆွေးနွေးဖို့ပါ။ ဒါပေမဲ့ “ယဉ်ကျေးမှုတစ်ခုမကပါဝင် ယှက်နွယ်မှု”လို သဘောတရားမျိုးတစ်ခုက အမှန်တကယ်ပဲ ဆယ်ကျော်သက်တွေအတွက် တစ်စုံတစ်ရာအဓိပ္ပါယ်ရှိနေလား။\nအဲဒါကို ချက်ချင်းကြီးတော့ နားလည်သဘောပေါက်မှာ မဟုတ်မှန်း သေချာတယ်။ ဒါပေမဲ့ ရှင်းလင်းပြောပြမယ်ဆိုရင် လွယ်လင့်တကူနားလည်နိုင်တယ်။ လူငယ်တွေက သူတို့ဘေးဝန်းကျင်ကို ကြည့်ဖို့ပဲလိုတာ။ ဆိုလိုတာက - ကျောင်းမှာရှိတဲ့ လူတိုင်းက နောက်ခံအကြောင်းအရာအတူတူရှိကြလား၊ လူမှုပေါင်းသင်းဆက်ဆံရေးအစွမ်းတွေရော အတူတူပဲလား။ အထူးသဖြင့် ယဉ်ကျေးမှုနဲ့ ပြဇာတ်ပိုင်းဆိုင်ရာမှာ - သူတို့ဘယ်လိုခြားနားသလဲ။ ဘယ်လိုခြားနားတဲ့လိုအပ်မှုတွေ သူတို့လိုအပ်သလဲ။ ကျွန်မတို့အတွက်တော့ အဓိကအချက်က လူငယ်တွေဟာ ဘဝနေထိုင်မှုအမျိုးမျိုးနဲ့ အတ္ထုပ္ပတ္တိတွေအများကြီးရှိတယ်ဆိုတာနဲ့ ဒီလိုမတူကွဲပြားမှုကို ယဉ်ကျေးမှုဘဝမှာ ထင်ဟပ်ပြထားတယ်ဆိုတာ လေ့လာသင့်ပါတယ်။\n“မနက်ဖြန်၏သန်းကြွယ်သူဌေးများ” နောက်ဆုံးတင်ဆက်မှုမှ ကျောင်းသားများ။ | Foto: © Gianmarco Bresadola ဒါဆို သူတို့အဲဒါကို တန်ဖိုးထားတတ်ဖို့ သင်ယူသင့်တာပေါ့။\nအဲဒါလည်းဟုတ်တယ်။ ကျွန်မလုပ်နေတဲ့အလုပ်မှာလည်း ယဉ်ကျေးမှုတစ်ခုမကပါဝင်ယှက်နွယ်မှုကို ကျွန်မတွေ့ ကြုံဖူးပါတယ်။ အနုပညာပရောဂျက်တွေနဲ့ bpb မှာ နိုင်ငံအသီးသီးက ရှေ့နေတွေ၊ အနုပညာပိုင်းအဆင့်မြင့်ပညာရှင်တွေ၊ ဂီတပညာရှင်တွေနဲ့ ကျွန်မ အလုပ်တွဲလုပ်ပါတယ်။ အဲဒါ တကယ့်ကို ရလဒ်ကောင်းပါတယ်။ ယဉ်ကျေးမှုတစ်ခုမကပါဝင်ပတ်သက်တဲ့အလုပ်ဆိုတာ တကယ်တော့ ပဋိပက္ခတွေရှိနိုင်တာပေါ့။ တစ်ခါတလေဆို ရှင်က ရှင့်ရဲ့ဉာဏ်ပညာပိုင်းအထီးကျန်မှုထဲမှာ ပိတ်မိနေမယ်ဆိုရင် ပိုပြီးခက်ခဲတာပေါ့။ ဒါပေမဲ့ လူအဖွဲ့အစည်းက ရောနှောမှုကိုလိုအပ်တာ။ အမြင်တွေဖလှယ်မှု၊ အကျယ်တဝင့်ရေးသားချက်တွေနဲ့ မတူကွဲပြားမှုကို လိုအပ်တာ။ ကျွန်မရဲ့ရည်ရွယ်ချက်က ဒီအားသာချက်တွေကို ကလေးတွေနဲ့လူငယ်လူရွယ်တွေဆီ ဇာတ်သဘင်လက်ရာကနေ ကူးလူးဆက်ဆံပေးချင်တာပါ။ ဒါမှလည်း သူတို့အမြင်ရှုထောင့်အမျိုးမျိုးကိုရဖို့ အထောက်အကူဖြစ်မယ်။ ယဉ်ကျေးမှုတွေအပြန်အလှန်ထိစပ်ပြီး လူတိုင်းအတွက် အကျိုးအမြတ်တွေရှိတာကိုလည်း သိနိုင်မယ်လေ။\nRomy König သည် အလွတ်တန်းစာနယ်ဇင်းသမားတစ်ဦးဖြစ်ကာ ကျန်းမာရေးစောင့်ရှောက်မှု၊ စီးပွားရေးလုပ်ငန်းနှင့် ယဉ်ကျေးမှုတို့ကို ရေးသားသူဖြစ်သည်။\nမူပိုင်ခွင့် : Text: Goethe-Institut, Romy König. Dieser Text ist lizenziert unter einer Creative Commons Namensnennung – Weitergabe unter gleichen Bedingungen 3.0 Deutschland Lizenz.\nFreies Theater, Theater, Kinder- und Jugendtheater


တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် သည် ဗီယက်နမ်နိုင်ငံ၊ ကာကွယ်ရေးဝန်ကြီး H.E. General Ngo Xuan Lich အား ယနေ့နံနက်ပိုင်းတွင် နေပြည်တော်ရှိ ဇေယျာသီရိဗိမာန်၌ ဂုဏ်ပြုတပ်ဖွဲ့ဖြင့် ကြိုဆို၊ တွေ့ဆုံဆွေးနွေး » ဗိုလ်ချုပ်မှူးကြီး မင်းအောင်လှိုင်\nအဆိုပါဂုဏ်ပြုကြိုဆိုပွဲသို့ တပ်မတော်ကာကွယ်ရေးဦးစီးချုပ်နှင့်အတူ ဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ်(ကြည်း) ဒုတိယဗိုလ်ချုပ်မှူးကြီး စိုးဝင်းနှင့် ကာကွယ်ရေးဦးစီးချုပ်ရုံးမှ တပ်မတော်အရာရှိကြီးများတက်ရောက်ကြပြီး ဗီယက်နမ်နိုင်ငံ ကာကွယ်ရေးဝန်ကြီးနှင့်အတူ ဒုတိယစစ်ဦးစီးချုပ် Sr. Lt. Gen. Nguyen Phuong Nam နှင့် တပ်မတော်အရာရှိကြီးများ၊ မြန်မာနိုင်ငံဆိုင်ရာ ဗီယက်နမ် နိုင်ငံစစ်သံမှူး Col. Nguyen Duc Giang တို့ တက်ရောက်ကြသည်။\nထို့နောက် ဗီယက်နမ်နိုင်ငံကာကွယ်ရေးဝန်ကြီး H.E. General Ngo Xuan Lich သည် ဇေယျာသီရိဗိမာန် ဧည့်သည်တော်မှတ်တမ်းစာအုပ်တွင် မှတ်တမ်းတင်လက်မှတ် ရေးထိုးပြီး တပ်မတော်ကာကွယ်ရေးဦးစီးချုပ်နှင့် ဧည့်ခန်းမဆောင်၌ တွေ့ဆုံဆွေးနွေး ကြသည်။ထိုသို့တွေ့ဆုံရာတွင် နှစ်နိုင်ငံမိတ်ဖက်ဆက်ဆံရေးကာလ ကြာရှည်သော မိတ်ဆွေရင်းနိုင်ငံများဖြစ်သည်နှင့်အညီ တပ်မတော်နှစ်ရပ်အကြား ချစ်ကြည်ရင်းနှီးမှု နှင့် ပူးပေါင်းဆောင်ရွက်မှုမြှင့်တင်ရေးအတွက် တပ်မတော်အဆင့်မြင့်ချစ်ကြည်ရေးခရီးစဉ်များ အပြန်အလှန်လည်ပတ်ရေး၊ အရာရှိငယ်များ အပြန်အလှန်သွားရောက်၍ တွေ့ဆုံဆွေးနွေးမှုများ ပြုလုပ်ရေး၊ ဆေးဘက်ဆိုင်ရာ သုတေသနပြုရေး၊ ဆေးကုသရေးတို့တွင် ပူးပေါင်းဆောင်ရွက်မှုမြှင့်တင်ရေး၊ ယဉ်ကျေးမှုနှင့်အားကစားအဖွဲ့များ အပြန်အလှန် ချစ်ကြည်ရေးခရီးစဉ်များစေလွှတ်ရေး၊ ဒေသတွင်းလုံခြုံရေးနှင့် အကြမ်းဖက်မှု တားဆီးကာကွယ်ရေးအတွက် ထောက်လှမ်းရေးသတင်းများ ဖလှယ်ရေး၊ ဆက်သွယ်ရေးကဏ္ဍအား နှစ်နိုင်ငံတပ်မတော်နှစ်ရပ်အကြား ကျယ်ကျယ်ပြန့်ပြန့် အရှိန်အဟုန်မြှင့်တင် လုပ်ဆောင်ရေးတို့အား ရင်းနှီးပွင့်လင်းစွာ အမြင်ချင်းဖလှယ်ဆွေးနွေးကြသည်။\nတပ္မေတာ္ကာကြယ္ေရးဦးစီးခ်ဳပ္ ဗိုလ္ခ်ဳပ္မွဴးႀကီး မင္းေအာင္လႈိင္ သည္ ဗီယက္နမ္ႏိုင္ငံ၊ ကာကြယ္ေရးဝန္ႀကီး H.E. General Ngo Xuan Lich အား ယေန႔နံနက္ပိုင္းတြင္ ေနျပည္ေတာ္ရွိ ေဇယ်ာသီရိဗိမာန္၌ ဂုဏ္ျပဳတပ္ဖြဲ႕ျဖင့္ ႀကိဳဆို၊ ေတြ႕ဆုံေဆြးေႏြး


တခါတလေတော့လဲ ကျနော် တွေးနေမိသား..... ဘာရယ်တော့လဲ မဟုတ် ပျင်းနေရင် တွေးနေမိတာ လူတွေရဲ့ အကျင့်တခုမလား.. ဒီတော့လဲ ကျနော် တွေးမိတယ် (ဆိုလိုချင်တာက အပျင်းကြီးနေတယ်) ကျနော်တို့လို လူတွေအနေနဲ့ ခင်မင်စရာ တွယ်တာစရာလေးတွေကို ခုံမင်တတ်ကြတာပဲ။ မိသားစုနဲ့ ဝေးနေရတော့လဲ တခါတလေ မိသားစုကိုလွမ်းမိကြတယ်။ မိဘ၊ဆွေမျိုးတွေကို လွမ်းတတ်ကြမယ်..... သူငယ်ချင်း အပေါင်းအသင်းတွေကို သတိရတတ်ကြမယ်.... ကျနော်တို့တွေ ဒီလို အချိန်တွေ အများကြီး ပေးဆပ်ခဲ့ရတာတွေ ထိုက်တန်တဲ့ ရလာဒ်တွေကော ရခဲ့ကြသလား....... သေချာစဉ်းစားကြည့်မိတော့ ကျနော်သည် အရင်တုန်းက ကျနော် မဟုတ်ခဲ့တော့ပေ.......\nအရင်တုန်းက ပိုးသားလို ဖြူတဲ့ အမေ့လက်ပေါ်မှာ ကျနော် ကြီးပြင်းလာခဲ့တယ်... ခုတော့ ကျနော် ပိုးသားလို လိုက် မဖြူနိုင်တော့ပေ.....\nအရင်တုန်းက ကျနော် သူငယ်ချင်းတွေကို တွယ်တာတတ်တယ်... ခုတော့ ကျနော် သူငယ်ချင်းတွေကို မေ့နေတတ်ပြီ........\nအရင်တုန်းက ကျနော် မိသားစုကို ခင်တွယ် မြတ်နိုးတယ်... ခုတော့ ကျနော် တယောက်ထဲ နေတတ်ခဲ့ပြီ.........\nအရင်တုန်းက အထိုက်အလျောက် ဖြူစင်ခဲ့ဖူးတယ်... ခုတော့ ကျနော် အစွန်းအထင်းတွေ များခဲ့ပြီ...........\nအရင်တုန်းက ကျနော် ရိုးသားခဲ့ဖူးတယ်....... ခုတော့ ကျနော် လိမ်တတ်ခဲ့ပြီ............\nအရင်တုန်းက ကျနော် ပွင့်လင်းစွာ ပြောဆိုဖူးခဲ့သည်...... ခုကျနော် ပါးစပ်တွေ နှုတ်ဆိတ်နေတတ်ခဲ့ပြီ……..\nအရင်တုန်းက အမှားတွေ နဲခဲ့တယ်…… ခုတော့ ကျနော် အမှားများနဲ့ လူတယောက် ဖြစ်နေပြီ……..\nအရင်တုန်းက အမှားသိရင် ရှောင်ခဲ့ဖူးတယ်…. ခုတော့ ကျနော် အမှားကို သိရက်နဲ့ ထပ်တိုးနေမိပြီ…..\nခုနေများ အရင်တုန်းက မိတ်ဆွေ၊ သူငယ်ချင်းတွေ များတွေ့ရင် သူတို့ ရင်ထဲက ထွက်လာမဲ့ စကားလေး တခုကို ကျနော် ကြိုခန့်မှန်းတတ်ခဲ့ပါပြီ။\nသြော်…. ကျနော်သည် အရင်တုန်းက ကျနော် မဟုတ်တော့ပါ့လား……………………….\nPosted by တောင်ပေါ်သား at 8:18 PM | Labels: All, စိတ်ခံစားချက်လေးများ\nရင့်ကျက်တဲ့သဘောပေါ့။ ငယ်ငယ်ကသူငယ်ချင်းတွေနဲ့တွေ့လို့ “မင်း အရင်ကအတိုင်းပဲ မပြောင်းလဲသေးဘူး”ဆိုရင် မရင့်ကျက်တဲ့သဘောလို့ထင်တယ်။ အရင်ကနဲ့မတူအောင် ပြောင်းလဲ ရင့်ကျက်ရမယ်။ ကျနော်ကတော့ စိတ်တွေ ညစ်ပတ်လာတာလွဲရင် မပြောင်းလဲသေးဘူးထင်တယ်။\nဒီနေ့က လူနဲ့စိတ် က မနေ့က လူနဲ့စိတ်နဲ့ မတူနိုင်ဘူး ညီ။\nကြိုတင်ခန့်မှန်းလာနိုင်တော့ ကောင်းတာပေါ့။ ကြိုတင်ပြင်ဆင်ခွင့်ရတယ်။\nဒီလိုပါပဲ တောင်ပေါ်သားရေ အသက်တွေ ကြီးလာတာနဲ့ အမျှ အမှားတွေ နောင်တတွေ သင်ခန်းစာတွေ ပြန်ပြင်ရင် ထပ်မှားရင်ပေါ့ ငယ်ငယ်တုန်းက ဘ၀လောက်တော့ ဘယ်ဖြူစင်နိုင်ပါ့မလဲလေ တောင်ပေါ်သားက အရင်တုန်းက ကျနော်မဟုတ်တော့သလို မောင်မျိုးက လည်း အရင်တုန်းက မောင်မျိုးမဟုတ်ဘူးပေါ့ အခုတောင်ပေါ်သားမှာ အရင်တုန်းကလို ဖြူစင်တဲ့ စိတ်ရင်း အခံလေး ရှိနေအုံးမှာပါ ယုံကြည်လျှက်ပါ ။ အဆင်ပြေပါစေ အရင်လို ပျော်စရာစာလေးတွေ စောင့်မျှော်လျှက်ပါ ။\nအမ်........ မေသူကော..... အဲလိုဆိုအရင်နဲ့ တူသေးလား...မှန်ထဲခြေဆုံးခေါင်းဆုံးရပ်ကြည့်တယ် အရင်နဲ့ မတူတော့ဘူး... ရုပ်ပိုင်းဆိုင်ရာကအစ စိတ်ပိုင်းဆိုင်ရာအဆုံး... အချိန်တိုင်းပြောင်းနေတာပဲ... ဘယ်အရာမှမတည်မြဲဘူး... ပြောင်းလဲတယ်ဆိုလဲ အပေါ်က ဒေါ်မိုးခါးကပ်ပြောသွားသလိုမှတ်ပေါ့ ........ =P\nတောင်ပေါ်က အဲဒီကတည်းက အကို့ ကိုသိလို့လား... :D.. ကိုယ့်အကြောင်း ကိုဖတ်သွားရသလိုပါပဲ... အမြဲတမ်းမှန်နေမဲ့ ပို့စ်လေးပါပဲ...နောက်ထပ် ၁၀ နှစ်ကြာလည်း အဲဒီလိုစဉ်းစား မိပါပဲ.. "သြော်..ပြီးခဲ့တဲ့ ၁၀ နှစ်က ကျွန်တော် မဟုတ်တော့ပါလား.."..ဆိုပြီး...


Bladder Cancer (ဆီးအိမ်ကင်ဆာ) - Hello Sayarwon\nHelloSayarwon » ကျန်းမာရေး အခြေအနေများ » ကျန်းမာရေးအားလုံး » ကျန်းမာရေးအခြေအနေများ » Bladder Cancer (ဆီးအိမ်ကင်ဆာ)\nBladder Cancer (ဆီးအိမ်ကင်ဆာ) ကဘာလဲ။\nဆီးအိမ်ကင်ဆာဆိုသည်မှာဆီးများကိုသိုလှောင်သောတင်ပဆုံနေရာရှိ ပူဖေါင်းပုံဆီးအိမ် တွင် ဖြစ်ပွားသောကင်ဆာတစ်မျိုး ဖြစ်ပါသည်။ ဆီးအိမ်ကင်ဆာသည် ဆီးအိမ်အတွင်းနံရံကိုကာထားသောဆဲလ်များတွင် စတင်ဖြစ်ပွားလေ့ရှိပါသည်။\nဆီးအိမ်ကင်ဆာအများစုသည် ကုသ၍လွယ်သောအစောပိုင်းအဆင့်တွင် ရောဂါ အဖြေရှာသိရှိနိုင်ပါသည်။ သို့သော် အစောပိုင်းအဆင့်ဆီးအိမ် ကင်ဆာသည်လည်းထပ်မံဖြစ်ပွားနိုင်ပါသည်။\nထို့ကြောင့် ဆီးအိမ် ကင်ဆာပျောက်ကင်းသူမျာသည် နောက်ဆက်တွဲ စစ်ဆေးမှုများကိုရောဂါပျောက်ပြီး နှစ်အနည်းငယ် ကြာသည် အထိ ပြုလုပ်ရန် လိုအပ်ပါသည်။\nBladder Cancer (ဆီးအိမ်ကင်ဆာ) က ဘယ်လောက်အဖြစ်များသလဲ\nဆီးအိမ်ကင်ဆာသည် မည်သည့်အသက်အရွယ်တွင်မဆို ဖြစ်ပွားနိုင်သော်လည်းအသက်ကြီးသောလူများတွင် ပိုဖြစ်ပွားတတ်ပါသည်။ အမျိုးသားကျန်းမာရေးအဖွဲ့အစည်းအရတစ်နှစ်တွင် အမျိုးသား ၄၅၀၀၀ နှင့် အမျိုးသမီး ၁၇၀၀၀ သည် ဤရောဂါ ဖြစ်ပွားပါသည်။\nသို့သော်လည်း အန္တရာယ် ရှိသောအချက်များကိုလျော့ချခြင်းအားဖြင့် ရောဂါကိုထိန်းချုပ် နိုင်ပါသည်။ ပိုမိုသောအချက် အလက် များအတွက် ဆရာဝန်နှင့် တိုင်ပင်ပါ။\nBladder Cancer (ဆီးအိမ်ကင်ဆာ) ရဲ့လက္ခဏာတွေကဘာတွေလဲ\nဆီးအိမ်ကင်ဆာဝေဒနာသည်များသည် ဆီးထဲတွင် သွေးပါနိုင်ပါသည်။ဆီးသွားချိန်တွင် မနာကျင်ပါ။ မောပန်းနွမ်းနယ်ခြင်း၊ ကိုယ်အလေးချိန် လျော့ကျခြင်း၊ အရိုးနာကျင်ခြင်းကဲ့သို့သောဆီးအိမ်ကင်ဆာကိုညွှန်ပြသောလက္ခာအများအပြားရှိပါသည်။ဆိုခဲ့သောလက္ခဏာများသည် ပို၍ဆိုးရွားသောရောဂါအခြေအနေကိုလည်းညွှန်ပြနိုင်ပါသည်။\nအောက်ပါ ရောဂါလက္ခဏာများရှိပါကသတိပြုရန် လိုအပ်ပါသည်။\nစောစီးစွာရောဂါအဖြေရှာခြင်းနှင့် ကုသခြင်းသည် အခြေအနေပို၍ဆိုးရွှားမလာအောင်ရပ်တန့် ပေးပြီးနောက်ထပ်အရေးပေါ်အခြေအနေမဖြစ်အောင်လည်းကာကွယ်နိုင်ပါသည်။ ထို့ကြောင့် ဤပြင်းထန် သောအခြေအနေကိုကာကွယ်ရန် ဆရာဝန်နှင့် စောစော ပြသပါ။\nသင့်ဆီတွင် အထက်ဖော်ပြပါ ရောဂါလက္ခဏာများထဲမှ တစ်ခုခုများရှိနေပါကသို့မဟုတ် မေးခွန်းတစ်ခုခုရှိနေပါက ဆရာဝန်နဲ့ တိုင်ပင်ဆွေးနွေးပါ။ လူတိုင်းရဲ့ခန္ဓာကိုယ်တုံ့ပြန်မှုသည် မတူညီနိုင်ပါ။\nဆရာဝန်နှင့် တိုင်ပင်ဆွေးနွေးခြင်းသည် သင်၏အခြေအနေကောင်းမွန်ရန်အတွက် အကောင်းဆုံး ဖြစ်ပါသည်။\nBladder Cancer (ဆီးအိမ်ကင်ဆာ) ကိုဘာတွေကဖြစ်စေသလဲ\nအမှန်တကယ်တော့ဆီးအိမ်ကင်ဆာ ဖြစ်စေသောတိကျသောအကြောင်းရင်းကိုမသိရသေးပါ။ ပုံမမှန်သောဆဲလ်များလျင်မြန်စွာအထိန်းအကွပ်မဲ့ ကြီးထွားပွားများကာအခြားတစ်ရှူးများတွင်းထိုးဖောက်ဝင်ရောက်သောအခါ ဖြစ်ပွားပါသည်။\nဆရာဝန်များသည် ဆီးအိမ်ကင်ဆာကို ၃မျိုး ခွဲခြားထားပါသည်။\nTransitional cell carcinoma ။ ဆီးအိမ်ကင်ဆာ၏ အဖြစ်အများဆုံးအမျိုးအစား ဖြစ်ပါသည်။ ဆီးအိမ်အတွင်းအလွှာမှ transitional cellများတွင် စတင်၍ ဖြစ်ပွားပါသည်။ transitional cell များသည် တစ်ရှူးကိုဆွဲဆန့်သောအခါ ပျက်စီးမှုမရှိဘဲပုံစံပြောင်းနိုင်သောဆဲလ်များဖြစ်ပါသည်။\nSquamous cell carcinoma ။ ဒီရောဂါဟာအမေရိကန်ပြည်ထောင်စုတွင် ရှားပါးပါသည်။ အချိန်အကြာကြီးရောဂါပိုးကူးစက်ခြင်းခံရပြီးနောက် ဆီးအိမ်တွင် ဖြစ်ပေါ်လာသော squamous cell များတွင် စတင်ဖြစ်ပွားပါသည်။\nadenocarcinoma ။ ၎င်းသည်လည်းအမေရိကန်ပြည်ထောင်စုတွင် ရှားပါးပါသည်။ အချိန်အကြာကြီးရောဂါပိုးကူးစက်ခြင်းခံရပြီးနောက် ဆီးအိမ်တွင် ဖြစ်ပေါ်လာသောglandular cell များတွင် စတင်ဖြစ်ပွားပါသည်။ glandular cellများသည် ခန္ဓာကိုယ်မှ အချွဲအကျိထွက်စေသောဂလန်းများကို ပြုလုပ်သောဆဲလ်များ ဖြစ်ပါသည်။\nBladder Cancer (ဆီးအိမ်ကင်ဆာ) ဖြစ်နိုင်ခြေကိုဘာတွေက မြင့်တက်စေသလဲ\nအောက်ပါအချက်များရှိပါကဆီးအိမ်ကင်ဆာ ဖြစ်ပွားနိုင်မှုကို မြင့်တက်စေပါသည်။\nဆေးလိပ်သောက်ခြင်း။ စီးကရက်သောက်ခြင်း၊ ဆေးတံသောက်ခြင်း၊ ဆေးပြင်းလိပ် သောက်ခြင်းတို့သည် ဆီးထဲတွင် အန္တရာယ်ရှိသောဓာတုပစ္စည်းစုပြုံစေခြင်းဖြင့် ဆီးအိမ်ကင်ဆာ ဖြစ်နိုင်မှုကို မြင့်တက်စေပါသည်။\nအသက်ကြီးခြင်း။ အသက်ကြီးလာသည်နှင့်အမျှ ဆီးအိမ်ကင်ဆာ ဖြစ်နိုင်မှုသည် မြင့်တက်လာပါသည်။ မည်သည့်အသက်အရွယ်တွင်မဆို ဖြစ်ပွားနိုင်သော်လည်းအသက် ၄၀ အောက်ငယ်သောသူများတွင် ဖြစ်ပွားမှုမှာရှားပါးပါသည်။\nလူဖြူဖြစ်ခြင်း။ လူဖြူများသည် အခြားလူမျိုးများထက် ပို၍ ဆီးအိမ်ကင်ဆာ ဖြစ်နိုင်မှု ပိုမြင့်ပါသည်။\nအမျိုးသားဖြစ်ခြင်း။ အမျိုးသားများသည် အမျိုးသမီးများထက် ပို၍ ဆီးအ်ိမ်ကင်ဆာ ဖြစ်နိုင်ပါသည်။\nအချို့ဓာတုဗေဒပစ္စည်းများဖြင့် ထိတွေ့ခြင်း။ ကျောက်ကပ်သည် အန္တရာယ်ရှိသောဓာတုပစ္စည်းများကိုသွေးစီးကြောင်းထဲမှ စစ်ထုတ်၍ ဆီးအိမ် သို့ပို့ဆောင်ပါသည်။\nထို့ကြောင့် ထိုသို့သယ်ဆောင်လာခြင်းခံရသောအချို့ ဓာတုဗေဒပစ္စည်းများသည် ဆီးအိမ်ကင်ဆာ ဖြစ်နိုင်မှုကို မြင့်တက်စေပါသည်။\nအချို့ဆီးချိုဆေးများသောက်သုံးနေရခြင်း။ pioglitazone (Actos) ကဲ့သို့သောဆီးချိုဆေးများကိုတစ်နှစ်ကျော်သောက်သုံးနေရသောသူများတွင် ဆီးအိမ်ကင်ဆာဖြစ်နိုင်ခြေမြင့်တက်လာပါသည်။\nနာတာရှည်ဆီးအိမ်ရောင်ရမ်းခြင်း။ ကြာရှည်စွာဆီးပိုက်ထည့်ခြင်းကြောင့် ဖြစ်လာနိုင်သောနာတာရှည် သို့မဟုတ် ထပ်ကာထပ်ကာဆီးပိုးဝင်ခြင်း နှင့် ဆီးအိမ်ရောင်ရမ်းခြင်းတို့သည် squamous cell carcinomaဖြစ်ပွားနိုင်ခြေကို မြင့်တက်စေပါသည်။\nကိုယ်ရေးကိုယ်တာသို့မဟုတ် မိသားစုကင်ဆာမှတ်တမ်း။ ဆီးအိမ်ကင်ဆာရှိခဲ့ဖူးပါကနောက်တစ်ဖန် ထပ်ဖြစ်နိုင်ပါသည်။ ဆွေမျိုးရင်းချာတစ်ယောက် နှင့် အထက်တွင် ဆီးအိမ်ကင်ဆာရှိဖူးပါကသင့်တွင် ဖြစ်ပွားနိုင်ခြေ မြင့်ပါသည်။ သို့ သော်မျိုးရိုးစဉ်ဆက်လိုက် ဆီးအိမ်ကင်ဆာဖြစ်ခြင်းသည် ရှားပါသည်။\nBladder Cancer (ဆီးအိမ်ကင်ဆာ) ကို ဘယ်လိုအတည်ပြုပါသလဲ\nသင်၏ ဆရာဝန်သည် အောက်ပါနည်းလမ်းများကိုအသုံးပြု၍ ဆီးအိမ်ကင်ဆာကိုအဖြေရှာအတည်ပြုပါမည်။\nဆီးစစ်ခြင်း။ ဆီးအတွင်းမှ ဆဲလ်များ၊ ဆဲလ်အပိုင်းအစများ၊ ပုံဆောင်ခဲကဲ့သို့ ပစ္စည်းများကိုရှာဖွေစစ်ဆေးခြင်း ဖြစ်သည်။\nအတွင်းပိုင်းစစ်ဆေးမှု။ ဆရာဝန်ကလက်အိတ်စွတ်ထားသောလက်ချောင်းဖြင့် မိန်းမကိုယ်သို့မဟုတ် စအိုလမ်းကြောင်းသို့ ထိုးသွင်းကာကင်ဆာဖြစ်နိုင်သောအကျိတ်ဖုကိုစမ်းခြင်း ဖြစ်သည်။\nဆီးအိမ်မှန်ပြောင်းကြည့်ခြင်း။ ဆရာဝန်သည်ဆီးအိတ်အတွင်းသို့ကြည့်ရန် ကင်မရာအသေးပါဝင်သောမှန်ပြောင်းကိုဆီးလမ်းကြောင်းမှ တစ်ဆင့် ဆီးအိမ်အတွင်းသို့ ထိုးသွင်းကြည့်ရှူခြင်း ဖြစ်သည်။\nအသားစယူခြင်း။ ဆရာဝန်သည် ကိရိယာအသေးစားဖြင့် ဆီးလမ်းကြောင်းမှတစ်ဆင့်ထိုးသွင်းကာဆီးအိမ်မှ တစ်ရှူးစယူခြင်း ဖြစ်သည်။ ကင်ဆာအတွက် စစ်ဆေးရန် ဖြစ်သည်။\nဆီးအိမ်အား ကြည့်ရန် ACT scan လုပ်ခြင်း။\nIVP (intravenous pyrlogram)\nဆရာဝန်သည် ကင်ဆာပျံ့နှံ့မှုပေါ် မူတည်၍ ဆီးအိမ်ကင်ဆာကိုအဆင့် ၀ မှ ၄ အထိအဆင့် သတ်မှတ်နိုင်သည်။ ကင်ဆာအဆင့်များမှာအောက်ပါအတိုင်း ဖြစ်သည်။\nအဆင့် ၀ သည် ဆီးအ်ိမ်အတွင်းမျက်နှာပြင် ကိုကျော်၍ မပျံ့ နှံ့သေးပေ။\nအဆင့် ၁ သည် ဆီးအိမ် အတွင်းမျက်နှာပြင် ကိုကျော်၍ပျံ့ နှံ့သည်။ သို့သော် ဆီးအိမ် ၏ ကြွက်သားအလွှာများသို့ မပျံ့ နှံ့သေးပေ။\nအဆင့် ၂ သည် ဆီးအိမ် ၏ ကြွက်သားအလွှာများသို့ပျံ့ နှံ့သည်။\nအဆင့် ၃ သည် ဆီးအိမ်ကိုဝန်းရံထားသောတစ်ရှူးများသို့ ပျံ့့နှံ့သည်။\nအဆင့် ၄ သည် ဆီးအ်ိမ်ကို ဖြတ်၍ နီးစပ်ရာအင်္ဂါအစိတ်အပိုင်းများသို့ ပျံ့ နှံ့သည်။\nBladder Cancer (ဆီးအိမ်ကင်ဆာ) ကို ဘယ်လိုကုသပါသလဲ\nဆီးအိမ်ကင်ဆာ၏ အဆင့်ပေါ်မူတည်၍ သင့်တော်သောကုသမှုကိုဆရာဝန်ကရွေးချယ် ညွှန်ကြားပါလိမ့်မည်။\nအဆင့် ၀နဲ့ အဆင့် ၁ အတွက် ကုသမှု ။\nအဆင့် ၀နဲ့ အဆင့် ၁ အတွက် ကုသမှုတွင် ဆီးအ်ိမ်မှ အကျိတ် ကိုခွဲစိတ်ဖယ်ထုတ်မှု၊ ဓါတုဆေးကုထုံး၊ ကိုယ်ခံအားကုထုံးတို့ပါဝင်ပါသည်။ ကိုယ်ခံအားကုထုံးတွင် ကင်ဆာဆဲလ်များကိုတိုက်ထုတ်သောကိုယ်ခံအားစနစ်ကို ဖြစ်စေသည့် ဆေးများပေးခြင်းတို့ပါဝင်သည်။\nအဆင့် ၂နဲ့ အဆင့် ၃ အတွက်ကုသမှု ။\nအဆင့် ၂နဲ့ အဆင့် ၃ အတွက်ကုသမှုတွင် အောက်ပါတို့ပါဝင်သည်။\nဆီးအိမ်၏ အစိတ်အပိုင်းတစ်ခုကိုဖယ်ထုတ်ပြီးဓါတုဆေးကုထုံးနဲ့ ဆက်လက်ကုသခြင်း\nဆီးအိမ်တစ်ခုလုံးကိုဖယ်ထုတ်ခြင်းပြီးနောက် ခန္ဓာကိုယ်မှ ဆီးစွန့် နိုင်ရန် လမ်းကြောင်းအသစ် ပြုလုပ်ပေးခြင်း။\nဓါတုဆေးကုထုံး၊ ဓာတ်ရောင်ခြည်ကုထုံး နှင့် ကိုယ်ခံအားကုထုံးတို့သည် မခွဲစိတ်မီကင်ဆာအကျိတ်အားသေးသွားအောင်လုပ်ခြင်း၊ ခွဲစိတ်၍မရသောကင်ဆာအားကုသခြင်း၊ ခွဲစိတ်ပြီးနောက် ကျန်ရှိသောကင်ဆာဆဲလ်များကိုသတ်ခြင်း နှင့် ကင်ဆာ ပြန်ဖြစ်ခြင်းတို့ကိုကာကွယ်ရန်အတွက် အသုံးပြုနိုင်ပါသည်။\nအဆင့် ၄ ဆီးအိမ်ကင်ဆာအတွက် ကုသမှု။\nအဆင့် ၄ ဆီးအိမ်ကင်ဆာအတွက် ကုသမှု တွင် အောက်ပါတို့ ပါဝင်ပါသည်။\nဆီးအိမ်တစ်ခုလုံးဖယ်ထုတ်ခြင်း နှင့် ပတ်ဝန်းကျင်ရှိ lymph nodes များအားဖယ်ထုတ်ခြင်းတို့လုပ်ပြီးပါက ခန္ဓာကိုယ်မှ ဆီးစွန့် နိုင်ရန် လမ်းကြောင်းအသစ် ပြုလုပ်သောခွဲစိတ်မှု ကိုဆက်လက်ပြုလုပ်ရမည်။\nအောက်ပါ အကျိုးရှိသောအချက်များသည် ဆီးအိမ်ကင်ဆာကိုရှောင်ရှားရန် ကူညီနိုင်ပါသည်။\nအကယ်၍သင့်မှာမေးခွန်းတွေရှိပါကသင့်အတွက်သင့်တော်တဲ့ အဖြေရှာဖွေနိုင်ရန် ဆရာဝန်နဲ့ ဆွေးနွေးတိုင်ပင်သင့်ပါသည်။\nBladder cancer. http://www.healthline.com/health/bladder-cancer. Accessed 19,Feb, 2017.\nBladder cancer. http://www.mayoclinic.org/diseases-conditions/bladder-cancer/basics/definition/con-20027606. Accessed 19 Feb, 2017.Bladder cancer. http://www.healthline.com/health/bladder-cancer. Accessed 19,Feb, 2017.\nတည်းဖြတ်သည့်နေ့ ဇူလိုငျ 3, 2017 | နောက်ဆုံးတည်းဖြတ်ခြင်း စကျတငျဘာ 28, 2017


မန်ချက်စတာကိုပြောင်းဖို့ သတင်းကြီးနေတဲ့ မက်ဆီရဲ့ အပြောင်းအရွှေ့ ကောလဟာလအပေါ် မှတ်ချက်ပေးလိုက်တဲ့ ဂယ်ရီ နဗီးလ် - SPORTS MYANMAR\nမန်ချက်စတာကိုပြောင်းဖို့ သတင်းကြီးနေတဲ့ မက်ဆီရဲ့ အပြောင်းအရွှေ့ ကောလဟာလအပေါ် မှတ်ချက်ပေးလိုက်တဲ့ ဂယ်ရီ နဗီးလ်\nBy Edi Tor August 29, 2020\nဘာစီလိုနာ အသင်း ရဲ့ တိုက်စစ် ကစားသမား ဖြစ်သူ လီယွန်နယ် မက်ဆီဟာ ပြီးခဲ့တဲ့ ရက်ပိုင်း တုန်းက ကတ်တလန် မြေမှ အလွတ် ပြောင်းရွှေ့ကြေး နဲ့ ထွက်ခွာခွင့် ပေးဖို့ ဘာစီလိုနာ အသင်း ရဲ့ တာဝန် ရှိသူ တွေကို ပြောကြား ခဲ့တဲ့နောက် သူဟာ ဘယ် အသင်းကို ပြောင်းရွှေ့ မလဲ ဆိုတဲ့ သတင်း တွေဟာ ကျယ်လောင် လာခဲ့ရ ပါတယ် ။\nအဲ့ဒီ ထဲမှာတော့ ပက် ဂွာဒီယိုလာ ရှိနေတဲ့ မန်စီးတီး အသင်းဟာ မက်ဆီကို ခေါ်ယူဖို့ ထိပ်ဆုံးမှ သတင်းကြီးခဲ့ သလို ညာ တောင်ပံ တိုက်စစ် ကစားသမား တစ်ဦး ခေါ်ယူလို နေခဲ့တဲ့ မန်ချက်စတာ အသင်း ကလည်း PSG ၊ အင်တာ မီလန် ၊ ဂျူဗင်တပ် အသင်း တွေနဲ့ အပြိုင် နာမည်ထွက် နေခဲ့ပါ သေးတယ် ။\nဒါပေမယ့် ပရီးမီးယားလိဂ် ထိပ်သီး မန်ချက်စတာ ယူနိုက်တက် အသင်း ရဲ့ ဂန္ဓဝင် ကစားသမားဟောင်း ဖြစ်သူ ဂယ်ရီ နဗီးလ် ကတော့ ဘာစီလိုနာ အသင်းမှာ အာဏာပါဝါ ပြိုင်ဆိုင်မှုတွေ ရှိနေကြောင်း ၊ အဆုံးသတ်မှာ မက်ဆီဟာ ကတ်တလန် မှာပဲ ဆက်လက် ရှိနေ လိမ့်မယ် လို့ သုံးသပ် ပြောကြား သွားခဲ့လိုက် ပါတယ် ။\n” ဒါဟာ နိုင်ငံရေး လှည့်ကွက် ဆန်လှတဲ့ အာဏာ ပါဝါ ပြိုင်ဆိုင်မှု တစ်ခု ပဲလို့ ကျွန်တော် ထင်ပါတယ် ။ မက်ဆီဟာ သူ့ရဲ့ အခွင့်အရေး တွေကို အသုံးချ နေတယ်လို့ ကျွန်တော် ထင်ပါတယ် ။ ဒါဟာ ကျွန်တော် တွေးတာထက် ပိုတဲ့ အရာတစ်ခု ဖြစ်ကောင်း ဖြစ်နိုင် ပါတယ် ။ ဒါပေမယ့် အဲ့တာ တွေက ဒီမှာပဲ အဆုံးသတ် သွားမယ် လို့ပဲ ထင်မိ ပါတယ် ”\n” ကျွန်တော့် အတွက် ကတော့ ဘာစီလိုနာ အသင်းဟာ ဒီလို ကစားသမား ကို ဆုံးရှုံး သွားမယ် ၊ မက်ဆီ ဟာ ကစားသမား ဘဝ ကို ဒီမှာ မကုန်ဆုံး နိုင်ဘူး ဆိုတာ တွေက ကျွန်တော့် အတွက်တော့ မယုံကြည် နိုင်ဖွယ် အကြောင်းအရာ တစ်ခု ပါပဲ ။ သူ တစ်ကယ်ပဲ အသင်းပြောင်း နေချင်တာလား ? ဖြစ်ကောင်း ဖြစ်နိုင် ပါတယ် ”\n” ဒါပေမယ့် အသင်း ရဲ့ ဥက္ကဌ ၊ ဘုတ်အဖွဲ့ဝင် ၊ တာဝန် ရှိသူတွေ အားလုံး နဲ့ တွေ့ဆုံ ရမယ် ၊ အားလုံးက သူ့ဖက် မှာပဲ ဆက်လက် ရပ်တည် ပေးနေ ကြမယ် ဆိုရင် မက်ဆီဟာ ကတ်တလန် မှာပဲ ဆက်လက် ရှိနေပါ လိမ့်မယ် ။ အကယ်လို့ သူဟာ ပရီးမီးယား လိဂ်ကို ပြောင်းရွှေ့ ဖြစ်မယ် ဆိုရင် ပက် ရှိနေတဲ့ နေရာ က သူ့ အတွက် အကောင်းဆုံး ဖြစ်နေပါ လိမ့်မယ် ”\n” ကျွန်တော် အဲ့တာမျိုး အလိုရှိ မလား ? yes လို့ ပြောပါရစေ ။ ကျွန်တော်တို့ တွေဟာ မက်ဆီကို အနီးကပ် ကြည့်ရှုခွင့် ရရှိ နိုင်မယ်လေ ။ သူ့ကို လွန်ခဲ့တဲ့ 10 နှစ်လောက် ကတည်းက ကျွန်တော် အကြိမ်ပေါင်း များစွာ အနီးကပ် ကြည့်ရှု ခဲ့ဖူး ပါပြီ ။ ကျွန်တော် သူ့ကို ဆက်လက် မြင်တွေ့ချင်ပါ သေးတယ် ”\n” ဒါပေမယ့် ကွင်းအပြင်မှာ ပရိသတ် တွေနဲ့ နှုတ်ဆက် နေတဲ့ မက်ဆီ သွားမယ့် လမ်းကြောင်းမှာ ကျွန်တော် စောင့်နေမလား ဆိုရင်တော့ no ပါလို့ ပြောပါရစေ ။ ကျွန်တော် ကတော့ မက်ဆီဟာ ပြောင်းရွှေ့မယ့် ပြိုင်ဖက် အသင်း အတွက် အရမ်းကောင်း မနေဖို့ မျှော်လင့် နေမှာ အသေအချာ ပါပဲ ” လို့ ဂယ်ရီ နဗီးလ် က ထုတ်ဖော် ပြောကြား သွားခဲ့လိုက် ပါတယ် ။\nမက်ဆီနဲ့ ပက်ဂွာဒီယိုလာ တို့ဟာ ကတ်တလန် မြေမှာ အတူ ရှိနေ ခဲ့စဉ် တုန်းက ဆုဖလား အောင်မြင်မှုတွေ များစွာကို ရယူ ဆွတ်ခူး နိုင်ခဲ့ကြသလို ပြည်တွင်းမှာ သာမက ဥရောပမြေမှာပါ အကောင်းဆုံး အသင်း တစ်သင်းကို ပိုင်ဆိုင် နိုင်ခဲ့ကြ ပါတယ် ။ အဆိုပါ အချိန် ကာလ တွေဟာ မက်ဆီ ရဲ့ ကစားသမား ဘဝ အကောင်းဆုံး အခိုက်အတန့် တွေလည်း ဖြစ်ခဲ့ရပါတယ် ။


“Discipline “ စည်းကမ်း – Shwe Nay Chi\n“Discipline “ စည်းကမ်း\nမနေ့က အမေစု ရဲ့ အင်တာဗျုးလေး ပြန်ကြည့်တော့ အမျိုးသမီးတယောက်က အမေ့ကို မေးခွန်းတခု မေးပါတယ်။ တစ်ယောက်ထဲ သီးသန့်ထားပြီး အထိန်းသိမ်းခံရတဲ့ အချိန်တွေ မှာ ဘယ်လို ယုံကြည်မှု့ မျိုးထားပြီး စိတ်ကို ကြည်လင်အောင် ဘယ်လို ထိန်းသိမ်းနေထိုင်ပါသလဲ အခု ဘဝမှာ အခက်အခဲ တွေကြုံနေရတဲ့ လူငယ်တွေကို ဘယ်လို အကြံဉာဏ်တွေများပေးချင် ပါသလဲ တဲ့။\nDuring the many years of seclusion and isolation , How do you keep your faith and maintainaclear mind ? What will be your advice to our young generation when going through hardship in life ? တဲ့။ ကောင်းလိုက်တဲ့ မေးခွန်းလေးနော် .. အမေ ပြန်ဖြေတဲ့ အဖြေကလည်း အရမ်းကို ကောင်းပါတယ်။ သိပ်ခေတ်မစားတော့ပေမယ့် အရမ်း အရေးကြီးတဲ့ စကားလုံးလေး တလုံးနဲ့ ပြောပြချင်ပါတယ်။ အဲဒါကတော့ Discipline စည်းကမ်း ဆိုတဲ့ စကားလုံးလေးပါတဲ့။\nဒီလို တယောက်ထဲ အထိန်းသိမ်းခံ ခက်ခဲတဲ့ ကာလတွေကို စည်းကမ်းရှိရှိကျော်ဖြတ်ခဲ့ပါတယ်။ ဘဝမှာ အမြဲပဲ စည်းကမ်းရှိရှိ နေထိုင်ပါတယ် .. ယုံကြည်ချက်တွေ မပျက်စီးဖို့ စည်းကမ်းနဲ့ ထိမ်းသိမ်းပါတယ်။ ခုခေတ် လူငယ်တွေ တော်တော်များများက စည်းကမ်းကို တန်ဖိုးထားရမှန်းမသိကြဘူး။ တကယ်လို့ သာ ဒုက္ခရောက်တဲ့ အချိန်မှာ ကိုယ့်ကို ကယ်နိုင်တာ စည်းကမ်းရှိခြင်း ပဲ ဆိုတာကိုသာ သူတို့ သိရင် စည်းကမ်းရှိဖို့ ကို ခုထက်ပိုပြီး ဂရုစိုက် တန်ဖိုးထား သင်ယူကြမှာပဲ တဲ့။ ငယ်ငယ်တုန်းက စည်းကမ်းအကြောင်း စာစီစာကုံးတွေ ရေးခဲ့တဲ့ အခါ ကိုယ်တိုင်စဉ်းစားပြီးရေးသလား ဆရာတွေ ရေးပေးတာကို ကျက်ပြီးဖြေခဲ့သလား သိပ်မမှတ်မိတော့ဘူး။ ခုတော့ စည်းကမ်းရှိခြင်းက ဘဝမှာ အရမ်းအရေးပါတယ်ဆိုတာ ဘဝနဲ့ ရင်းပြီး သိနားလည်လာပါတယ်။\nတနေ့က ပူပူနွေးနွေး မုဆိုးမ အင်္ဂလန်ဘုရင်မကြီး ရဲ့ လက်ရှိ ပုံဆိုတာလေးကို အင်တာနက်မှာ တွေ့လိုက်တော့ စိတ်ထဲကို အတွေးတွေ ဝင်လာပါတယ်။ ဘုရင်မကြီးက အသက် ၉၀ ကျော်နေပေမယ့် လှလှပပ ကျက်သရေ ရှိနေတာ ကို မြင်တော့ သူ့ အကြောင်း စီးရီးရိုက်ထားတဲ့ The Crown ကို နှစ်နှစ်ခြိုက်ခြိုက် ကြည့်ဖြစ်တာကို ပြန်တွေးမိပါတယ်။ သူမ ဟာ ဘုရင်မ ပီပီ အတော်ကို စည်းကမ်းရှိရှိ ကြီးပြင်းခဲ့ရပါတယ် ဝတ်တာ စားတာ နေတာ ထိုင်တာ အရမ်းကို စည်းကမ်းတကျ ရှိခဲ့တယ် စိတ်ကို အလိုမလိုက် အပျင်းမကြီးပဲ လုပ်သင့်လုပ်ထိုက်တာတွေ ကို သူ့ အချိန်နဲ့ သူ လုပ်နေခဲ့တော့ အသက်ရှည် ကျန်းမာ အရွယ်တင် လှပ နုပျိုပြီး ကျက်သရေရှိနေတာပဲ လို့ တွေးနေမိတာပါ။\nတဆက်ထဲ ကိုယ်တွေရဲ့ အမေစု လည်း ၇၆ နှစ် မုဆိုးမ ပေမယ့် လှပကျော့ရှင်း ကျက်သရေ ရှိတာ ကိုယ်ရော စိတ်ပါ စည်းကမ်းရှိလို့ ဆိုတာ သွားမြင်ပါတယ်။ အမေစု ရဲ့ အကြောင်းတွေ ဖတ်ရကြည့်ရရင် သူမကြီးပြင်းလာရပုံ တစိတ်တဒေသကို လည်း သိခွင့်ရခဲ့တယ်။ အဖွားဒေါ်ခင်ကြည် စည်းကမ်းကြီးပုံကိုလည်း ဆွေမျိုးနီးစပ် တော်စပ်ကြတာမို့ အမေတို့ ကြီးကြီးတို့ ငယ်ငယ် က ပြောပြတာ ခဏခဏ ကြားခဲ့ဖူးတယ်။ အမေစုဟာ ခုလို လှပကျော့ရှင်းတဲ့ ခပ်မတ်မတ် ကိုယ်နေဟန်ထားကို ငယ်စဉ်ကတည်းက လေ့ကျင့်ခဲ့တာပါ။\nရာပေါင်းများစွာ ထောင်ပေါင်းများစွာသော ဓါတ်ပုံတွေကို ကြည့်ရင် ဘယ်သောအခါ မှ ပျင်းတွဲနေတဲ့ ပုံနဲ့ လျော့ရိလျော့ရဲ ထိုင်နေတာ မတွေ့ရဖူးပါဘူး ခါးကို မတ်ပြီး နေတဲ့ Posture ကိုယ်နေဟန်ထားက တကယ့်ကို အမိုက်စားပါပဲ ငယ်ငယ်တုန်းကတည်းက စာအုပ်တွေ ခေါင်းပေါ်တင်ပြီး လေ့ကျင့်ခဲ့ရတာပါတဲ့။ ခါးမတ်ဖို့ ရယ် လုံချည်ကို ခဏခဏ ပြင်မဝတ်ရအောင် တခါတည်းနဲ့ တနေကုန်မြဲနေအောင် ဝတ်တတ်ဖို့ ကို အဖွားဒေါ်ခင်ကြည် က လေ့ကျင့်ပေးခဲ့တာတဲ့။ တလောက Tony Robbins ရဲ့ New World New You ဆိုတဲ့ Challenge လေးမှာ ထရိန်နင်ယူတော့မှ လူတယောက်မှာ ကိုယ်နေဟန်ထားက ဘယ်လောက်အရေးပါလဲ ဆိုတာ သိတော့တယ်။\nဒါကြောင့် အမေရိကန် သမ္မတ တွေ နိုင်ငံခေါင်းဆောင်တွေဟာ သူတို့ ရဲ့ ကိုယ်နေဟန်ထား စကားပြောဟန်တွေအတွက် လေ့ကျင့် ပေးသူတွေ ငှားရမ်း ပြီး လေ့ကျင့်ခဲ့ကြတယ်ဆိုတာ နားလည်လာတယ်။ အဲဒီတုန်းက ချောတို့ ကို ကိုယ်နေဟန်ထားနဲ့ ပတ်သက်ပြီး သင်ပေးတဲ့ သူက Brian Bradley တဲ့ သူ့ ရဲ့ လေ့ကျင့်ခန်းတွေ tips တွေ အရမ်းကောင်းပါတယ် .. ပို့စ်သပ်သပ်ရေးပြီး ပြောပြပါအုံးမယ်နော်။ ဘဝမှာ အောင်မြင်ကြီးပွားတိုးတက်ချင်တဲ့ သူတယောက်မှာအခြေခံလိုအပ်ချက်က စည်းကမ်းပါပဲ ။ အဲဒါကို သိသာသိပေမယ့် စည်းကမ်းရှိရှိ မနေတတ်လို့ သင်ယူလေ့ကျင့်နေရပါတယ်။ အဓိကက မပျင်းဖို့ ပါပဲ။ လူဆိုတာက သက်တောင့်သက်သာ နေချင်ကြတော့ သက်သာသလို နေရင်း ပျင်းသွားကြတယ် နဲနဲ လေး အားထုတ်မှု့ လေးနဲ့ ပြုပြင်လိုက်ရင် ဘဝဟာ ရုပ်ရည်က စလို့ ကျန်းမာရေး လူမှု့ရေး အားလုံးက အဆင်ပြေပါတယ်။\nခု ပုံလေးတွေမှာ ကြည့်ပါ အမေစုရော ဘုရင်မကြီးရော မြင်ရတာ ကျက်သရေရှိပြီး လှပ နုပျိုနေရောပဲ။ သူတို့ က ဘုရင်မမို့ အမေစုမို့ ဒီလို နေနိုင်တာပါ အိမ်အလုပ်တွေမှ မလုပ်ရပဲ လို့ တွေးမယ်မလား။ ချောလည်း အစက အဲလို တွေးဖူးတယ်\nတခုခုဆို အကြောင်းပြချက်တွေ ဆင်ခြေတွေ ပေးဖို့ ကြိုးစားပြီး ကိုယ့် အပျင်းစိတ်ကို ကာကွယ်တာလေ။ တကယ်တော့ လူတိုင်းက ကိုယ့်မှာ ရှိတာလေးနဲ့ သန့် သန့် ရှင်းရှင်း လှလှပပ သပ်သပ်ရပ်ရပ်လေး ဝတ်စားပြင်ဆင် ပြီး နေနိုင်ကြပါတယ်။ အရင်ကဆို အိမ်ကို လှလှလေးထားဖို့ ဆိုရင် ပိုက်ဆံရှိမှ ပြင်ဆင်နိုင်မှာ လို့ ထင်ခဲ့ဖူးတယ်။ တကယ်တော့ မဟုတ်ဘူး။ မလိုအပ်တဲ့ အမှိုက်တွေ လွှင့်ပစ်ပြီး စိတ်ကူးကောင်းကောင်းလေးနဲ့ ရှိတာလေးနဲ့ အလှဆင်လည်း ဖြစ်တယ်။\nအဝတ်အစားလည်း ဒီလိုပါပဲ။ လှပ သပ်ရပ်နေအောင် ဝတ်လို့ ရတယ်။ အမေစု က အပျိုတုန်းက အကြီငျ် လေး တထည်ထားပြီး အမြဲ ဝတ်ကြည့်တယ်။ ကြပ်လာတာနဲ့ ဝိတ်လျှော့တယ်တဲ့။ အစားကို အချိန် မှန်စားတယ်။ စားသောက်တဲ့ ပမာဏကို အပြောင်းအလဲ မရှိ တသတ်မှတ်ထဲ စားတယ်။ အိပ်ချိန် ထ ချိန်ကို လည်း ပုံမှန် အိပ်တယ် ထ တယ်။ မနက် နေမထွက်ခင် ထပြီး လေ့ကျင့်ခန်းလုပ် တရားထိုင်တယ် တဲ့။ ဘယ်လောက် အလုပ်များများ မပျက်မကွက် နေ့ စဉ်လုပ်တယ်တဲ့။ ဒါကြောင့် ဝ လည်း မလာ ပိန်လည်းမသွားပဲ ဒီကိုယ်လုံးလေးနဲ့ အမြဲ အရွယ်တင်နုပျိုနေတာ လို့ အားကျရတယ်။\nဘဝင်မြင့် ရမယ် မဟုတ်ပေမယ့် ကိုယ့်ကိုယ်ကို ကြီးမြတ်သော စိတ်ကို မွေးရင်း ခန့် ခန့် ထည်ထည် အဆင့်ရှိရှိ နေထိုင်တတ်တာဟာလည်း ကောင်းတာပါပဲ။ ချောက ဆရာမကြီး ဂျာနယ်ကျော် မမလေးစာတွေ ဖတ်ပြီး ကြီးလာလို့ လားမသိ အဆင့်ရှိရှိ ခန့် ခန့် ထည်ထည် နေတတ်တဲ့ အမျိုးသမီးတွေဆို အရမ်းသဘောကျတာပဲ။ အဲလိုလေး ပြုပြင် ပြင်ဆင်ပြီး နေကြည့် ပါ ..\nKey အဓိက သော့ချက်ကတော့ စည်းကမ်းပါပဲ\nအစားအသောက် အနေအထိုင်ကို စည်းကမ်းရှိရှိလေးနဲ့ အားထုတ် နေထိုင်ကြည့်ပါ နော်။ ဘဝက နေရတာ တမျိုး ပျော်စရာကောင်းပါတယ်။\nမိတ်ကပ်ဆရာအရွေးမှားသွားခဲ့လို့ လက်ထပ်ပွဲနေ့မှာ စိတ်အလိုမကျကာ ပုံပျက်ပန်းပျက်ဖြစ်နေခဲ့ရတဲ့ စုံတွဲ\nတကိုယ်လုံးလှုပ်ရမ်းကာ အကြမ်းစား ကပြလိုက် တဲ့ နန်းအမရာ(VIDEO)\nပေးရင်း အဖမ်းခံခဲ့ကြတဲ့မောင်အာကာကျော် စစ်ကားနဲ့...\nသားနှင့် ခင်ပွန်းသည်တို့ရဲ့ စိတ်ကြောင့် ရင်ကွဲနာကျပြီး...\nမြေးငယ်လေးက်ို ကျွေးမွေးပြုစုရန် ငွေရုပ်တုအဖြစ်...\nဒေါက်တာနာဂသိန်းလှိုင်ကို ရည်စူးပြီး မင်းတပ်မြို့ရှိ...


Gu Gu's Cyber Sandbox: Black and White Photography\nအဖြူအမဲ ဓါတ်ပုံတွေကို တစ်ခါမှ ဒီလိုမျိုး သေချာ မရိုက်ဖူးခဲ့သေးပါဘူး... ဒါဟာ ကျနော့်ရဲ့ ပထမဦးဆုံး အဖြူမဲ ဓါတ်ပုံလေးတွေပါ... လမ်းပေါ်မှာ လိုက်လျှောက်ပြီး ဓါတ်ပုံရိုက်ရတာ တစ်မျိုး စိတ်ဝင်စားစရာ ကောင်းသလို စိတ်ကြည်နူးစရာလဲ ကောင်းလှပါတယ်... နောက်ပြီး ဒီ အဖြူမဲ ဓါတ်ပုံလေးတွေ တစ်ကယ်တမ်း လိုက်ရိုက်တော့မှ အဖြူမဲ ဓါတ်ပုံတွေဟာ အရောင်စုံ ဓါတ်ပုံတွေနဲ့ မတူတဲ့ ခံစားချက်လေးတွေကို ပေးနိုင် ဖေါ်ပြနိုင်တာကို သဘောပေါက်လာခဲ့ ရပါတယ်... ဒီလို လေ့ကျင့်ခန်းလေး လုပ်ဖြစ်အောင် လမ်းပြပေးခဲ့တဲ့ ကိုသခင်ကြီး ကိုလဲ ကျေးဇူး အရမ်းတင်မိပါတယ်...\nအားလုံးပေါင်း ၁၁ပုံ ရှိတာမို့ အကုန်လုံးကို ပို့စ်တစ်ခုထဲမှာ မတင်ပဲ Flickr slideshow လေး အဖြစ်နဲ့ တင်ပေးလိုက်ပါတယ်... ကျနော် အကြိုက်ဆုံးပုံတွေကတော့ သံဇကာတွေပုံ.. သစ်ပင်နှစ်ပင်ပုံနဲ့.. ဓါတ်တိုင်ပုံ ပါပဲ... ကိုယ့်ရဲ့ Flickr က ဓါတ်ပုံတွေကို slideshow အဖြစ်နဲ့ ကိုယ့်ဘလော့မှာ တင်ချင်တယ်ဆိုရင်တော့ ဒီ "HOW TO Quickie: Embedded Flickr Slideshows" ဆိုတဲ့ အညွှန်းလေးကို ဖတ်ဖို့ ညွှန်လိုက်ပါရစေ...\nPosted by Gu Gu at 4:27 PM\nOMG .. I love the "Dead End" pic. So Cool~\nHappy Birthday, GuGu.\nThanks buddy. You are the only one who remembers my birthday. :P